বাড়ি > পণ্য > জন্য বিল্ডিং এবং হোটেল পাওয়ার কেবেল\n(মোট 24 জন্য বিল্ডিং এবং হোটেল পাওয়ার কেবেল জন্য পণ্য)\nHuayuan Gaoke Cable Co.,Ltd. চীন মধ্যে জন্য বিল্ডিং এবং হোটেল পাওয়ার কেবেল নেতৃস্থানীয় ব্রান্ডের এক। এটা জন্য বিল্ডিং এবং হোটেল পাওয়ার কেবেল উত্পাদন উত্পাদন বিশেষজ্ঞ কারখানা এবং সরবরাহকারী। একটি সস্তা পাইকারি মূল্য উচ্চ মানের জন্য বিল্ডিং এবং হোটেল পাওয়ার কেবেল অফার।\nজন্য বিল্ডিং এবং হোটেল পাওয়ার কেবেল চীন থেকে পাইকারি, সস্তা কারখানা দামে চীন নেতৃস্থানীয় নির্মাতারা থেকে সরাসরি কিনুন। জন্য বিল্ডিং এবং হোটেল পাওয়ার কেবেল উপর পাইকারি Huayuan Gaoke Cable Co.,Ltd. পণ্য খুঁজুন এবং বিশ্বস্ত চীনা জন্য বিল্ডিং এবং হোটেল পাওয়ার কেবেল পাইকারি এবং সরবরাহকারী থেকে সরাসরি উচ্চ মানের জন্য বিল্ডিং এবং হোটেল পাওয়ার কেবেল পেতে। আপনার কিনতে প্রয়োজনীয়তা পাঠান এবং তাত্ক্ষণিক প্রতিক্রিয়া পান।


সংসদের ভেতরে-বাইরে গঠনমূলক সমালোচনায় থাকবে ১৪দল\nবৃহস্পতিবার, ৩১ জানুয়ারী, ২০১৯ (১৭:১০)\nসংসদের ভেতরে ও বাইরে সরকারের গঠনমূলক সমালোচনা করতে চায় ১৪দল—বিরোধীদল অপেক্ষাকৃত দুর্বল বলেই তারা এই ভূমিকা রাখতে চায়।\nবৃহস্পতিবার রাজধানীতে এক অনুষ্ঠানে ১৪ দলের সমন্বয়ক মো. নাসিম এমনটা জানিয়ে বলেন, ১৪ দল ভাঙার কোনো সুযোগ নেই।\nমো. নাসিম বলেন, প্রধানমন্ত্রী শেখ হাসিনার নেতৃত্বে ১৪ দল সব সময় ঐক্যবদ্ধ থাকবে, তবে এই জোট সরকারের গঠনমূলক সমালোচনাও করবে তারা।\nআসন্ন উপজেলা নির্বাচনে ১৪দল আলাদা আলাদাভাবে প্রতিদ্বন্দ্বিতা করবে বলেও জানান তিনি।\nএদিকে, জাসদ সভাপতি হাসানুল হক ইনু বলেন, সংসদে শক্তিশালী বিরোধী দল মানেই যে বিএনপি-জামাত হতে হবে- তা নয়।\nস্বাধীনতা পূর্ববর্তী আন্দোলন-সংগ্রামে জাতীয় নেতা মাওলানা আবদুর রশীদ তর্কবাগীশের ভূমিকা নিয়ে বৃহস্পতিবার জাতীয় প্রেসক্লাবে আলোচনা সভার আয়োজন করে গণ-আজাদী লীগ। ৯৭তম সলঙ্গা দিবসের এ আলোচনায় ১৪ দলের নেতারা স্বাধীনতা আন্দোলনে মাওলানা আবদুর রশীদ তর্কবাগীশের অবদান তুলে ধরেন।\nএ সময় তার স্মৃতি রক্ষায় সরকারের প্রতি আহ্বান জানান নেতারা রাশেদ খান মেনন।\nএসময় চলমান রাজনীতি নিয়েও কথা বলেন ১৪ দল নেতারা।\nনির্বাচনে পরাজিত হয়ে স্বাধীনতাবিরোধী বিএনপি-জামাত জোট এখনো ষড়যন্ত্র করছে বলেও অভিযোগ করেন জাসদ নেতা হাসানুল হক ইনু।\nফিটনেসবিহীন গাড়ি ৪ লাখ ৮১ হাজার: কাদের\n'বিরোধী দলের কর্মসূচি দেখলেই আঁতকে উঠছে সরকার'\nনেতাকর্মীদের সীমা অতিক্রম না করতে বললেন কাদের\nকোকোকে নির্যাতন করে হত্যা করা হয়েছে: অভিযোগ ফখরুলের


প্রকাশিত: ০৭:১৬ পিএম, ২১ আগস্ট ২০১৯\nদেশের ২য় গুরুত্বপূর্ণ রফতানি পণ্য চিংড়ি সম্পদের সার্বিক উন্নয়নে শেরেবাংলা কৃষি বিশ্ববিদ্যালয়ে চিংড়ি রোগ নির্ণয় প্রশিক্ষণ কর্মশালা অনুষ্ঠিত হয়েছে। একোয়াটিক এনিম্যাল হেলথ ম্যানেজমেন্ট বিভাগ ও ফিব্রো এনিম্যাল হেলথ কর্পোরেশনের যৌথ উদ্যোগে দুই দিনব্যপী এ প্রশিক্ষণ শেষ হয় বুধবার (২১ আগস্ট)।\nকর্মশালায় দেশের স্বনামধন্য ও শীর্ষস্থানীয় ফিশ ফিড উৎপাদনকারী ৭টি প্রতিষ্ঠানের ১৮ প্রশিক্ষণার্থী অংশ নেন। ভাইরাস ও রোগ-বালাইমুক্ত চিংড়ি পোনা উৎপাদনের লক্ষ্যে দিনব্যাপী চিংড়ি রোগের লক্ষণসমূহ, নমুনা ও তথ্য সংগ্রহ, পিসিআরের মাধ্যমে রোগ নির্ণয় পদ্ধতি ও ফলাফলসহ বিভিন্ন বিষয়ে তাত্ত্বিক প্রশিক্ষণ দেয়া হয়।\nপ্রোভেট রিসোর্সেস লিমিটেডের পরিচালক ডা. শামীম আহমেদের সভাপতিত্বে কর্মশালায় প্রধান অতিথি ছিলেন শেরেবাংলা কৃষি বিশ্ববিদ্যালয়ের উপাচার্য প্রফেসর ড. কামাল উদ্দিন আহাম্মদ, বিশেষ অতিথি ছিলেন উপ-উপাচার্য প্রফেসর ড. মো. সেকেন্দার আলী।\nআলোচক ছিলেন যুক্তরাষ্ট্রের ফাইব্রো অ্যাকুয়া হেলথ ম্যানেজমেন্ট বিশেষজ্ঞ ডা. অ্যালান হেরিস, ফাইব্রো অ্যাকুয়া এশিয়া প্যাসিফিকের টেকনিক্যাল ম্যানেজার জোয়াও সান্দোস। অনুষ্ঠানটি সঞ্চালনা করেন ফিশারিজ, একোয়াকালচার অ্যান্ড মেরিন সায়েন্স অনুষদের প্রফেসর ড. কাজী আহসান হাবীব।\nপ্রধান অতিথির বক্তব্যে উপাচার্য প্রফেসর ড. কামাল উদ্দিন আহাম্মদ বলেন, ‘এ ধরনের প্রশিক্ষণ মৎস্য খাতের জন্য খুবই উপকারী। চিংড়ি বাংলাদেশের প্রধান রফতানি মৎস্য সম্পদ। তাই মাঠ পর্যায়ে চিংড়ির রোগ নির্ণয় করতে পারলে সহজেই গুণগত মান সম্পন্ন চিংড়ি ও মাছ উৎপাদন করা সম্ভব হবে এবং চাষির ক্ষতির পরিমাণ হ্রাস পাবে।’


তানভীর আহমে, রাবি\nPublished : Thursday, 27 February, 2020 at 4:18 PM, Update: 27.02.2020 7:27:12 PM\nরাজশাহী বিশ্ববিদ্যালয়ের (রাবি) পপুলেশন সায়েন্স এন্ড হিউম্যান রিসোর্স ডেভেলপমেন্ট বিভাগের নাম ‘ফলিত পরিসংখ্যান’ করার দাবিতে শিক্ষার্থীদের আমরণ অনশনের বত্রিশ ঘণ্টা পার হয়েছে। অনশনে এই পর্যন্ত বিশ শিক্ষার্থী অসুস্থ হওয়ার খবর পাওয়া গেছে। প্রতিবেদন লেখা পর্যন্ত এ কর্মসূচি অব্যাহত রয়েছে।\nএদের মধ্যে তিনজন রাতে এবং বাকি সতেরো জন সকাল থেকে প্রতিবেদন লেখা পর্যন্ত অসুস্থ হয়। তারা রাজশাহী মেডিকেল কলেজর ৩৯ এবং ৪২ নম্বর ওয়ার্ডে চিকিৎসাধীন রয়েছে। এদিকে হাসপাতালে আসা শিক্ষার্থীদের অবস্থা ভালো না বলে জানিয়েছেন হাসপাতাল কর্তৃপক্ষ। কয়েকজনকে অনশনস্থলে স্যালাইন দিয়ে রাখা হয়েছে।\nতবু দাবি আদায় না হওয়া পর্যন্ত অসুস্থ শরীর নিয়েও অনশন চালিয়ে যাবেন বলে জানিয়েছেন তারা। অসুস্থ হয়ে পড়া এসব শিক্ষার্থী হলেন মোবাশশির উল্লাহ, সোহাগ, তাসিন, নিশী, আবিদ হাসান, তপশ্রী, আয়নাল, সাগর, লিজা, সুলেখা, আরিফ, তুহিন, নাইম, এনামুল, সাব্বির, রনক, পূজা, বিভা, মদিনা,অর্ণব।\nএদিকে, আজ বৃহস্পতিবার দুপুর ২টায় বিশ্ববিদ্যালয়ের উপাচার্য, উপাচার্যদ্বয়, প্রক্টর, বিভাগীয় সভাপতি এবং অন্য শিক্ষকরা শিক্ষার্থীদের অনশন ভাঙানোর চেষ্টা করলেও শিক্ষার্থীরা তাতে সম্মত হননি।\nঅনশনকারীদের উদ্দেশ্যে বিশ্ববিদ্যালয়ের উপাচার্য অধ্যাপক এম আব্দুস সোবহান বলেন, কোনো বিভাগ নতুন শুরু করার একটা মাধ্যম রয়েছে। তোমাদের জন্য কোনটা মঙ্গলময় সেটিকে আমি বিবেচনায় নিব। সেজন্য সকল বিভাগীয় শিক্ষক, শিক্ষার্থী ও প্রশাসনের এবং প্রশাসনের বাইরেও যারা শিক্ষক আছেন, তাদেরকে নিয়ে আগামী ২ মার্চ সিনেট ভবনে একটা মিটিং করবো। তোমাদের বিষয়কোডের ব্যাপারে সিন্ডিকেট সভায় আলোচনা হয়েছে। সেটা খুব সম্ভবত কার্যকর হবে। কিন্তু বিভাগের নাম পরিবর্তনের ব্যাপারে আমি নিশ্চিতভাবে কিছু বলতে পারছিনা। আমরা দুপক্ষের আলোচনার মাধ্যমে সমাধানে আসতে পারি।\nউক্ত বিভাগের সভাপতি অধ্যাপক ড. মো নজরুল ইসলাম মন্ডল বলেন, ভিসি স্যার ইতিমধ্যে দেখা করে গেছেন। শিক্ষার্থীদের অনশন ভাঙানোর চেষ্টা করেন। আগামী ২ মার্চ সিনেট ভবনে শিক্ষক-শিক্ষার্থীদের সাথে তাদের দাবির সমাধান করার আহবান করেন। প্রশাসনের নির্দেশ ছাড়া আমরা কোনো পদক্ষেপ নিতে পারবো না।\nশিক্ষার্থীরা জানান,ভিসি স্যার বলেছেন বিভাগের সকল শিক্ষার্থী, শিক্ষকের সাথে মার্চের ২ তারিখ বসবেন ,তাহলে কি উনার সন্তানরা সপ্তাহ খানেক না খেয়ে থাকবো?\nঅনশনকারী শিক্ষার্থীরা জানান, গতকাল থেকে আমরা না খেয়ে আছি।কয়েকজনকে মেডিকেলে ভর্তি করা হয়েছে। রাতে প্রক্টর এবং সহকারী প্রক্টর ছিলেন ,কিন্তু বিভাগের কোনো শিক্ষক ছিলেন না। আমরা কি তাদের সন্তান সমতুল্য হতে পারিনি?শিক্ষকদের পরিবার আছে, আমাদের পরিবার নেই??\nশিক্ষার্থীরা জানান, দাবি পূরণ না হওয়া পর্যন্ত আন্দোলন চালিয়ে যাবেন তাঁরা।\nআরও সংবাদ বিষয়: রাজশাহী বিশ্ববিদ্যালয় ভিসি


জাতিসংঘের ৭৩তম অধিবেশনে যোগদিতে ২৩ সেপ্টেম্বর নিউইয়র্কে আসছেন প্রধানমন্ত্রী শেখ হাসিনা – GBnews24.com\nজাতিসংঘের ৭৩তম অধিবেশনে যোগদিতে ২৩ সেপ্টেম্বর নিউইয়র্কে আসছেন প্রধানমন্ত্রী শেখ হাসিনা\nশিব্বীর আহমেদ, নিউইয়র্ক: জাতিসংঘের ৭৩তম অধিবেশনে যোগদিতে আগামী ২৩ সেপ্টেম্বর রবিবার নিউইয়র্কে আসছেন বঙ্গবন্ধু কণ্যা প্রধানমন্ত্রী শেখ হাসিনা। এ তথ্য জানিয়েছেন যুক্তরাষ্ট্র আওয়ামী লীগ সভাপতি ড. সিদ্দিকুর রহমান। তথ্যমতে ২৩ সেপ্টেম্বর রবিবার সকাল সাড়ে ৮ ঘটিকার সময় আমিরাত এয়ারওয়েজের একটি বিমানযোগে নিউইয়র্কে এসে পৌঁছবেন প্রধানমন্ত্রী শেখ হাসিনা।\nএকইদিন সন্ধ্যায় নিউইয়র্ক সিটির ম্যানহাটন শহরের হিলটন হোটেল বলরুমে প্রধানমন্ত্রী ও আওয়ামী লীগ সভানেত্রী জননেত্রী শেখ হাসিনার সম্মানে যুক্তরাষ্ট্র আওয়ামী লীগ এক নাগরিক সর্ম্বধনার আয়োজন করেছে। সর্ম্বধনা সভায় প্রধানমন্ত্রী শেখ হাসিনা প্রধান অতিথি হিসাবে যোগ দিবেন। এছাড়াও প্রধানমন্ত্রীর তথ্য ও প্রযুক্তি বিষয়ক উপদেষ্টা সজীব ওয়াজেদ জয় সহ বাংলাদেশ সরকার ও বাংলাদেশ আওয়ামী লীগের শীর্ষস্থানীয় নেতৃবৃন্দ সর্ম্বধনা সভায় অংশগ্রহন করবেন।\nজাতিসংঘের ৭৩তম অধিবেশনে প্রধানমন্ত্রী শেখ হাসিনা আগামী ২৭ সেপ্টেম্বর বৃহষ্পতিবার ভাষন দেয়ার সম্ভাবনা রয়েছে। এছাড়াও তিনি সাইডলাইনে বিভিন্ন দেশের নেতৃবৃন্দের সাথে সাক্ষাতে মিলিত হবেন। প্রধানমন্ত্রী শেখ হাসিনা আগামী ২৮ তারিখ শুক্রবার সকালে নিউইয়র্ক থেকে লন্ডনের উদ্দেশ্যে যুক্তরাষ্ট্র ত্যাগ করবেন বলে প্রাপ্ত খবরে জানা যায়। প্রধানমন্ত্রীর এবারের যুক্তরাষ্ট্র সফরে ওয়াশিংটনে আসার সম্ভাবনা নেই বলে জানিয়েছেন যুক্তরাষ্ট্র আওয়ামী লীগ সভাপতি ড. সিদ্দিকুর রহমান।


ভোজ্যতেলের মজুদ ও কৃত্রিম সংকট\nগতকাল দেশের বিভিন্ন জেলায় প্রশাসনের পক্ষ থেকে অভিযান চালিয়ে মজুদদার ভোজ্যতেল ব্যাবসায়ীদের জরিমানা, জব্দ ও নায্যমূলো বিক্রি করা হয়েছে। জব্দ হওয়া তেলের মধ্যে বেশিরভাগই সয়াবিন, এর মধ্যে কিছু পাম অয়েলও আছে।\nঈদের আগে থেকেই বাজারে ভোজ্যতেলের মজুদ এ কৃত্রিম সংকট চলছে। সরকার কর্তৃক তেলের বাড়তি দাম নির্ধারণের পরেও অধিকাংশ বাজারই ভোজ্যতেলশূন্য। অথচ জাতীয় ভোক্তা অধিকার সংরক্ষণ অধিদপ্তর ও পুলিশের অভিযানে হঠাৎ করেই পুরো বাংলাদেশ যেন সয়াবিন তেলের ‘খনি’তে পরিণত হয়েছে। কখনও সয়াবিন তেলের ‘খনি’র সন্ধান মিলছে ঘরের বাংকারে আবার কখনও গোডাউনের ভেতরে। আর দেশকে সয়াবিন তেলের খনিতে পরিণত করেছে অতি মুনাফালোভী ব্যবসায়ীরা। আগের কম দামে তেল কিনে নতুন বাড়তি দামে বিক্রি করতে সারাদেশে তারা লুকিয়ে রেখেছিল সয়াবিন তেল। সেগুলোরই এখন সন্ধান মিলছে এক এক করে।\nরাজশাহীতে এক গোডাউনে মিলল ১৮ হাজার ১২৬ লিটার তেল\nজেলা বার্তা পবিরেশক জানিয়েছেন, শহরের গুদাম থেকে বেরিয়ে আসছে মজুদকৃত হাজার হাজার লিটার তেল। গতকাল জাতীয় ভোক্তা অধিকার সংরক্ষণ অধিদপ্তরের কর্মকর্তারা এই অভিযান চালিয়ে এক গোডাউন থেকে ১৮ হাজার ১২৬ লিটার তেল উদ্ধার করেছে। অভিযানের নেতৃত্ব দেন অধিদপ্তরের রাজশাহী বিভাগীয় কার্যালয়ের সহকারী পরিচালক হাসান আল মারুফ।\nজানা যায়, গোপন সংবাদের ভিত্তিকে অভিযান চালিয়ে নগরীর সাহেব বাজার আরডিএ মার্কেটের মজিবুর স্টোর নামে একটি গোডাউন হতে তেল জব্দ করা হয়। অবৈধভাবে ভোজ্যতেল মজুদ করার অপরাধে মজিবুর স্টোরের মালিক মজিবুর রহমানকে ২০ হাজার টাকা জরিমানা করা হয়েছে।\nএই বিষয়ে জাতীয় ভোক্তা অধিদপ্তর রাজশাহী বিভাগীয় কার্যালয়ের সহকারী পরিচালক হাসান আল মারুফ বলেন, আগে হতেই আমাদের কাছে তথ্য ছিল মজিবুর স্টোরে ভোজ্যতেল মজুদ রাখা হয়েছে । প্রথমে তারা তেল রাখায় বিষয়টি অস্বীকার করছিল পরে আমরা গোডাউনে গেলে তেল পাই। এজন্য মজিবুর স্টোরকে ২০ হাজার টাকা জরিমানা করা হয়েছে।\nগত মঙ্গলবার পুঠিয়া উপজেলার বানেশ্বর বাজারে জেলা পুলিশ অভিযান চালিয়ে অবৈধভাবে মজুদ করা আরও সাড়ে ৯৩ হাজার লিটার সয়াবিন তেল জব্দ করেছে পুলিশ।\nরাজশাহী জেলা পুলিশের মুখপাত্র ও অতিরিক্ত পুলিশ সুপার ইফতে খায়ের আলম জানান, এ সময় সেখানে পাঁচটি গোডাউনে ৪৫৪ ড্রামে ৯২ হাজার ৬১৬ লিটার সয়াবিন তেল পাওয়া যায়। এর মধ্যে সরকার অ্যান্ড সন্সের গোডাউনে ৭৪ ড্রাম এবং তার গোডাউনের সামনে দাঁড়ানো ট্রাকে ৬০ ড্রাম, এন্তাজ স্টোরের গুদামে ১৪২ ড্রাম, মেসার্স পাল অ্যান্ড ব্রাদার্সের গুদামে ১০৩ ড্রাম ও রিয়া স্টোরের গোডাউনে ৭৫ ড্রাম তেল জব্দ করা হয়।\nএর আগে, গত মঙ্গলবার সকাল থেকে দুপুর পর্যন্ত অবৈধভাবে সয়াবিন তেল মজুদ ও নির্ধারিত দামের চেয়ে অতিরিক্ত দামে তেল বিক্রি করার অভিযোগে রাজশাহীর তিন ব্যবসায়ীকে ৭৫ হাজার টাকা জরিমানা করেছে ভোক্তা অধিকার সংরক্ষণ অধিদপ্তর। অধিদপ্তরের রাজশাহী বিভাগীয় কার্যালয়ের উপপরিচালক অপূর্ব অধিকারী ও সহকারী পরিচালক হাসান আল মারুফ নগরীতে এই অভিযান চালান।\nঅভিযান শেষে সহকারী পরিচালক হাসান আল মারুফ জানান, গত মঙ্গলবার সকাল থেকে দুপুর পর্যন্ত তারা নগরীর সাহেব বাজার ও বহরমপুর এলাকায় অভিযান চালান। এ সময় সাহেব বাজার এলাকার মেসার্স হুমায়ুন স্টোরে ১৩২ বোতল সয়াবিন তেল মজুদ পাওয়া যায়। বোতলজাত সয়াবিন তেল মজুদ রেখেছিলেন বিক্রেতা হুমায়ুন কবীর। এই ঘটনায় তাকে ভোক্তা অধিকার সংরক্ষণ আইনে ২০ হাজার টাকা জরিমানা করা হয়। একই সঙ্গে জব্দকৃত ১৩২ বোতল সয়াবিন তেল গায়ের দামে বিক্রি করে ব্যবসায়ীকে টাকা দেয়া হয়।\nএকই অভিযানে সাহেব বাজার এলাকার মেসার্স পাপ্পু অ্যান্ড ব্রাদার্সকেও পাঁচ হাজার টাকা জরিমানা করা হয়েছে। এই প্রতিষ্ঠানটির মালিক নজরুল ইসলাম নির্ধারিত মূল্যের চেয়ে বাড়তি দামে বোতলজাত সয়াবিন তেল বিক্রি করছিলেন।\nতিনি বলেন, আলাদা অভিযানে নগরীর বহরমপুর মোড় এলাকার মেসার্স নুরুন্নবি ট্রেডার্সকে ৫০ হাজার টাকা জরিমানা করেছে ভোক্তা অধিকার সংরক্ষণ অধিদপ্তর। নির্ধারিত মূল্যের চেয়ে বাড়তি মূল্যে খোলা সয়াবিন তেল বিক্রি করছিলেন প্রতিষ্ঠানটির মালিক নুরুন্নবী।\nরংপুরে ৫১ হাজার লিটার ভোজ্যতেলের সন্ধান :\nজেলা বার্তা পবিরেশক জানিয়েছেন, নগরীর নিউ সেনপাড়া এলাকায় দুটি তেল ব্যবসায়ীর গুদামে ভোক্তা অধিকার অধিদপ্তরের সংরক্ষণ উদ্যোগে গতকাল ব্যবসায়ীর গুদামে অভিযান চালিয়ে ৫১ হাজার লিটার ভোজ্যতেলের সন্ধান পেয়েছে। অভিযোগ উঠেছে ওই দুই ব্যবসায়ী ওইসব ভোজ্যতেল গুদামজাত করে রেখে সরকার নির্ধারিত মূল্যের চেয়ে বেশি দামে বিক্রয় করার পরিকল্পনা করছিল। পরে দুই ব্যবসায়ীর প্রত্যেককে ৫০ হাজার টাকা করে এক লাখ টাকা জরিমানা করা হয়। সেইসঙ্গে সব তেল ন্যায্যমূল্যে ২৪ ঘণ্টার মধ্যে ভোক্তাদের কাছে বিক্রির আদেশ দেয়া হয়েছে।\nভোক্তা অধিকার সংরক্ষণ অধিদপ্তর রংপুরের সহকারী পরিচালক আফসানা পারভীনের নেতৃত্বে এ অভিযান পরিচালনা করা হয় বলে তিনি নিজেই নিশ্চিত করেছেন। ভোক্তা অধিকার অধিদপ্তর সূত্রে জানা গেছে, গোপন সূত্রে খবর পেয়ে অধিদপ্তরের সহকারী পরিচালক আফসানা পারভীনের নেতৃত্বে একটি টিম পুলিশের সহায়তায় নগরীর নিউ সেনপাড়া এলাকায় জেপাল ট্রেডার্র্সের মালিক বিশ্বজিৎ পাল এবং আজিজুল ইসলামের গোডাউনে অভিযান চালিয়ে ১৩ হাজার ৮৭২ লিটার সোয়াবিন তেল এবং ৩৭ হাজার ৩৩২ লিটার পাম ওয়েল মজুদ পাওয়া যায়।\nওই দুই ব্যবসায়ী সয়াবিন তেল ও পাম ওয়েল অবৈধভাবে মজুদ করে রেখেছে বলে প্রমাণ পায়। শুধু তাই নয়, তারা সরকার নির্ধারিত মূল্যের চেয়ে বেশি দামে বিক্রয় করার জন্যই অবৈধ মজুদ করে রেখেছিল বলে অভিযোগ পাওয়ার পর দুই ব্যবসায়ীর প্রত্যেককে ৫০ হাজার টাকা করে এক লাখ টাকা জরিমানা করা হয়। সেইসঙ্গে মজুদ করা তেল সরকার নির্ধারিত মূল্যে একদিনের মধ্যে বিক্রি করার আদেশ দেয় হয়। তিনি জানান, আমাদের অভিযান অব্যাহত থাকবে।\nকুমিল্লায় ৫ দোকানে জরিমানা\nজেলা বার্তা পরিবেশক জানান, ভোজ্যতেল মজুদ ও অতিরিক্ত দামে বিক্রি করার দায়ে কুমিল্লায় ৫টি দোকানে ৩১ হাজার টাকা জরিমানা করেছে ভোক্তা অধিকার সংরক্ষণ অধিদপ্তর। গতকাল দুপুরে জেলার পদুয়ার বাজার বিশ^রোড এলাকায় অভিযান পরিচালনা করে এ জরিমানা আদায় করা হয়।\nভোক্তা অধিকার সংরক্ষণ অধিদপ্তর জেলা কার্যালয়ের সহকারী পরিচালক মো. আসাদুল ইসলাম জানান, নিয়মিত বাজার মনিটরিংয়ের অংশ হিসেবে দুপুরে পদুয়ার বাজার এলাকায় অভিযান পরিচালনা করা হয়। এ সময় ভোজ্যতেল মজুদ ও অতিরিক্ত দামে বিক্রি করার অপরাধ প্রমাণিত হওয়ায় ৫টি দোকান থেকে জরিমানা আদায় করা হয়। অবৈধভাবে পণ্য মজুদ রাখা এবং অতিরিক্ত দামে বিক্রি প্রতিরোধে আমাদের এ ধরনের অভিযান অব্যাহত থাকবে।\nবাগেরহাটে ৫ হাজার লিটার তেল জব্দ বাগেরহাট প্রতিনিধি জানিয়েছেন, জেলা শহরে অবৈধভাবে মজুদ করা ৫ হাজার ২০০ লিটার সয়াবিন তেল জব্দ করেছে ভোক্তা অধিকার সংরক্ষণ অধিদপ্তর। রাষ্ট্রের একটি গেয়েন্দা সংস্থার দেয়া তথ্যের ভিত্তিতে গতকাল বিকেলে শহরের নাগের বাজার ও তেলপট্টি এলাকায় অভিযান চালিয়ে এই তেল জব্দ করা হয়।\nঅবৈধভাবে মজুদের দায়ে ৩ ব্যবসায়ীকে মোট ৯০ হাজার টাকা জরিমানা করা হয়। জব্দ তেলের মধ্যে বোতলজাত ৫৬০ লিটার তেল গায়ের দামে খুচরা ভোক্তাদের কাছে প্রকাশ্যে বিক্রি করা হয়েছে। এছাড়া ড্রামে ডেলে রাখা অবশিষ্ট তেল দ্রুততম সময়ের মধ্যে সরকারনির্ধারিত দামে বিক্রির নির্দেশ দিয়েছে ভোক্তা অধিকার সংরক্ষণ অধিদপ্তর।\nঅধিদপ্তরের সহকারী পরিচালক আবদুল্লাহ আল ইমরান বলেন, জব্দ তেলের মধ্যে পাঁচ লিটারের বোতল ৭৬০ টাকা, ২ লিটার ৩৩৫ টাকা এবং ৮ লিটার এক হাজার ২৮০ টাকা করে ভোক্তা পর্যায়ে বিক্রি করা হয়। এমন উদ্যোগে বেজায় খুশি স্থানীয়রা।\nতিনি আরও বলেন, ভোক্তা অধিকার সংরক্ষণ আইন-২০০৯ এর ৪৫ ধারায় তেলপট্টি এলাকার মেসার্স শ্রী ভা-ারকে ৭০ হাজার, মেসার্স সুভাষ চন্দ্র পালকে ১০ হাজার এবং পাল অ্যান্ড সন্সকে ১০ হাজার টাকা জরিমানা করা হয়েছে। এই তিন ব্যবসায়ীর গুদাম থেকে ৫ হাজার ২০০ লিটার তেল জব্দ করা হয়েছে। ভবিষ্যতেও ভোক্তা অধিকার রক্ষায় আমাদের এই অভিযান অব্যাহত থাকবে।\nকুষ্টিয়ায় মিলল ৭০০ লিটার সয়াবিন তেল জেলা বার্তা পরিবেশক জানায়, ভোক্তা অধিকার সংরক্ষণ অধিদপ্তরের অভিযানে একটি গোডাউন ৭০০ লিটার সয়াবিন তেল পাওয়া গেছে। ঈদের আগে ক্রয় করা প্যাকেটজাত এই তেল বাজারে বিক্রি না করে অধিক মুনাফা লাভের আশায় অবৈধভাবে গোডাউনে মজুদ করে রাখা হয়েছিল।\nগতকাল কুমারখালী পৌরসভার তহ বাজার এলাকায় অভিযান পরিচালনা করেন ভোক্তা অধিকার সংরক্ষণ অধিদপ্তরের একটি টিম। অভিযানের নেতৃত্বে ছিলেন অধিদপ্তরের কুষ্টিয়ার সহকারী পরিচালক সুচন্দন ম-ল। তিনি জানান, এ সময় সয়াবিন তেল মজুদ ও বেশি দামে বিক্রি করার অপরাধে বাদশা স্টোরের মালিক বাদশা মিয়াকে ১৫ হাজার টাকা জরিমানা করা হয়।\nতিনি আরও জানান, গোপন সংবাদের ভিত্তিতে খবর পেয়ে তারা কুমারখালী শহরের তহ বাজার ২নং এলাকার বাদশা স্টোরের গোডাউনে অভিযান পরিচালনা করেন। এ সময় গোডাউনে প্যাকেটজাত ৭০০ লিটার সয়াবিন তেল মজুদ পাওয়া যায়। তেলগুলো ঈদের আগে কম দামে ক্রয় করে অধিক মুনাফা লাভের আশায় মজুদ করে রাখা হয়েছিল। পরে নির্ধারিত মূল্যের চেয়ে অতিরিক্ত দামে সয়াবিন তেল বিক্রির দায়ে গোডাউনের মালিক বাদশা মিয়াকে ১৫ হাজার টাকা জরিমানা এবং তার গোডাউনে মজুদ করে রাখা থাকা ৭০০ লিটার সয়াবিন তেল তাক্ষণিকভাবে মাইকিং করে ১৬০ টাকা দরে সাধারণ মানুষের মাঝে বিক্রির ব্যবস্থা করা হয়।\nসুচন্দন ম-ল আরও জানান, জেলায় দ্রব্যমূল্য নিয়ন্ত্রণে বাজার তদারকি কর্মসূচির অংশ হিসেবে এ অভিযান চালানো হচ্ছে। অবৈধ মজুদদারদের বিরুদ্ধে এ অভিযান অব্যাহত থাকবে বলেও তিনি ঘোষণা দেন।\nপ্রসঙ্গত এর আগের দিন মঙ্গলবার জাতীয় ভোক্তা অধিকার সংরক্ষণ অধিদপ্তর কুষ্টিয়া শহরের বড় বাজার এলাকায় মেসার্স ফুড প্রোডাক্টস নামের একটি গোডাউনে অভিযান চালিয়ে ৪০ হাজার লিটার সয়াবিন তেল মজুদ পান। এ সময় বিক্রি না করে মজুদ রাখায় দায়ে ওই গোডাউন মালিককে ৩০ হাজার টাকা জরিমানা করা হয়।\nসিলেটে সাড়ে চার হাজার লিটার সয়াবিন তেল জব্দ\nসিলেট প্রতিনিধি জানান, শহরে ব্যবসায়ীদের গুদাম সাড়ে চার হাজার লিটার সয়াবিল তেল জব্দ করা হয়েছে। গতকাল নগরীর কাজিটুলায় একটি গুদাম ও একটি বাসায় তল্লাশি চালিয়ে এই উদ্ধারের ন্যায্যমূল্যে খুচরা ব্যবসায়ী, দোকানি এবং সাধারণ মানুষের কাছে বিক্রি করে র?্যাপিড অ্যাকশন ব্যাটালিয়ন (র?্যাব)-৯ ও ভোক্তা অধিকার।\nভোক্তা অধিকার সংরক্ষণ অধিদপ্তর ও র?্যাব-৯ সূত্র জানায়, নগরীর সবচেয়ে বড় পাইকারি বাজার কালিঘাটের ‘কামাল বাদ্রার্স’-এর মালিক হিলভিউ কনভেনশন হলের পাশে ‘রাবেয়া খাতুন মা মনি’ নামক বাসা এবং স্থানীয় কাউন্সিলর কার্যালয়ের পাশের একটি বাসায় ৪ হাজার ৭৫৫ লিটার সয়াবিন তেল মজুদ করে রাখেন। তারা দোকানে ‘তেল নাই’ বলে জানাতেন।\nচট্টগ্রামে বেশি দামে তেল বিক্রিতে জরিমানা গুনল দুই দোকানি\nচট্টগ্রাম ব্যুরো জানায়, মহানগরীর কর্নেলহাটে বেশি দামে সয়াবিন তেল বিক্রি করার অভিযোগে ২ দোকানকে ৮০ হাজার টাকা জরিমানা করেছে জাতীয় ভোক্তা অধিকার সংরক্ষণ অধিদপ্তর। গতকাল এ জরিমানা করা হয়।\nবিষয়টি নিশ্চিত করে ভোক্তা অধিকার সংরক্ষণ অধিদপ্তর চট্টগ্রাম জেলা কার্যালয়ের সহকারী পরিচালক মো. দিদার হোসেন বলেন, কর্নেলহাটে বাড়তি দামে সয়াবিন তেল বিক্রি করায় মেসার্স জামাল অ্যান্ড ব্রাদার্সকে ৫০ হাজার টাকা ও বিনিময় স্টোরকে ৩০ হাজার টাকা জরিমানা করা হয়েছে।\nতিনি বলেন, আগে কেনা খোলা সয়াবিন ও পাম অয়েল তেল নতুন দরে বিক্রি করতে কর্নেলহাটের জামাল অ্যান্ড ব্রাদার্স ৪ হাজার লিটার ও বিনিময় স্টোর ১৩০ লিটার তেল মজুদ করে রেখেছিল। এ অপরাধে জামাল অ্যান্ড ব্রাদার্সকে ৫০ হাজার ও বিনিময় স্টোরকে ৩০ হাজার টাকা জরিমানা করা হয়েছে। পাশাপাশি জামাল অ্যান্ড ব্রাদার্সকে মজুদ করা সয়াবিন ও পাম তেল পুরোনো দামে বিক্রির নির্দেশনা দেয়া হয়েছে। অন্যদিকে বিনিময় স্টোরে মজুদ রাখা ১৩০ লিটার বোতলজাত সয়াবিন তাৎক্ষণিক ক্রেতাদের কাছে বিক্রি করা হয়\nদেশের বিভিন্নস্থানে ভোজ্যতেলের গোপন মজুদের সন্ধান পেয়ে ভোক্তা অধিকার সংরক্ষণ অভিযান চালায়। গতকাল রংপুরের এক ব্যবসায়ীর গুদামের মজুদের চিত্র -সংবাদ


বঙ্গোপসাগরে ফের ক্রমশ ঘনীভূত নিম্নচাপ, বজ্রবিদ্যুৎ সহ ভারী বৃষ্টিতে ভাসবে যেসব জেলা! - BrightBengal\nহোম/নিউজ/বঙ্গোপসাগরে ফের ক্রমশ ঘনীভূত নিম্নচাপ, বজ্রবিদ্যুৎ সহ ভারী বৃষ্টিতে ভাসবে যেসব জেলা!\nনিজস্ব প্রতিবেদন: ইতিমধ্যে পেরিয়ে গেছে মহালায়া। মল মাস হওয়ার কারণে দুর্গাপুজো পিছিয়ে গেলেও আবহাওয়া এখনো বদলায়নি। যেখানে শরতকালের আকাশ সাদা মেঘ দিয়ে পরিপূর্ণ থাকতো, যেখানে শরৎকালের নীল আকাশ,সাদা কাশফুল দেখা যেত এবার সেখানেই ঘনিয়ে রয়েছে কালো মেঘ।\nসেপ্টেম্বর মাস পার হতে চলল,কিন্তু বর্ষার আমেজ এখনো থামেনি। উত্তরবঙ্গের বিভিন্ন জেলাতে গত কয়েকদিনে হওয়া প্রায় প্রতিদিনের ২৪ ঘন্টার বৃষ্টিতে উত্তরের বন্যা পরিস্থিতি সংকটজনক অবস্থায়। দিনরাত বৃষ্টিতে নাজেহাল অবস্থা জলপাইগুড়ি কোচবিহার ইত্যাদি জেলাগুলির বাসিন্দারা।\nআবহাওয়া দপ্তরের খবর অনুযায়ী আগামী শনিবার অব্দি চলবে এমন বৃষ্টি । দপ্তর থেকে আরও জানিয়েছে, পাঞ্জাবের অমৃতসর থেকে পশ্চিমবঙ্গের মালদা হয়ে হিমালয় সংলগ্ন এলাকার ওপর দিয়ে অসম তারপর নাগাল্যান্ড গেছে মৌসুমী অক্ষরেখা। এবার ছত্তিশগড়ের পর মধ্যপ্রদেশ হয়ে পশ্চিমবঙ্গে চলে এসেছে নিম্নচাপ। নিম্নচাপের কারণে টানা বৃষ্টি হয়ে চলেছে উত্তরবঙ্গের বিভিন্ন জায়গায়।\nউত্তরবঙ্গের পর এই নিম্নচাপ ধীরে ধীরে ভারতের উত্তর-পূর্ব অঞ্চলে চলে যাচ্ছে বলে জানান আবহাওয়া দপ্তরের অধিকর্তার অনিদ্র সরকার। তিনি জানান আগামী 24 ঘণ্টায় বজ্রবিদ্যুৎ সহ বৃষ্টির সম্ভাবনা আছে উত্তরবঙ্গের বিভিন্ন প্রান্তে। অন্যদিকে উত্তরবঙ্গের মত বৃষ্টি দক্ষিণবঙ্গে না হলেও, দফায় দফায় বৃষ্টি হতে পারে দক্ষিণবঙ্গের বিভিন্ন জায়গায়। দুই তিন দিন ধরে দক্ষিণবঙ্গের একাধিক জেলায় আকাশে মেঘের আনাগোনা ।\nউত্তরবঙ্গে শেষ তিন চারদিন ধরে সূর্যের দেখা নেই। সর্বত্র জমে রয়েছে জল,পাহাড়ের বিভিন্ন জায়গায় ধ্বস নেমেছে, ফুলে- ফেঁপে রয়েছে নদীগুলি। এই বৃষ্টির কারণে নামতে পারে ঠান্ডা। তবে এখনই শীত অনুভব না হলেও রাত বাড়ার সঙ্গে সঙ্গে ঠান্ডা বাড়তে থাকবে।


ওরিয়েন্টাল স্টাইল রাগ ইকো বন্ধুত্বপূর্ণ কাস্টমাইজড আকার মুদ্রণ জন্য বাড়ির মুদ্রিত কার্পেট\nউন্নত পূর্ণ রঙ জেট ডিজিটাল মুদ্রিত সরঞ্জাম;\nঅনন্য মুদ্রিত কারিগরি সঙ্গে, ফ্যাশন প্যাটার্ন সঙ্গে ফেইড প্রতিরোধ;\nপরিষ্কার করা সহজ. দ্রুত শুকনো। ভাল পরিধানযোগ্যতা। লন্ডার ভাল;\nএন্টি স্লিপ ব্যাকিং সঙ্গে;\nউচ্চ মানের এনবিআর ব্যাকিং কার্যকরভাবে স্লিপ প্রতিরোধী হয়;\nঅ্যান্টিস্ট্যাটিক, এন্টি-ব্যাকটেরিয়া, ফুসফুস প্রমাণ, সন্তানের প্রতি দয়া করে;\nজলরোধী, তেল-প্রমাণ এবং দাগ প্রতিরোধের।\n1. প্রশ্ন: আপনি একটি প্রস্তুতকারক বা ট্রেডিং কোম্পানি?\nউত্তর: আমরা কার্পেট, রাগ এবং ম্যাট একটি পেশাদারী প্রস্তুতকারকের।\n2. প্রশ্নঃ আপনার কারখানার কোন নমুনা থাকতে পারে?\nউত্তর: আমরা আমাদের esteemed ক্লায়েন্টদের বিনামূল্যে নমুনা প্রদান।\n3.Q: আপনি বড় চাহিদা সঙ্গে হ্যান্ডেল করার ক্ষমতা আছে?\nউত্তর: নিশ্চিতভাবে, আমরা ক্লায়েন্টের চাহিদা মেটানোর জন্য এক মাসে 50000 বর্গ মিটার উৎপাদন ক্ষমতা শেষ করতে পারি।\n4.Q: আপনি কিভাবে জরুরি আদেশ মোকাবেলা করবেন?\nউত্তর: আমাদের কাছে জরুরী অর্ডার দেওয়ার সময় আমাদের জরুরী অপারেশন পদ্ধতি রয়েছে।\n5.Q: আমি কি আপনার কারখানা পরিদর্শন করতে পারি?\nউত্তরঃ হ্যাঁ, আপনি আমাদের কারখানায় আন্তরিকভাবে স্বাগত জানাই। আমরা shanghai পাশে।


স্মার্টফোন ঝুঁকি থেকে নিরাপদ থাকার উপায় কী?\nবিবিসি : সাইবার নিরাপত্তায় বিশ্বে বাংলাদেশের অবস্থান একেবারে নিচের সারিতে। গত সপ্তাহে যুক্তরাষ্ট্রের একটি সাইবার নিরাপত্তা গবেষণা প্রতিষ্ঠান কমপারিটেকের প্রকাশিত প্রতিবেদনে বলা হয়েছে, সাইবার নিরাপত্তার দিক থেকে সব চাইতে ঝুঁকিতে থাকা দশটি দেশের মধ্যে রয়েছে বাংলাদেশ।\nকী আছে প্রতিবেদনে? বিশ্বের মোট ৬০টি দেশের ওপর জরিপ চালিয়ে ঐ প্রতিবেদন তৈরি করা হয়েছে। এতে বলা হয়েছে, সাইবার নিরাপত্তায় দিকে থেকে সবচেয়ে অনিরাপদ দেশের মধ্যে বাংলাদেশের অবস্থান ষষ্ঠ। এর মধ্যে সবচেয়ে বেশি ঝুঁকিতে রয়েছেন স্মার্টফোন ব্যবহারকারীরা। স্মার্টফোন ব্যবহারকারীদের মধ্যে প্রায় ৩৬ শতাংশের স্মার্টফোনই ম্যালওয়ারে আক্রান্ত।\nএ ছাড়া কম্পিউটার ব্যবহারকারীদের ক্ষেত্রে ম্যালওয়ার আক্রান্তের হার ১৯ দশমিক ১ শতাংশ। ঐ রিপোর্ট অনুযায়ী সাইবার নিরাপত্তায় সবচেয়ে ঝুঁকিপূর্ণ দেশ আলজেরিয়া। তালিকায় এর পর যথাক্রমে ইন্দোনেশিয়া, ভিয়েতনাম, তানজানিয়া এবং উজবেকিস্তানের স্থান। নিরাপত্তার দিক থেকে বাংলাদেশের পরই রয়েছে পাকিস্তান। ঝুঁকির বিচারে তালিকায় চীন ১৩ নম্বরে এবং ভারত ১৫ নম্বরে রয়েছে।\nকেন অ্যান্ড্রয়েড স্মার্টফোন ব্যবহারকারীরা ঝুঁকিতে?\nকমপারিটেকের ঐ প্রতিবেদন অনুযায়ী, বাংলাদেশের স্মার্টফোন ব্যবহারকারীদের মধ্যে অ্যানড্রয়েড ফোন ব্যবহারকারীরা সবচেয়ে বেশি ঝুঁকিতে রয়েছেন।\nএর কারণ হিসেবে তথ্য-প্রযুক্তিবিদ জাকারিয়া স্বপন বলছেন, বাংলাদেশে মোবাইল ফোনের গ্রাহক প্রায় দশ কোটি হবার পরও সাধারণ মানুষ এর ব্যবহার সম্পর্কে সচেতন নয়। আর স্মার্টফোন কীভাবে ব্যবহার করতে হবে এ বিষয়ে মানুষ আসলে এখনও ঠিকভাবে জানে না।\nদেখা যাবে ফোনের সফটওয়্যার আপগ্রেড করার জন্য কিংবা কোন অ্যাপস, সেটা বিনোদনমূলক বা গেমস হতে পারে, ডাউনলোড করার জন্য মানুষ মার্কেটে বা পাড়ায় ফোনের দোকানে যায়। সেখান থেকে সহজেই গ্রাহকের অজান্তে ম্যালওয়্যার ইনস্টল হয়ে যায় বেশিরভাগ সময়, বলছিলেন তিনি।\nধরুন আপনি কোন সফটওয়্যার নিচ্ছেন বা একটা গান নিয়েছেন ফোনে, তার সঙ্গে একটি ভাইরাস চলে আসলো। কম্পিউটারে যেমন, এক পেনড্রাইভ থেকে অন্য পেনড্রাইভে কিছু নিলে ভাইরাস চলে যায়, সেরকম ব্যাপারটা।\nসেক্ষেত্রে অ্যান্ড্রয়েড ফোন ঝুঁকিপূর্ণ হবার কারণ হচ্ছে, বাংলাদেশে শতকরা ৯৫ শতাংশ স্মার্টফোনই অ্যান্ড্রয়েড প্রযুক্তিতে চলে।\nমোবাইল ফোন আমদানিকারকদের সংগঠন বাংলাদেশ মোবাইল ফোন ইমপোর্টার্স অ্যাসোসিয়েশনের হিসাব অনুযায়ী, দেশে বর্তমানে নয় কোটি মোবাইল ফোন সক্রিয় রয়েছে।\nআর সিম সক্রিয় রয়েছে ১৫ কোটি। মোট ফোনের মধ্যে স্মার্টফোন ব্যবহার করেন ২৫ থেকে ৩০ শতাংশ মানুষ।\nমি জাকারিয়া জানিয়েছেন, স্মার্টফোনের দুই ধরনের অপারেটিং সিস্টেম রয়েছে। এর মধ্যে একটি হচ্ছে, আইওএস। এটি অ্যাপল ইনকর্পোরেটেডের তৈরি একটি মোবাইল অপারেটিং সিস্টেম, যা এই প্রতিষ্ঠানের তৈরি করা যন্ত্র যেমন আইফোন, ম্যাকবুক ও আইম্যাকে ব্যবহার করা হয়। অন্যটি হচ্ছে, অ্যান্ড্রয়েড বাকী সব স্মার্টফোন চলে যে অপারেটিং সিস্টেমে।\nআইওএসের বাজার খুবই নিয়ন্ত্রিত, যেকোন জায়গায় চাইলেই আইওএস আপগ্রেড করা যায় না, বা এই অপারেটিং সিস্টেমে চলা যন্ত্রসমূহে চাইলেই যেকোন অ্যাপস ইনস্টল করা যায় না, ফলে এটি অনেক নিরাপদ।\nতিনি বলেন, অ্যান্ড্রয়েড তো ওপেন এন্ডেড, সবাই ব্যবহার করতে পারে। যেকোন জায়গায় এটি আপগ্রেড করা যায়, এতে যেকোন অ্যাপস ডাউনলোড করা যায়। ফলে ম্যালওয়্যার ইনস্টল হয়ে যেতে পারে যেকোন সময়।\nএ ছাড়া মোবাইলে যখন অ্যাপস ডাউনলোড করা হয়, অনেক ব্যবহারকারীই এর টার্মস এ্যান্ড কন্ডিশন ঠিকমত পড়ে দেখেন না।\nফলে গ্রাহক নিজের অজান্তেই ফোনের মেসেজ, কল রেকর্ড, ব্যক্তিগত ছবি বা ভিডিও অনেক কিছুর অ্যাকসেস দিয়ে দেন ঐ অ্যাপসের মালিককে। সেখান থেকেও ঝুঁকিতে পড়ে স্মার্টফোন ব্যবহারকারী, এমনটাই মনে করেন তিনি।\nকীভাবে সাবধান হওয়া যাবে?\nতথ্য-প্রযুক্তিবিদ জাকারিয়া স্বপন বলছেন, প্রথমেই একজন ব্যবহারকারীকে যথার্থ সফটওয়্যার ব্যবহার করতে হবে।\nপ্রথমেই অ্যান্ড্রয়েড ব্যবহার করলে প্রপার অ্যান্ড্রয়েড ডাউনলোড করবো। দ্বিতীয়ত, যখনই কোনো অ্যাপস ডাউনলোড করবো, এর শর্ত সমূহ পড়ে ও জেনে নামাতে হবে।\nএ ছাড়া ফোনে বা কম্পিউটারে যখনই কোন মেইল আসবে, সেটি ফিসিং মেইল কিনা নিশ্চিত না হয়ে সেটা ওপেন করা উচিত নয়।\nকেবল স্মার্টফোন ব্যবহারকারীই নন, যেকোন কম্পিউটারেও যেকোন সময় ম্যালওয়্যার ইনস্টল হয়ে যেতে পারে।\nযেমন, তিন বছর আগে বাংলাদেশের কেন্দ্রীয় ব্যাংকের রিজার্ভ চুরির যে ঘটনা ঘটে, হ্যাকিং এর সেই ঘটনাটি ঘটানো হয়েছিল বাংলাদেশ ব্যাংকের সিস্টেমে ম্যালওয়্যার ইনস্টল করে।\nসে অর্থ উদ্ধারে এ মাসেই যুক্তরাষ্ট্রের ফেডারেল রিজার্ভ ব্যাংকে রাখা রিজার্ভ থেকে চুরি হওয়া ৮১ মিলিয়ন ডলার ফেরত পেতে নিউইয়ের্কর ম্যানহাটন ডিসট্রিক্ট কোর্টে এ মামলা দায়ের করা হয়েছে।


নির্বাচনে তথ্য গোপনের অভিযোগে এরশাদ ও ড. শিরীন শারমিনের বিরুদ্ধে মামলা | পাবলিক ভয়েস\nপ্রকাশিত: ৮:০৩ অপরাহ্ণ, ফেব্রুয়ারি ১৮, ২০১৯\nজাতীয় পার্টির চেয়ারম্যান ও সংসদের বিরোধী দলীয় নেতা হুসেইন মোহাম্মদ এরশাদ ও সংসদের স্পিকার ড. শিরীন শারমিন চৌধুরী।\nপাবলিক ভয়েস: জাতীয় পার্টির চেয়ারম্যান ও সংসদের বিরোধী দলীয় নেতা হুসেইন মোহাম্মদ এরশাদ ও সংসদের স্পিকার ড. শিরীন শারমিন চৌধুরীর বিরুদ্ধে মামলা করা হয়েছে। গতকাল রোববার সুপ্রিমকোর্টের হাইকোর্ট বিভাগে নির্বাচনী ট্রাইব্যুনালে তাদের দু’জনের বিরুদ্ধে এই মামলা করা হয়। নির্বাচনে তথ্য গোপনের অভিযোগ এনে এরশাদের বিরুদ্ধে মামলা করেন জাসদের মহানগরের সাধারণ সম্পাদক সাব্বির আহমেদ। আর স্পিকারের বিরুদ্ধে মামলা করেন রংপুর জেলা বিএনপির সভাপতি ও পীরগঞ্জ আসনের বিএনপির পরাজিত প্রার্থী সাইফুল ইসলাম।\nঅন্যদিকে, জেলা বিএনপির সভাপতি সাইফুল ইসলাম বলেন, আমি স্পিকার শিরীন শারমিন চৌধুরীর বিরুদ্ধে মামলায় করেছি বেশ কটি অভিযোগ উত্থাপন করে। অভিযোগগুলোর মধ্যে রয়েছে, ২০টি কেন্দ্রে শতভাগ ভোট কাস্ট দেখানো, এজেন্টদের মারধর করে কেন্দ্র থেকে বের করে দেয়া, ভোটারদের ভয়ভীতি প্রদর্শন, ৩ মাস আগে প্রিজাইডিং অফিসারদের প্রকাশ্যে টাকা দেয়া।’ তিনি আরও বলেন, ‘এ বিষয়ে আমি নির্বাচন কমিশনে অভিযোগ দিয়ে কোনো ফল পাইনি। তাই একাদশ জাতীয় সংসদ নির্বাচনে ভোট কারচুপির অভিযোগ এবং প্রার্থীর বিজয় চ্যালেঞ্জ করে হাইকোর্টের নির্বাচনী ট্রাইব্যুনালে মামলা করেছি।’


শ্রেষ্ঠ বিক্রয় জন্য6মন্ডল ইন্টিগ্রেটেড মিশুক পরিবর্ধক, কিনুন শ্রেষ্ঠ মিশুক পরিবর্ধক\nMP8256মন্ডল ইন্টিগ্রেটেড মিশুক পরিবর্ধক\nএমপি 825 সিরিজের ইন্টিগ্রেটেড মিশুক পরিবর্ধক ধরনের. এই সরঞ্জাম বিকাস সিস্টেমের কর্মক্ষমতা পর্যায়ে শক্তিশালী ক্ষমতা, ওয়াইড ফ্রিকোয়েন্সি ব্যান্ড, কম শব্দ, উচ্চ সততা এবং মান ফলে আমদানিকৃত নলকূপ ক্ষমতাসীনদের সঙ্গে ডিজাইন করা হয়. একটি মাল্টি জোন পরিবর্ধক, সেখানে ছয় পার্টিশন এবং ধ্রুব ইম্পিডেন্স আউটপুট অর্ডার ব্যাক-এন্ড লাউড্স্পীকার অ্যাক্সেস করতে ব্যবহারকারী সহজতর হয়. নিখুঁত এবং নির্ভরযোগ্য জমিদার সুরক্ষা, শর্ট সার্কিট সুরক্ষা, এবং অতিতপ্ত সুরক্ষা, এই সরঞ্জাম নিরাপত্তা কর্মক্ষমতা উন্নত করা হয়. এই পণ্যের প্রযুক্তিগত সারমর্ম সুপার অভিযোজন এবং নিখুঁত কর্মক্ষমতা উপর দৃষ্টি নিবদ্ধ করা হয়.\nপূর্ববর্তী: MP8126মন্ডল ইন্টিগ্রেটেড মিশুক পরিবর্ধক\nপরবর্তী: MP212U 120W6মন্ডল ইউএসবি / এসডি / এফএম মিশুক পরিবর্ধক


BGBS 2022, big investment chance in bengal, nabanna is active, রাজ্যে বিনিয়োগ বাস্তবায়নে তত্পর নবান্ন – News18 Bangla\nBGBS 2022: রাজ্যে হবে বড় বিনিয়োগ, চাকরি! বাস্তবায়নে তৎপর নবান্ন, পর্যালোচনা বৈঠকে মুখ্যসচিব\nBGBS 2022: শনিবার মিলন মেলাপ্রাঙ্গণে মুখ্য সচিব বাণিজ্য বিষয়ক কমিটির সঙ্গে আলোচনা করেন। বৈঠকে উপস্থিত ছিলেন কয়েকটি দপ্তরের সচিবও।\nLast Updated : April 23, 2022, 17:45 IST\nইক্যুইটিতে বিনিয়োগ? বড় ভুলগুলো শুধরে নিয়ে মুনাফা করুন সুনিশ্চিত!\nহঠাৎ নবান্নে জরুরি বৈঠকের ডাক! কী এমন ঘটল? কারা থাকছেন সেখানে?\n#কলকাতা: রাজ্যে সবেমাত্র শেষ হয়েছে বিশ্ব বঙ্গ বাণিজ্য সম্মেলন। মুখ্যমন্ত্রী মমতা বন্দ্যোপাধ্যায় গত বৃহস্পতিবার জানিয়েছিলেন, এবারের বিশ্ব বঙ্গ বাণিজ্য সম্মেলনে ৩ কোটি ৪২ লক্ষ ৩৭৫ কোটি টাকা লগ্নি প্রস্তাব এসেছে। এবার সেই বিনিয়োগকে বাস্তব রূপ দিতে তৎপর নবান্ন।\nশনিবার মুখ্যসচিব হরিকৃষ্ণ দ্বিবেদী "বিশ্ববাংলা মেলা প্রাঙ্গণে" প্রায় দেড় ঘণ্টা বৈঠক করেন। বৈঠকে উপস্থিত ছিলেন বাণিজ্য বিষয়ক কমিটির সচিব পর্যায়ের আধিকারিকদের পাশাপাশি কয়েকটি দপ্তরের সচিবও। রাজ্যের যে যে ক্ষেত্রে বিনিয়োগ এসেছে সেই বিষয়গুলো নিয়েই এদিন পর্যালোচনামূলক বৈঠক করেন মুখ্য সচিব।\nআরও পড়ুন- হাসপাতাল থেকে ছাড়া পেতেই ফের অনুব্রত মণ্ডলকে তলব সিবিআইয়ের!\nপ্রসঙ্গত, গত বুধবার ও বৃহস্পতিবার সাফল্যের সঙ্গে বিশ্ববাণিজ্য সম্মেলন চলায় এদিন আধিকারিকদের ধন্যবাদ জানান মুখ্য সচিব। পাশাপাশি রাজ্যে এসে বিভিন্ন শিল্পপতিরা যে বিনিয়োগ প্রস্তাব দিয়েছে তা বাস্তবায়িত করার যাতে সুযোগ পায় সেই পরিবেশ-পরিকাঠামো নিশ্চিত করারও বার্তা দেওয়া হয়েছে এই দিনের বৈঠকে, খবর নবান্ন সূত্রে খবর।\nপ্রতিমাসেই এই বাণিজ্য বিষয়ক কমিটির বৈঠকে বসবে বলেও এই দিনের বৈঠকে স্থির হয়েছে। পাশাপাশি কোন দপ্তরের কতটা কাজ এগোচ্ছে বিনিয়োগের নিরিখে সে বিষয় নিয়ে রিপোর্ট দেওয়ার কথা বলা হয়েছে এই বাণিজ্য বিষয়ক কমিটিকে।\nবিভিন্ন দপ্তরের সচিব এবং বাণিজ্য বিষয়ক কমিটি যাতে বণিকসভাগুলির সঙ্গে সমন্বয় রেখে চলেন, এই দিনের বৈঠকে সেই বার্তাও দেওয়া হয়েছে বলে নবান্ন সূত্রে খবর।\nবিশ্ব বঙ্গ বাণিজ্য সম্মেলন থেকে মুখ্যমন্ত্রী মমতা বন্দ্যোপাধ্যায় একাধিক পণ্য করিডর-এর কথা উল্লেখ করেছেন। নবান্ন সূত্রে খবর, মূলত তাজপুর- রঘুনাথপুর, ডানকুনি- কল্যাণী এবং ডানকুনি- ঝাড়গ্রামের পণ্য পরিবহনের পরিকাঠামো বিনিয়োগকারীদের কাছে আকর্ষণীয় কেন্দ্র হিসেবে গড়ে তোলার পরিকল্পনা নেওয়া হয়েছে।\nএই প্রকল্প রাজ্যের ১১ টি জেলা জুড়ে রয়েছে। সে ক্ষেত্রে এই ১১ টি জেলার মধ্যে রেল, বিমান যোগাযোগ উন্নত রাজ্য সড়ক এবং জাতীয় সড়কের মধ্যে থাকায় শিল্পমহলকে এই পণ্য পরিবহনের করিডোর বাড়তি উৎসাহ দেবে বলে মনে করা হচ্ছে।\nআরও পড়ুন- সাংসদের বাড়ির অদূরে রাখা ছিল অটো, তল্লাশি চালাতেই মিলল বোমা-বন্দুক!\nশুধু বাণিজ্য সংক্রান্ত কমিটির আধিকারিক বা বিভিন্ন দপ্তরের সচিব দের নয়, বিভিন্ন জেলাশাসকদেরও তা বাস্তবায়নে কোমর বেঁধে নামতে বলেছে নবান্ন। মুখ্যমন্ত্রী বিশ্ববাণিজ্য সম্মেলনে জানিয়েছেন, শিল্প করতে জমি কোনও সমস্যা হবে না। এদিনের পর্যালোচনা বৈঠকে সেই বিষয় নিয়েও নজর দেওয়ার নির্দেশ দেন মুখ্য সচিব।\nবিভিন্ন জেলায় বণিকসভাগুলির সঙ্গেও যাতে সমন্বয় রেখে চলা হয়, এদিনের বৈঠকে আধিকারিকদের সেই বিষয়টি নিয়েও পরামর্শ দেন মুখ্যসচিব, এমনটাই জানা যাচ্ছে নবান্ন সূত্রে।\nFirst published: April 23, 2022, 17:45 IST\nTags: BGBS 2022, Investment, Nabanna


ভারতের করোনা পরিস্থিতি থেকে আমরা আদৌ কোনো শিক্ষা নিচ্ছি কি? | 1028472 | কালের কণ্ঠ | kalerkantho\n২৮ এপ্রিল, ২০২১ ১৫:২১ | পড়া যাবে ৭ মিনিটে\nগত কয়েকদিন যাবত ভারতে করোনা পরিস্থিতির এতটাই অবনতি হয়েছে যে বিভিন্ন পত্র-পত্রিকা এবং মিডিয়ায় প্রচারিত রোগীদের আহাজারি এবং মৃত্যুর খবর সকলকেই ভাবিয়ে তুলেছে। আমরা ইতিমধ্যেই লক্ষ্য করেছি ভারতের করোনা পরিস্থিতি অনেকটাই নিয়ন্ত্রণের বাইরে চলে চলে গেছে। বাংলাদেশের মিডিয়াতে ভারতের করোনা পরিস্থিতির ওপর, বিশেষ করে মানুষের আহাজারি এবং মৃত্যুর যে দৃশ্য প্রচার করা হচ্ছে সেটা সত্যিই বিচলিত হবার মত। গত কয়েকদিন যাবত সামাজিক গণমাধ্যমে প্রচারিত একটি ছবি সত্যিই আমাকে বিচলিত করেছে। সেই ছবিটিতে দেখা যাচ্ছে একজন স্ত্রী তার স্বামীকে বাঁচানোর জন্য জীবনের ঝুঁকি নিজের মুখ দিয়ে স্বামীর মুখে বাতাস দিয়ে যাচ্ছেন যদিও তিনি জানেন এটা করলেও তার স্বামীকে বাঁচানো যাবে না। তবে, স্বামীকে বাঁচানোর প্রাণান্তকর চেষ্টা মানবতার একটি প্রকৃষ্ট উদাহরণ। এটিই শুধু একমাত্র ঘটনা নয়। এরকম হাজার হাজার উদাহরণ রয়েছে যেখানে দেখা গেছে যে করোনা রোগীর আত্মীয়স্বজন নিজেদের জীবনের ঝুঁকি নিয়ে তাদের বাঁচানোর জন্য প্রাণান্তকর চেষ্টা করে যাচ্ছেন যদিও তারা জানেন এটি একটি অত্যন্ত ভয়াবহ অসুখ। কিন্তু, সকল ধরনের ভয়াবহতার ঊর্ধ্বে উঠে তারা চেষ্টা চালিয়ে যাচ্ছেন নিজেদের পরিজনকে বাঁচানোর।\nবাংলাদেশের মতো করোনাভাইরাস এর প্রথম ঢেউ এ ভারত খুব বেশি ক্ষতিগ্রস্ত হয়েছিল না। ফলে কয়েক মাস পরেই মানুষের জীবন স্বাভাবিক হয়ে গিয়েছিল। সাংবিধানিক বাধ্যবাধকতার কারণে পশ্চিম বাংলাসহ বিভিন্ন রাজ্যে নির্বাচন অনুষ্ঠিত হয়েছে। যদিও মাদ্রাজ এবং কলকাতা হাইকোর্ট নির্বাচন কমিশনের এই সময়ে নির্বাচন করার সিদ্ধান্তকে সমালোচনা করেছেন। এছাড়াও, বিভিন্ন ধর্মীয় অনুষ্ঠানের মানুষের উন্মাদনা এবং ধর্মীয় অনুষ্ঠানে যোগদান এই অবস্থাকে আরো ত্বরান্বিত করেছে বলে অনেকেই মনে করেন। ফলে, অবস্থা এমন এক জায়গায় পৌঁছেছে যেখান থেকে উত্তরণ পাওয়া খুব কঠিন।\nএখন অনেকেই ভারতে কেন এই ধরনের ঘটনা ঘটল সে বিষয়ে কারণ অনুসন্ধানে চেষ্টা করছেন। অনেকেই বলছেন যে নির্বাচনসহ মানুষের সুরক্ষা বিধি মানার ক্ষেত্রে অনীহা এই অবস্থার জন্য দায়ী। আবার অনেকেই বলছেন যে ভারতের ডাবল এবং ট্রিপল মিউট্যান্ট ভাইরাসের অস্তিত্ব পাওয়া গেছে। যদিও বিশ্ব স্বাস্থ্য সংস্থা অথবা জন স্বাস্থ্য বিশেষজ্ঞরা এখনো সেটিকে স্বীকৃতি দেয়নি। তবে সত্যিই যদি ট্রিপল মিউট্যান্ট ভাইরাসের অস্তিত্ব পাওয়া যেয়ে থাকে, তবে সেটি অত্যন্ত বিপদজনক হবে কারণ এই ভাইরাস আগের ভাইরাসগুলো চেয়ে অনেক বেশি শক্তিশালী। এটি অনেক বেশি গতিতে মানুষকে আক্রান্ত হতে পারবে। ভারতের এই অবস্থায় সাহায্য করার জন্য পৃথিবীর বিভিন্ন দেশ ইতিবাচক সাড়া দিয়েছে।\nসৌদি আরব, যুক্তরাষ্ট্র, যুক্তরাজ্য, ও ইউরোপীয় ইউনিয়নসহ অন্যান্য সকল দেশ ভারতকে বিভিন্ন প্রয়োজনীয় উপকরণ দিয়ে সাহায্য করে যাচ্ছে।\nআমরা সকলেই জানি যে করোনা চিকিৎসার জন্য সবচেয়ে গুরুত্বপূর্ণ হচ্ছে অক্সিজেন। ভারতে ইতিমধ্যেই অক্সিজেন সরবরাহে ঘাটতি দেখা গেছে। আমরা দেখেছি সেখানে কিভাবে সরকারকে বিভিন্ন পেশার, ও শ্রেণীর মানুষ সহয়তা প্রদান করছে। ভারতে প্রতিষ্ঠিত বিভিন্ন ব্যবসায়ী গোষ্ঠী অর্থ দিয়ে সরকারকে সহায়তা করছেন। এছাড়াও বিভিন্ন ব্যবসায়ী গোষ্ঠী তাদের ব্যবসার ধরণ পরিবর্তন করে অক্সিজেন তৈরির জন্য কাজ করছেন। এটি সত্যি দেশাত্মবোধের একটি বড় পরিচয়। আমরা জানি যে ভারত আমাদের একেবারেই প্রতিবেশী রাষ্ট্র। ভারতে করোনা পরিস্থিতি খারাপ হলে বাংলাদেশে এক ধরনের ঝুঁকির মধ্যে থাকবে এটি নির্দ্বিধায় বলা যায়। এই ঝুঁকির কথা মাথায় রেখেই আসলে বাংলাদেশ সরকার ভারতের সাথে ১৪ দিন সকল ধরনের বর্ডার বন্ধ রাখার সিদ্ধান্ত নিয়েছে। কারণ ভারতে তান্ডব করা ভাইরাস যদি আমাদের দেশে প্রবেশ করে তাহলে অবস্থা আসলে নিয়ন্ত্রণের বাইরে চলে যাবে।\nএখন একটি গুরুত্বপূর্ণ প্রশ্ন হচ্ছে যে ভারতের অবস্থা দেখে আমরা আসলেই কি কোন শিক্ষা গ্রহণ করছি? সার্বিক ভাবে পরিস্থিতি বিশ্লেষণ করলে মনে হই না যে আসলে আমরা আদৌ কোনো শিক্ষা গ্রহণ করছি। কারণ এখন পর্যন্ত মানুষের বাইরে যাওয়ার প্রবণতা এবং স্বাস্থ্যবিধি মানার ক্ষেত্রে অনীহা দেখে মনে হয় যে করোনার ভয়াবহতা নিয়ে কারো মধ্যে কোন চিন্তা ভাবনা আছে। আবার পাশাপাশি আমরা এটাও লক্ষ্য করেছি যে করোনার সময় সরকার যেভাবে সর্বোচ্চ সহায়তা প্রদান করছে, তেমনি ভাবে বাংলাদেশের বিভিন্ন বড় বড় ব্যবসা প্রতিষ্ঠানগুলো জনগণের সেবায় নিজেদের নিয়োজিত করে নি। বিক্ষিপ্তভাবে কিছু বেসরকারি প্রতিষ্ঠান এবং কিছু শিল্পপ্রতিষ্ঠান করোনার প্রথম ধাক্কায় সহায়তা প্রদান করলেও দ্বিতীয় ঢেউয়ের সময় এখন পর্যন্ত সেই রকম কোনো সহায়তা নিয়ে কেউ এগিয়ে আসেনি যেটি আমরা ভারতে দেখেছিলাম। বরং, বাংলাদেশে ব্যবসায়ী প্রতিষ্ঠানগুলো কি ভাবে সরকারের কাছ থেকে প্রণোদনা আদায় করা যায় সে চেষ্টায় সবসময় ব্যস্ত রয়েছে। এই ধরণের মানসিকতা কখনোই দেশাত্মবোধের পরিচায়ক হতে পারে না। তাছাড়া, আমাদের দেশের জনগণের মধ্যে এক ধরনের মানসিকতা রয়েছে যে কোনো ধরনের বিপদ থেকে দেশকে রক্ষা করার সকল দায়-দায়িত্ব আসলে সরকারের। এটি কখনোই কাম্য নয়।\nএকটি দেশ তখনই উন্নতির চরম শিখরে পৌঁছাবে যখন সরকার, জনগণ, ব্যবসা প্রতিষ্ঠানসহ বিভিন্ন অনুঘটকগুলো একসঙ্গে কাজ করার একটি পরিবেশ তৈরি হবে। প্রকৃতপক্ষে বাংলাদেশের সেই ধরণের পরিবেশের এখনো গড়ে ওঠেনি। বরং সব সময় এক ধরনের দোষারোপের রাজনীতির চর্চা এখানে বিদ্যমান। বিরোধী দলগুলো বিপদের সময় সরকারের পাশে না দাঁড়িয়ে সরকারের বিভিন্ন কাজের সমালোচনায় ব্যস্ত রয়েছে। এই ধরনের মনমানসিকতা নিয়ে যদি রাজনৈতিক দলগুলো এগিয়ে চলে তবে আসলেই করোনা মহামারীর মত এই দুর্যোগ মোকাবেলা করা সরকারের পক্ষে সত্যিই খুবই কঠিন একটি বিষয় হয়ে দাঁড়াবে।\nএই মুহূর্তে যেটি সবচেয়ে গুরুত্বপূর্ণ সেটা হল করোনা মহামারীর ভয়াবহতা সম্পর্কে এবং সুরক্ষা বিধিমালা মেনে চলার ক্ষেত্রে মানুষের সচেতনতা বৃদ্ধি করা। আমি আগেই উল্লেখ করেছি যে বাংলাদেশে যদি করোনা পরিস্থিতি এর চেয়েও খারাপ হয়ে যায় তাহলে সবচেয়ে জরুরিভাবে যেটি প্রয়োজন সেটি অক্সিজেন সরবরাহ নিশ্চিত করা। অক্সিজেন সরবরাহ\nযদি কমে যায় তাহলে পরিস্থিতি মোকাবেলা করা খুবই কঠিন। আমরা জানি যে বাংলাদেশ ভারত থেকে অক্সিজেন আমদানি করে। কিন্তু, বর্তমানে ভারতে অক্সিজেনের ঘাটতি এতটাই প্রকট যে ভারত রপ্তানি বন্ধ করতে বাধ্য হয়েছে। এই মুহূর্তে সরকারের মূল কাজ হবে বিভিন্ন বেসরকারি সংস্থা অথবা বাইরে থেকে অক্সিজেন সরবরাহ নিশ্চিত করা। ভারত ইতিমধ্যে জার্মানি থেকে অক্সিজেন প্লান্ট নিয়ে এসে দেশব্যাপী প্রতিস্থাপন করছে। একইরকমভাবে, বাংলাদেশ সরকারের এই মুহূর্তে উচিত অক্সিজেন এর বিকল্প সরবরাহের ব্যবস্থা খুঁজে বের করা এবং দেশে পর্যাপ্ত অক্সিজেন সরবরাহ নিশ্চিত করা। সরকারী সহায়তা, অক্সিজেন সরবরাহের নিশ্চিত এবং চিকিৎসা সেবা প্রদান করলেই পরিস্থিতি নিয়ন্ত্রণে আসবে না। এখন দরকার, জনগণের স্বতঃস্ফূর্ত অংশগ্রহণ।\nসরকারের তরফ থেকে বারবার বলা হচ্ছে করোনা মোকাবেলায় সবচেয়ে গুরুত্বপূর্ণ হচ্ছে ঘরে থাকা, বাইরে গেলে মাস্ক পরিধান করা, এবং সামাজিক দূরত্ব বজায় রাখা। যেগুলোর মাধ্যমে আমরা সার্বিকভাবে করোনা মোকাবেলা করতে পারি। এই ক্ষেত্রে সরকারের পাশাপাশি জনগণকে করোনা মোকাবেলয় জনগণেরও একই রকম দায়বদ্ধতা রয়েছে। তবে অত্যন্ত পরিতাপের বিষয় হচ্ছে যে আমরা এখন পর্যন্ত বাংলাদেশের বেশিরভাগ জনগণের মধ্যে সুরক্ষা ব্যবস্থা মেনে চলার ক্ষেত্রে এক ধরণের অনীহা লক্ষ্য করছি। জনগণের মধ্যে সচেতনতা বৃদ্ধি করা এবং সকলে এক হয়ে কাজ করার মানসিকতা এই মুহূর্তে সবচেয়ে জরুরি। আমদেরকে ভারতের অভিজ্ঞতা থেকে শিক্ষা নিয়ে এই পরিস্থিতি মোকাবেলা করার জন্য সকলকে এক হয়ে কাজ করতে হবে। আমাদের মনে রাখতে হবে অবস্থা খারাপ হওয়ার আগেই অবস্থা খারাপ হওয়াকে রুখতে হবে। এটা করতে আমরা ব্যর্থ হলে পরিস্থিতি নিয়ন্ত্রণের বাইরে চলে যাবে। তখন মানুষের জীবন বাঁচানোর জন্য লড়াই করতে হবে।\nলেখক- রাজশাহী বিশ্ববিদ্যালয়ের লোক প্রশাসন বিভাগের প্রফেসর।


সাকা চৌধুরীরা এখনো বিএনপির কমিটিতে! – আওয়ার নিউজ\nসাকা চৌধুরীরা এখনো বিএনপির কমিটিতে!\n২০১৫ সালের ২৯ এপ্রিল রাজনীতি ছেড়েছেন বিএনপির চেয়ারপারসন বেগম খালেদা জিয়ার উপদেষ্টা ও চট্টগ্রামের সাবেক মেয়র এম মঞ্জুর আলম।\nএকই বছরের ২৯ অক্টোবর বিএনপি ছাড়ার ঘোষণা দেন দলটির ভাইস চেয়ারম্যান শমসের মবিন চৌধুরী। দলের ভারপ্রাপ্ত মহাসচিবের মাধ্যমে তিনি চেয়ারপারসন বেগম খালেদা জিয়ার কাছে পদত্যাগ পত্র জমা দেন।\nদল ছাড়ার এত দিন পর আগের পদ-পদবি নিয়ে এখনো বিএনপির কমিটিতে আছেন এই দুই নেতা!\nবিএনপির অফিসিয়াল ওয়েবসাইটে কেন্দ্রীয় কমিটির নেতাদের তালিকা থেকে এ তথ্য পাওয়া গেছে। ওই তালিকায় তাদের ছবির সঙ্গে নামসহ পদবির উল্লেখ রয়েছে।\nওয়েবসাইটটি দেখভালের সঙ্গে যুক্ত বিএনপির কার্যালয়ের একজন কর্মকর্তা নাম প্রকাশ না করার শর্তে জানান, চেয়ারপারসনের নির্দেশ ছাড়া এতে পরিবর্তন করা যায় না। তবে যারা দল ছেড়েছেন এবং মারা গেছেন, তাদের জায়গাগুলো আসন্ন কাউন্সিলে পূরণ হলে তালিকা আপডেট করা হতে পারে।\nআর বিএনপির সহ-দপ্তর সম্পাদক আবদুল লতিফ জনি বলেন, “এটা হয়তো আপডেট করা হয়নি। কাউন্সিল সামনে রেখে শিগগিরই এটা আপডেট করা হবে।”\nএদিকে বিএনপির সহ-প্রচার সম্পাদক সৈয়দ এমরান সালেহ প্রিন্স বলেন, আমরা খুব শিগগির আমাদের অফিসিয়াল সাইট আপডেট করার কাজে হাত দেব।তখন নতুন করে সবকিছু ঠিকঠাক করা হবে।আর বিএনপির ভাইস চেয়ারম্যান শমসের মবিন চৌধুরী ও উপদেষ্টা কমিটির সদস্য আলহাজ্ব এম মঞ্জুর আলমের পদত্যাগপত্র গ্রহণ করা হয়েছে কি না সে বিষয়টি এখনো স্পষ্ট নয়।তবে যাই হোক আমরা যখন সাইট আপডেটের কাজে হাত দেবো তখন বিষয়টি পরিষ্কার হয়ে যাবে।\nএদিকে শুধু দলত্যাগীরাই নন, বিএনপির কেন্দ্রীয় নেতাদের মধ্যে ইতিমধ্যে যারা মারা গেছেন, তাদের নামও ওয়েবসাইটের তালিকায় দেখা যাচ্ছে।\nতাদের মধ্যে আছেন সাবেক মন্ত্রী ও ভাইস চেয়ারম্যান সৈয়দা রাজিয়া ফয়েজ, যিনি মারা গেছেন ২০১৩ সালের ১৭ নভেম্বর।\nগত বছরের ৩ মে বিডিআর বিদ্রোহ মামলায় কারাবন্দি অবস্থায় মারা যান দলের সহ-সাংগঠনিক সম্পাদক ও সাবেক এমপি নাসির উদ্দিন পিন্টু। ইতিমধ্যে তার জায়গায় দায়িত্ব দেয়া হয়েছে যুবদলের সিনিয়র সহ-সভাপতি অ্যাডভোকেট আবদুস সালাম আজাদকে।\nএ ছাড়া মানবতাবিরোধী অপরাধের মামলায় গত ২২ নভেম্বরে ফাঁসি কার‌্যকর হওয়া স্থায়ী কমিটির সদস্য সালাউদ্দিন কাদের চৌধুরীর নামও তালিকায় রয়েছে।\nগত ১৪ জানুয়ারি মারা যান স্থায়ী কমিটির প্রবীণ সদস্য ড. আর এ গণি। মঙ্গলবার সন্ধ্যায় বিএনপির https://www.bnpbd.org/home/category/21 ওয়েবসাইটে এই নেতারও ছবিসহ নাম-পদবি দেখা গেছে।\nদলীয় সূত্রে জানা গেছে, গণমাধ্যমে দলের বিবৃতি ও বক্তব্য তুলে ধরা হয় বিএনপির নয়াপল্টনের কেন্দ্রীয় কার্যালয় থেকে। তবে ওয়েবসাইটটি পরিচালনা করা হয় মূলত বিএনপির চেয়ারপারসনের গুলশান কার্যালয় থেকে।ঢাকাটাইমস\nরাজনীতি Comments Off on সাকা চৌধুরীরা এখনো বিএনপির কমিটিতে! সংবাদটি প্রিন্ট করুন\n« সকালে কি এমন ২টি খাবার যা খেলে শরীরে শক্তি বাড়ায় বহুগুণ? (পূর্বের সংবাদ)\n(পরের সংবাদ) টুইন টাওয়ারে ভয়াবহ আগুন, আটকা পড়েছে বাসিন্দারা »


Global Voices বাংলা ভার্সন » ইরানের একজন সৈনিকের মৃত্যুর পর অবশিষ্ট চার জন বন্দীর মুক্তি দাবী · Global Voices বাংলা ভার্সন » Print\nঅনুবাদ প্রকাশের তারিখ 28 মার্চ 2014 18:48 GMT 1\t · লিখেছেন Farid অনুবাদ করেছেন Rajib Kamal\nবিষয়বস্তু: মধ্যপ্রাচ্য ও উ. আ., ইরান, নাগরিক মাধ্যম, প্রতিবাদ, যুদ্ধ এবং সংঘর্ষ, সরকার\nসূত্রঃ টুইটারের মাধ্যমে নিমা আরাবি\nজামশেদ ডেনাইফারড নামের একজন ইরানী সৈনিককে এই সপ্তাহে হত্যা করা হয়েছে । তিনি এবং আরও চার জন সীমান্ত রক্ষীবাহিনী  গত ফেব্রুয়ারি মাসে বালুচ সুন্নি মুসলিম বিদ্রোহী গ্রুপ, জয়শ আল-আদল (ন্যায়বিচারের আর্মি) দ্বারা পাকিস্তানের সীমান্তের কাছাকাছি অপহৃত হন।\nএসব সৈনিকের মুক্তির বিনিময়ে বিদ্রোহীরা ইরান সরকারের কাছে তাঁদের সংগঠনের ৫০ জন বন্দীর মুক্তি দাবি করেছে। এছাড়াও তাঁদের দাবির মধ্যে রয়েছে অন্যান্য ৩০০ জন বন্দীর মুক্তি, যাদের তারা “সুনিত নাগরিক” হিসেবে বর্ণনা করেছে এবং ৫০ জন নারী, যারা সিরিয়ায় বিপ্লবী গার্ড জেলখানায় বন্দী রয়েছে।\nজয়শ-আল-আদল (ইরানের একটি সন্ত্রাসী গোষ্ঠী বলে মনে করা হয়) সিস্তান-বেলুচিস্তানে তাঁদের কার্যক্রম পরিচালনা করে থাকে, যেটি ইরানের বৃহত্তম এবং দরিদ্রতম একটি প্রদেশ। প্রদেশটিতে প্রায় ২০ লক্ষ সুন্নি-মুসলমান বাস করে। সাম্প্রতিক বছরগুলোতে ঐ এলাকার জাতিগত বালুচ ও সুন্নি মুসলিম বিদ্রোহীরা তেহরানের শিয়া সরকার থেকে আরো বেশি স্বায়ত্তশাসন দাবি করে আসছে।\nইরানীরা টুইটারে #ফ্রিইরানিয়ানসোলজারস  হ্যাশট্যাগ ব্যবহার করে ডেনাইফারডের মৃত্যুতে শোক প্রকাশ করছে এবং অন্যান্য চার সৈনিকের ভাগ্য নিয়ে ভীত মনোভাব ব্যক্ত করেছে। কিছু লোক তাঁদের সমর্থন করে টুইটার (উপরের ছবিতে যেমন) আর্টওয়ার্ক  শেয়ার করেছেন।\nটুইটারে মাসুদ বলেছে, খুন হওয়া সৈনিকটি একটি অল্প বয়স্ক শিশুর পিতা, যে তার নবজাত সন্তানকে আর কখনই দেখার সুযোগ পাবে না। তিনি টুইট করেছেন: \nকি যে দুঃখের বিষয়, পৃথিবী এক পিতার মৃত্যুকে কোন গুরুত্বই দিল না! যে তার নতুন জন্ম নেওয়া, নামবিহীন সন্তানকে দেখতে পেল না। #ফ্রিইরানিয়ানসোলজারস\nসগ পা সৈন্যদের মুক্তির প্রত্যাশা কম বলে টুইট করেছেন: \nতারা পাঁচজন সৈন্যের পরিবর্তে যদি দুজন মোল্লা [আলেম] নিত, তবে সরকার [তাদের ফিরে পেতে] ১,০০০ বন্দীকে মুক্তি দিত।\nঅন্যান্য বন্দীদের সাথে জামশেদ ডেনাফারড। ছবিটি শেয়ার করেছেন 55online.ir\nমোহাম্মদ আলী শাবানি তেহরানের পাকিস্তান দূতাবাসের সামনে একটি প্রতিবাদ সম্পর্কে টুইট করেছেনঃ \nইরানের সামাজিক মিডিয়া ব্যবহারকারীরা বৃহস্পতিবার বেলা ৩ টায় তেহরানের পাকিস্তান দূতাবাসের সামনে নীরব প্রতিবাদ জানিয়েছে।\nURL to article: https://bn.globalvoices.org/2014/03/28/42458/\n হত্যা করা হয়েছে: http://www.mashreghnews.ir/fa/news/296130/%D8%B9%DA%A9%D8%B3-%D9%85%D8%B1%D8%B2%D8%A8%D8%A7%D9%86-%D8%A7%DB%8C%D8%B1%D8%A7%D9%86%DB%8C-%D8%A8%D9%87-%D8%B4%D9%87%D8%A7%D8%AF%D8%AA-%D8%B1%D8%B3%DB%8C%D8%AF%D9%87\n আরও চার জন সীমান্ত রক্ষীবাহিনী: https://globalvoicesonline.org/2014/02/12/insurgent-group-tweets-photo-of-iranian-soldiers-abducted-at-iran-pakistan-border/\n সিস্তান-বেলুচিস্তানে : http://en.wikipedia.org/wiki/Sistan_and_Baluchestan_Province\n টুইট করেছেন:: https://twitter.com/search?q=%23FreeIranianSoldiers&src=hash\n টুইট করেছেন: : https://twitter.com/pa_sgh/status/448518295684415488\n টুইট করেছেনঃ : https://twitter.com/mashabani/status/448838285071482881


৩২ জেলায় সংক্রমণের উচ্চহার | Amar Sangbad\nজুন ১০, ২০২১, ০৩:২৫\nআপডেট: জুন ১০, ২০২১, ০৩:৩৩\n৩২ জেলায় সংক্রমণের উচ্চহার\nপ্রত্যেককেই দায়িত্বশীল ভূমিকা পালন করতে হবে : অধ্যাপক ডা. নাজমুল ইসলাম, মুখপাত্র, স্বাস্থ্য অধিদপ্তর\nসীমান্তে কঠোর লকডাউন জরুরি —অধ্যাপক ডা. মো. শারফুদ্দিন আহমেদ উপাচার্য, বিএসএমএমইউ\nসংক্রমণ ঠেকাতে মাস্কে আরও জোর দিতে হবে : আসিফ সালেহ নির্বাহী পরিচালক, ব্র্যাক\nকরোনার তৃতীয় ঢেউ উঁকি দিচ্ছে। ভারতীয় ভ্যারিয়েন্ট ডেল্টাসহ অন্যান্য ভ্যারিয়েন্ট শনাক্তের পর থেকেই দেশে করোনা সংক্রমণের উচ্চহার লক্ষ্য করা যাচ্ছে। শুরুতে সীমান্তবর্তী জেলায় শনাক্তের হার বৃদ্ধি পেলেও এখন সেটা দেশের অধিকাংশ জেলায় ছড়িয়ে পড়েছে। ইতোমধ্যে ঢাকার ৯ জেলাসহ দেশের ৩২ জেলায় অস্বাভাবিক হারে রোগী শনাক্ত হচ্ছে। এতেই ধারণা করা হচ্ছে, বাংলাদেশ করোনার তৃতীয় ঢেউয়ের দ্বারপ্রান্তে। সরকারও করোনা সংক্রমণের উচ্চহারের বিষয়টি স্বীকার করেছে। জনস্বাস্থ্যবিদরা বলছেন, করোনার তৃতীয় ঢেউয়ের খুব কাছে আমরা, এজন্য দায়ী ভারতীয় ভ্যারিয়েন্টসহ অন্যান্য বিদেশি ভ্যারিয়েন্ট। দেশে সবচেয়ে বেশি ছড়িয়েছে ভারতীয় (ডেল্টা) ভ্যারিয়েন্ট। অবৈধপথে ভারতে যাতায়াতের ফলেই এই সংক্রমণ সীমান্ত দিয়ে দেশে প্রবেশ করেছে। গত ২৬ এপ্রিল থেকে এখন পর্যন্ত বাংলাদেশ-ভারত সীমান্ত বন্ধ রয়েছে। এ সময় ভারত থেকে বাংলাদেশে অবৈধ অনুপ্রবেশ বেড়েছে। ১০ মে থেকে এখন পর্যন্ত অবৈধভাবে ভারত থেকে অনুপ্রবেশের সময় বিজিবির হাতে আটক হয়েছেন ৬৫ জন। এসব অবৈধ অনুপ্রবেশের ফলে সীমান্ত এলাকাসহ দেশে করোনা সংক্রমণের ঝুঁকি বাড়ছে। এরপরও হতাশ না হয়ে আমরা চাইলেই করোনা সংক্রমণ নিয়ন্ত্রণ করতে পারি। সীমান্তে টহল বৃদ্ধি ও স্বাস্থ্যবিধি মেনে জীবনযাপন করলে কমে যাবে সংক্রমণ। স্বাস্থ্য অধিদপ্তরের পক্ষ থেকেও সবাইকে সচেতনভাবে করোনা মোকাবিলায়এ এগিয়েআসার আহ্বান জানানো হয়েছে।\nস্বাস্থ্য অধিদপ্তরের তথ্যমতে, দেশের ৩২ জেলায় নতুন করে বেড়েছে করোনা সংক্রমণ। তার মধ্যে ঢাকা বিভাগের ৯টি, চট্টগ্রামের পাঁচটি, খুলনার ছয়টি, রাজশাহীর তিনটি, রংপুরের তিনটি, বরিশালের তিনটি, সিলেটের দুটি এবং ময়মনসিংহের একটি জেলা রয়েছে। ঊর্ধ্বমুখী সংক্রমণের ৩২ জেলা হলো— ঢাকা মহানগর ৪ দশমিক ৪৮ ভাগ, আগের দিন সংক্রমণের হার ছিলো ৩ দশমিক ৪৫ শতাংশ। ফরিদপুর ২৯ দশমিক ৫৮ শতাংশ, আগের দিন সংক্রমণের হার ছিলো ২৮ দশমিক ২১ শতাংশ। গাজীপুর ১১ দশমিক ২১ শতাংশ, আগের দিন সংক্রমণের হার ছিলো ১০ দশমিক ৪৬ শতাংশ। গোপালগঞ্জ ১৮ দশমিক ৬০ শতাংশ, আগের দিন সংক্রমণের হার ছিলো ১৭ দশমিক ৩৯ শতাংশ। কিশোরগঞ্জ ৮ দশমিক ৩৮ শতাংশ, আগের দিন সংক্রমণের হার ছিলো ৭ দশমিক ৯৬ শতাংশ। মাদারীপুর ১০ দশমিক ৩৯ শতাংশ, আগের দিন সংক্রমণের হার ছিলো ৪ দশমিক ১৭ শতাংশ। মুন্সীগঞ্জ ১০ দশমিক ১৪ শতাংশ, আগের দিন সংক্রমণের হার ছিলো ৮ শতাংশ। রাজবাড়ী ২০ দশমিক ৬৫ শতাংশ, আগের দিন সংক্রমণের হার ছিলো শূন্য শতাংশ। শেরপুরে ১৭ দশমিক ২৪ শতাংশ, আগের দিন সংক্রমণের হার ছিলো ১১ দশমিক ১১ শতাংশ। রাঙ্গামাটি ১২ দশমিক ১২ শতাংশ, আগের দিন সংক্রমণের হার ছিলো ৮ দশমিক ৯৩ শতাংশ। খাগড়াছড়িতে ১০০ শতাংশ, আগের দিন সংক্রমণের হার ছিলো ১০ দশমিক ৩৪ শতাংশ। লক্ষ্মীপুর ৫ দশমিক ৮৮ শতাংশ, আগের দিন সংক্রমণের হার ছিলো শূন্য শতাংশ। কুমিল্লা ৭ দশমিক ১৯ শতাংশ, আগের দিন সংক্রমণের হার ছিলো ৩ দশমিক ৫৩ শতাংশ। ব্রাহ্মণবাড়িয়া ৫ দশমিক ২৪ শতাংশ, আগের দিন সংক্রমণের হার ছিলো শূন্য শতাংশ। চাঁপাইনবাবগঞ্জ ২৯ দশমিক ২১ শতাংশ, আগের দিন সংক্রমণের হার ছিলো ১৯ দশমিক ১৩ শতাংশ। সিরাজগঞ্জ ১৪ দশমিক ০৪ শতাংশ, আগের দিন সংক্রমণের হার ছিলো ১২ দশমিক ৬১ শতাংশ। বগুড়া ১৪ দশমিক ০৪ শতাংশ, আগের দিন সংক্রমণের হার ছিলো ৯ দশমিক ৫২ শতাংশ।\nঠাকুরগাঁও ২৫ শতাংশ, আগের দিন সংক্রমণের হার ছিলো ২২ দশমিক ৭৮ শতাংশ। দিনাজপুর ৩৩ দশমিক ৩৩ শতাংশ, আগের দিন সংক্রমণের হার ছিলো ২০ দশমিক ৮৯ শতাংশ। গাইবান্ধা ২২ দশমিক ২২ শতাংশ, আগের দিন সংক্রমণের হার ছিলো ১১ দশমিক ১১ শতাংশ। চুয়াডাঙ্গা ৪৫ দশমিক ১৬ শতাংশ, আগের দিন সংক্রমণের হার ছিলো ২৭ দশমিক ৫৯ শতাংশ। যশোর ৪৭ দশমিক ৫৩ শতাংশ, ঝিনাইদহ ২৫ দশমিক ৪৫ শতাংশ, আগের দিন সংক্রমণের হার ছিলো ৩১ দশমিক ১৪ শতাংশ। খুলনা ৩১ দশমিক ৫২ শতাংশ, আগের দিন সংক্রমণের হার ছিলো ২৬ দশমিক ০৭ শতাংশ। কুষ্টিয়া ২৭ দশমিক ৭৮ শতাংশ, আগের দিন সংক্রমণের হার ছিলো ২৪ দশমিক ১৪ শতাংশ। সাতক্ষীরা ৫৫ দশমিক ০৮ শতাংশ, আগের দিন সংক্রমণের হার ছিলো ৫৩ দশমিক ১৯ শতাংশ। ভোলা ২৭ দশমিক ২৭ শতাংশ, আগের দিন সংক্রমণের হার ছিলো ৯ দশমিক ০৯ শতাংশ। পিরোজপুর ৬৬ দশমিক ৬৭ শতাংশ, আগের দিন সংক্রমণের হার ছিলো ৫৩ দশমিক ৫৭ শতাংশ। ঝালকাঠি ৩১ দশমিক ২৫ শতাংশ, আগের দিন সংক্রমণের হার ছিলো ১৩ দশমিক ৭৯ শতাংশ। সুনামগঞ্জ ২৮ দশমিক ৫৭ শতাংশ, আগের দিন সংক্রমণের হার ছিলো ২১ দশমিক ৮৮ শতাংশ। হবিগঞ্জ ১১ দশমিক ১১ শতাংশ, আগের দিন সংক্রমণের হার ছিলো ৪ দশমিক ৩৫ শতাংশ। একদিনের ব্যবধানে দেশে সংক্রমণের হার বেড়েছে শূন্য দশমিক ৬৫ শতাংশ। আগের একদিনের তথ্য পর্যালোচনা করে এ পরিসংখ্যান পাওয়া গেছে।\nখোঁজ নিয়ে জানা যায়, বিভিন্ন সময় ভারতে থাকা বাংলাদেশিদের সঙ্গে ওপারের দালালরা যোগাযোগ রাখে। মোটা অঙ্কের অর্থের বিনিময়ে রাতের আঁধারে এপারের দালালদের সঙ্গে যোগাযোগ করে বাংলাদেশে পাঠিয়ে দেয়। সীমান্তে প্রবেশের সময় কিছু মানুষ আটক হলেও বেশির ভাগ অধরা থেকে যায়। অন্যদিকে আটকের খবর পাওয়ার সঙ্গে সঙ্গে তাদের ছাড়াতে আদালতপাড়ায় ভিড় করেন দালাল চক্রের সদস্যরা।\nস্বাস্থ্য অধিদপ্তরের তথ্যমতে, সীমান্তবর্তী জেলাগুলোতে প্রতিদিনই বাড়ছে মৃত্যুর সংখ্যা। খুলনা বিভাগে গতকাল মারা গেছেন ১৭ জন আর রাজশাহী বিভাগে আটজন। হাসপাতালগুলোতে রোগীর চাপ বাড়ায় দেখা দিয়েছে শয্যা সংকট। আইসিইউর চাহিদা বাড়ায় হিমশিম খাচ্ছেে।\nহাসপাতাল কর্তৃপক্ষ। সাতক্ষীরায় গতকাল ১৮২ জনের করোনা পরীক্ষায় ১০৮ জন পজেটিভ। সংক্রমণের হার ৫৫ থেকে ৫৯ শতাংশে পৌঁছেছে। আর উপসর্গ নিয়ে মারা গেছেন আরও চারজন। গতকাল খুলনা কোভিড-১৯ ডেডিকেটেড হাসপাাতালে করোনায় ছয়জনের মৃত্যু হয়েছে। এ সময় ২৮৯ জনের নমুনা পরীক্ষায় শনাক্ত ৮১ জন। সংক্রমণ শনাক্তের হার খুলনা সদরে ৫৯ শতাংশ, সোনাডাঙ্গায় ৩৫ শতাংশ এবং খালিশপুরে ৩৬ শতাংশ হারে বৃদ্ধি পেয়েছে। সীমান্তবর্তী জেলা বাগেরহাটে কোভিড হাসপাতালে নেই কোনো ভেন্টিলেটর। তিনটি আইসিইউ থাকলেও চালানোর মতো নেই কোনো জনবল। গতকাল ১৫৪ জনের মধ্যে ৫৯ জন পজেটিভ, মারা গেছেন তিনজন। শনাক্তের হার ৩৮ শতাংশ। সংক্রমণ বাড়ায় বুধবার সাতদিনের কঠোর বিধিনিষেধ জারি করেছে প্রশাসন।\nরাজশাহীতে দিন দিন বেড়েই চলেছে করোনা সংক্রমণ। সেই সঙ্গে বাড়ছে হাসপাতালগুলোতে রোগীর চাপ। এতে হিমশিম অবস্থা রাজশাহী মেডিকেল কলেজ হাসপাতালের (রামেক)। হাসপাতালটিতে গতকাল করোনায় ও উপসর্গ নিয়ে আটজনের মৃত্যু হয়েছে। এর মধ্যে রাজশাহীর পাঁচ ও চাঁপাইনবাবগঞ্জের তিনজন। একদিনে ৪৮৮টি নমুনা পরীক্ষায় আক্রান্ত হয়েছেন ১৯৯ জন। শনাক্তের হার ৪০ শতাংশ। গত ২৪ মে থেকে ৯ জুন পর্যন্ত ১৭ দিনে রামেক হাসপাতালের করোনা ইউনিট ও আইসিউতে মারা গেছেন ১৩০ জন। হাসপাতালের উপপরিচালক ডা. সাইফুল ফেরদৌস গণমাধ্যমকে এ তথ্য নিশ্চিত করেছেন। এদিকে সংক্রমণ ঠেকাতে নাটোর জেলার সদর ও সিংড়া পৌরসভায় চলছে সাতদিনের লকডাউন। গতকাল ১৬৮ জনের নমুনা পরীক্ষায় করোনায় আক্রান্ত হয়েছেন ৪৪ জন বলে জানান পুলিশ সুপার লিটন কুমার সাহা। যশোরে গতকাল নতুন করে ১৪৩ জন করোনায় শনাক্ত হয়েছেন। মারা গেছে দুজন। শনাক্তের হার ৪৯ শতাংশ। এছাড়া ঠাকুরগাঁওয়ে করোনায় একজনের মৃত্যু হয়। আর ঝিনাইদহে বুধবার সংক্রমণের হার বেড়ে দাঁড়িয়েছে ২৭ দশমিক ৪১ শতাংশে।\nব্র্যাকের নির্বাহী পরিচালক আসিফ সালেহ বলেন, করোনা ঠেকাতে বিধিনিষেধ বা লকডাউন দেয়া হচ্ছে। কিন্তু এই পদ্ধতি কার্যকর নয়, বরং অত্যন্ত ব্যয়বহুল। করোনার সংক্রমণ ঠেকাতে মাস্ক কার্যকর ভূমিকা রাখছে বলে তাদের গবেষণায় উঠে এসেছে।\nবঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) উপাচার্য অধ্যাপক ডা. মো. শারফুদ্দিন আহমেদ বলেন, সীমান্তবর্তী জেলাগুলোতে করোনা সংক্রমণের হার বৃদ্ধি পেয়েছে। কোনো একটি উপজেলায় পরীক্ষার বিবেচনায় শনাক্তের হার ৫৯ শতাংশ। যা সত্যিই বড় ধরনের উদ্বেগের বিষয়। এ অবস্থায় করোনা ভাইরাসের ভারতীয় ভ্যারিয়েন্ট নামে পরিচিত ডেল্টা ভ্যারিয়েন্টের সংক্রমণ যাতে দেশব্যাপী ছড়িয়ে না পড়ে সে লক্ষ্যে জরুরি ভিত্তিতে দুই সপ্তাহের জন্য সীমান্তবর্তী জেলাগুলোতে অবশ্যই কঠোর লকডাউন বাস্তবায়ন করতে হবে। তিনি বলেন, সীমান্তবর্তী জেলাগুলোর সঙ্গে রাজধানী ঢাকাসহ অন্যান্য সব জেলা ও শহরগুলোর পরিবহন যোগাযোগ বন্ধ রাখতে হবে। সীমান্তবর্তী জেলা-উপজেলাগুলোতে চিকিৎসক, নার্স, টেকনোলজিস্টসহ প্রয়োজনীয় সংখ্যক স্বাস্থ্যকর্মী নিয়োগ দেয়া। করোনা ভাইরাসে আক্রান্ত রোগীদের চিকিৎসার জন্য প্রয়োজনীয় ওষুধ, হাইফ্লো ন্যাজাল ক্যানোলার জোগান নিশ্চিত করতে হবে।\nস্বাস্থ্য অধিদপ্তরের মুখপাত্র ও রোগ নিয়ন্ত্রণ শাখার পরিচালক (সিডিসি) অধ্যাপক ডা. নাজমুল ইসলাম বলেন, দেশে করোনা ভাইরাসে প্রায় ৬০ লাখের বেশি মানুষ আক্রান্ত হয়েছেন। যারা আক্রান্ত হয়েছিলেন তাদের বেশির ভাগই সুস্থতা অর্জন করেছেন। তবে এই রোগীদের মধ্য থেকে প্রায় ১৩ হাজার মানুষকে আমরা হারিয়েছি। আমাদের কাছে প্রতিটি মৃত্যুই বেদনার। সংক্রমণের সংখ্যা কিছুটা কমে এসেছিল। কিন্তু সেটা আবার বাড়তে শুরু করেছে। গত মাসের শেষের দিকে সংক্রমণের হার ৯ দশমিক ৮ শতাংশে ছিলো, এরপর ৪ তারিখ থেকে সেটি ১০ শতাংশ, পরদিন ১১ শতাংশ এবং গত মঙ্গলবার আমরা ১২ শতাংশ দেখেছি। করোনা থেকে বাঁচতে আমাদের প্রত্যেককেই দায়িত্বশীল ভূমিকা পালন করতে হবে।


নির্বাচন নিয়ে সব পক্ষেরই ভেতর বাইরের হিসাব-নিকাশ চলছে | print - Bhorer Kagoj\nপ্রকাশিত হয়েছে: সেপ্টেম্বর ১০, ২০১৮ , ৮:০০ অপরাহ্ণ | আপডেট: সেপ্টেম্বর ১০, ২০১৮, ৮:০০ অপরাহ্ণ\nমাহমুদুর রহমান মান্না বিএনপিকে নির্বাচনে আনতে এখন সবচেয়ে সক্রিয় বলে মনে হচ্ছে। ড. কামাল হোসেন জামায়াত ছাড়া বিএনপির সঙ্গে জাতীয় ঐক্যের স্বপ্ন দেখেন। বিএনপি জামায়াতের ভোট ছেড়ে কামাল হোসেনের হাতে ভোটের বাক্স তুলে দেবেন- সেটি ভাবা কষ্টকর। নানা সমীকরণ, মেরুকরণ, ভাঙাগড়া, ষড়যন্ত্রের ফাঁদ ইত্যাদি কৃত্রিমভাবেই ঘটতে যাচ্ছে। এর সুফলের চাইতে রাজনীতিতে নেতিবাচক প্রভাবই বেশি থাকে।\nএকাদশ জাতীয় সংসদ নির্বাচনের আর চার মাসেরও কম সময় বাকি আছে। এ মাস শেষে কিংবা অক্টোবরের শুরুতে নির্বাচনকালীন সরকার গঠিত হতে যাচ্ছে, নির্বাচন কমিশনও নির্বাচন অনুষ্ঠানের প্রক্রিয়া শুরু করবে। বিষয়টি সবারই জানা। সেভাবে সব পক্ষই প্রস্তুতি নিতে শুরু করেছে। দেশে চলছে রাজনীতিতে নতুন নতুন জোট গঠন, রাজনৈতিক মেরুকরণ, আবার নির্বাচনী জোট গঠনের সমীকরণও। আপাতত আওয়ামী লীগ নির্বাচনী প্রচারণায় নেমে গেছে, উত্তরবঙ্গে ট্রেনযোগে প্রচারণা শেষ, গোটা মাসই তাদের প্রচারণা সড়ক, রেল ও স্টিমারযোগে চলবে। বিএনপি সেভাবে না নামলেও প্রেসক্লাব, দলীয় সংসদ সংবাদ সম্মেলন মিলিয়ে তাদের বক্তব্য মিডিয়ার মাধ্যমে চলছে। বিএনপি অবশ্য দলীয় চেয়ারপারসন বা ভারপ্রাপ্ত চেয়ারপারসনের অভাবে এখনো কিংকর্তব্যবিমূঢ় অবস্থায় আছে। নেতাদের একাংশ বলছেন দলীয় প্রধানের মুক্তি ছাড়া তারা নির্বাচনে যাবেন না, অন্য অংশ বৃহত্তর জাতীয় ঐক্য গঠনের মাধ্যমে গণঅভ্যুত্থান ঘটানোর কথা বলছেন। কিন্তু বাস্তবে কোনোটারই লক্ষণ স্পষ্ট নয়। ফলে কর্মী-সমর্থকরা হতাশায় ভুগছেন নির্বাচন নিয়ে আসলে কী হবে বিএনপির ভূমিকা নির্বাচন বর্জন, নাকি প্রতিহত করা- এ নিয়ে দ্বিধাদ্বন্দ্বে দলের ওপর-নিচের নেতাকর্মীরা রয়েছেন। দলের শীর্ষ দুই নেতার অনুপস্থিতিতে কে কার সিদ্ধান্ত মেনে নেবে সেটি একটি মৌলিক সমস্যা। নেতৃত্বের কেউই তেমন ঝুঁকি নিতে চাইছেন বলে মনে হয় না। ফলে মহাসচিবসহ অন্য নেতারা মিডিয়ার সম্মুখে কিছু গরম গরম বক্তৃতা দিয়ে চলে যান। কিন্তু ভেতরের সিদ্ধান্ত কারোরই জানা নেই। অথচ নির্বাচনের সময় তো ঘড়ির কাঁটার মতো টিকটিক করে ঘনিয়ে আসছে। আন্দোলন করলে কর্মসূচি কোথায়? রাতারাতি আন্দোলন তুঙ্গে তোলা যায় না। তুঙ্গে তুলতে না পারলে আন্দোলনই শুধু মাঠে মার খাবে না, দলও বড় ধরনের ক্ষতির সম্মুখে পড়বে। আপাতত নেতারা সরকারের বিরুদ্ধে নানা অভিযোগ করেই চলছে। নতুন করে খালেদা জিয়ার কারাগার স্থানান্তর এবং শারীরিক অবস্থার বিষয়টি মাঠে এনে উত্তপ্ত করার একটা চেষ্টা চলছে। বিএনপির আইনজীবীরা এ নিয়ে কিছু কর্মসূচি ঘোষণা করেছেন, বিএনপিও অনশন কর্মসূচির কথা বলেছে। কিন্তু এসব কর্মসূচি নিয়ে খুব বেশি উৎসব-উদ্দীপনা তৃণমূলের কর্মীরা পাচ্ছেন বলে মনে হয় না।\nতবে বিএনপির ভেতরে ভিন্ন ধরনের চিন্তারও কিছু লক্ষণ দেখা যাচ্ছে। সেটি হচ্ছে ‘বৃহত্তর জাতীয় ঐক্যের’ নামে যুক্তফ্রন্টসহ নাম ও নেতাসর্বস্ব দলগুলোকে সম্মুখে বা পাশে রেখে যুগপৎ কোনো আন্দোলন সংঘটিত করা যায় কিনা, সেটি কিছুটা হলে ও সম্ভব হলে ঐক্যবদ্ধ প্রার্থী দিয়ে সরকারের বিরুদ্ধে নির্বাচনী চ্যালেঞ্জ ছুড়ে দেয়া। নেপথ্যে আর একটি চিন্তার কথাও কানে আসছে। সেটি হচ্ছে- ড. কামাল হোসেন, ডা. বি চৌধুরীদের নিয়ে মালয়েশিয়ার মতো একটি নির্বাচনী আঁতাত করা- তাতে ড. কামাল হোসেনের নেতৃত্বে আড়াই বছর একটি সরকার থাকবে, বাকি আড়াই বছর মুক্ত খালেদা জিয়া ও মুক্ত তারেক রহমানকে দিয়ে আর একটি সরকার গঠন করা। প্রথম সরকার বিদেশি মহলকে আস্থায় আনতে ভূমিকা রাখবে, ভেতরে ভেতরে বিএনপি মামলা ও নির্বাসন মুক্তি ঘটিয়ে নেতৃত্বকে সরকারের দায়িত্বে বসানোর কাজ করবে। এসব ফর্মুলা শুনতে চমকপ্রদ মনে হলেও বাস্তবে কতটা হালে পানি পাবে তা বলা কঠিন। মালয়েশিয়া এবং বাংলাদেশের রাজনৈতিক বাস্তবতার মধ্যে দূরত্ব আকাশ-পাতাল। সুতরাং মালয়েশিয়ার ফর্মুলা বাংলাদেশে বাস্তবায়ন করা মোটেও সম্ভব হবে বলে মনে হয় না। তা ছাড়া ড. কামাল হোসেন বা ডা. বি চৌধুরী এবং তাদের জোটের নেতারা দুই আড়াই বছর বিএনপির ওপর ভর করে কোনো সরকার নির্বিঘ্ন পরিচালিত করতে পারবেন- সেটি এ দেশের কোনো শিশুও বিশ্বাস করবে না। এক যুগ ক্ষমতার বাইরে থাকা নেতাকর্মীরা সুবোধ বালক-বালিকার মতো দুই আড়াই বছর শান্ত থাকবে তেমন ভদ্র নেতাকর্মী বাংলাদেশের কোনো রাজনৈতিক দলেই নেই, বিএনপি-জামায়াতে তো নেই-ই। সুতরাং এসব তত্ত্ব বেশ আজগুবিই শুধু নয়, রাষ্ট্র ব্যবস্থার জন্যও বিপদ ডেকে আনবে- সেটি নিশ্চিত করেই বলা যায়।\nবাংলাদেশে জামায়াত এবং বিএনপির নেতাকর্মীরা এ মুহূর্তে বেশ চুপচাপ মনে হলেও আওয়ামী লীগের বিরুদ্ধে প্রতিশোধ নেয়ার মানসিক স্পৃহা তাদের কেউ দমন করতে পারবে- সেটি বিশ্বাস করার কারণ নেই। বিশেষত যুদ্ধাপরাধীদের বিচারের বিষয় নিয়ে জামায়াতই শুধু নয়, বিএনপির একটি অংশও সুযোগের অপেক্ষায় আছে। বিষয়টি সবাই কমবেশি জানেন। সুতরাং জামায়াত-বিএনপিকে নিয়ে ড. কামাল হোসেন, বি চৌধুরীদের কোনো ঐক্য তেমন ফর্মুলায় গড়ালে নানা আলোচনা-সমালোচনা সম্মুখে আসবেই। তেমন পরিস্থিতির দায় এসব নেতা কতটা নিতে পারবেন- সেই প্রশ্নও চলে আসবে। তা ছাড়া জামায়াতকে নিয়ে সে ধরনের ঐক্য নির্বাচন ও সরকার গঠন কতটা ফলপ্রসূ হবে- সেটি খুব নিশ্চিত করে কেউ বলতে পারবে না। সুতরাং নেপথ্যের সেই আলোচনা আদতেই বাসা বাঁধতে পারবে কিনা, সূর্যের আলো দেখবে কিনা- তা নিকট ভবিষ্যৎই কেবল বলে দেবে। তবে বিএনপি যে সিদ্ধান্তহীনতার মহাসংকটে আছে সেটি স্পষ্ট। সে কারণেই কোনো কিছু নিয়েই বিএনপির অবস্থান স্পষ্ট হচ্ছে না। বড় দলের সমস্যা বহুমুখী শ্যাম রাখি, নাকি কুল রাখি- সেই দোটানায় কিছুই নেয়া সম্ভব হবে না। তবে বিএনপির বর্তমান মহাসচিবসহ অন্য নেতারা সরকারের বিরুদ্ধে নানা অভিযোগ করে এক ধরনের প্রচার-প্রচারণা চালিয়েই যাচ্ছে, সরকারের ‘অবস্থান’ স্পষ্ট করতে কখনো কখনো দায়িত্বপ্রাপ্তরা দেরি করছে, দলের দিক থেকেও তেমনটিই বেশি ঘটতে দেখা যাচ্ছে। সুযোগটি বিএনপি কমবেশি কাজে লাগাচ্ছে। নতুন নতুন ইস্যু তৈরি হচ্ছে, পুরনো ইস্যু আড়ালে চলে যাচ্ছে। সময়ও গড়াচ্ছে। আওয়ামী লীগ এ মুহূর্তে এককভাবে নির্বাচনী প্রচারণায় নেমে পড়েছে। বিএনপি এখনো খালেদা জিয়ার মুক্তি, আদালত স্থানান্তর, নিরপেক্ষ ব্যক্তিদের নিয়ে সরকার গঠন, সংসদ ভেঙে দেয়া, নির্বাচন কমিশন পুনর্গঠনের দাবি ঢাকায় বসে করছে, আবার নির্বাচনের জস্য দলের প্রস্তুতি আছে বলেও সব মহলকে আশ্বস্ত করছে। বিষয়টি অনেকের কাছেই স্পষ্ট নয়। স্থানীয় পর্যায়ে বিএনপি মনোনয়ন প্রত্যাশীদের মধ্যে তেমন সাজ সাজ অবস্থা দেখা যাচ্ছে না। অনেকেই ঢাকায় অবস্থা পর্যবেক্ষণ করছেন। কেননা বিএনপি যদি পুরনো জোটগতভাবে নির্বাচন করে তাহলেও আসনের হিসাব-নিকাশ কী হবে- সেটি কারো কারো কাছে স্পষ্ট নয়। আবার বৃহত্তর ঐক্য গঠিত হলে বিএনপি বড় ধরনের ছাড় দেবে সেটিও অনেকের কাছে স্পষ্ট হচ্ছে। সে ক্ষেত্রে কার ভাগ্যে কী নির্ধারিত হবে- সেটি তখন বোঝা যাবে। সেই আশঙ্কা থেকে অনেকেই মাঠে খুব একটা নেই, ঢাকায় ঘোরাফেরা করছেন।


বরাক উপত্যকার ১৯ শে মের ভাষা শহীদদের স্মরণ করাচ্ছে এনআরসি\nHomeসম্পাদকীয়বরাক উপত্যকার ১৯ শে মের ভাষা শহীদদের স্মরণ করাচ্ছে এনআরসি\nসম্পাদকীয় কলামঃ শুধুমাত্র ভাষার জন্য বারবার প্রাণ দিতে হয়েছে, পৃথিবীর ইতিহাসে এমন উদাহরণ দেখাতে পারবেন কয়টা? শুধুমাত্র ভাষার জন্য দেশ বা ভাষার জন্য নিজ দেশে পরবাসী হওয়া সবই যেন বাংলার। হ্যাঁ ভাষার মর্যাদা প্রতিষ্ঠার জন্য বাঙালিকে বারবার দিতে হয়েছে রক্ত, পেরোতে হয়েছে বজ্র-কঠিন সংগ্রামের পথ। ১৯৫১ সালের একুশে ফেব্রুয়ারি যেমন তৎকালীন পূর্ব পাকিস্তানের মাতৃভাষা আন্দোলন বাংলা ভাষার ইতিহাসের চির স্মরণীয় হয়ে আছে, তেমনি আসামের বরাক উপত্যকায় ১৯৬১ সালের ১৯ শে মে ভাষা শহীদ এর ঘটনা আজও আমাদের মনকে নাড়া দিয়ে যায়। সেদিন অসম পুলিশের বর্বরোচিত আক্রমণে মারা যান বাংলা মায়ের ১১ জন বীর সন্তান।\nবাংলাভাষী প্রধান আসামের কাছাড়, করিমগঞ্জ ও হাইলাকান্দি জেলা বরাক উপত্যকা নামে পরিচিত । যদিও এই এলাকা উনিশ শতকের শেষ দিকে অসমের অন্তর্ভুক্ত হয়। আগে তা বৃহত্তর বাংলার অংশ ছিল। ভাষা নিয়ে ক্রমাগত বঞ্চনার অভিযোগ তো ছিলই এমনকি স্বাধীনতার পরেও তার সুষ্ঠু সমাধান সূত্র মেলেনি। বরং বাঙালির উপর অহমিয়াদের অত্যাচার ও আগ্রাসন বেড়েছে বারংবার। সবচেয়ে বড় আক্রমণ নেমে এল ষাটের দশকের ২৪ শে অক্টোবর। অহমিয়া কে একমাত্র সরকারি ভাষা হিসেবে আইন পাশ করে অসমের কংগ্রেস সরকার। আত্মমর্যাদা ও অস্তিত্ব রক্ষার প্রশ্নে বাঙালিরাও বাংলা কে সরকারি ভাষা হিসেবে স্বীকৃতির দাবিতে আন্দোলন শুরু করেন। আর করবেন নাই বা কেন? বরাক উপত্যকায় প্রায় সব মানুষের মুখের ভাষা বাংলা। সে সময় অস্তিত্ব রক্ষার প্রশ্নে গঠিত হয় কাছাড় গণসংগ্রাম পরিষদ। শুরু হয় প্রচার, পদযাত্রা ও আন্দোলন।\nঅবশেষে এল সেই কালো দিন। উনিশে মে কাছাড়, হাইলাকান্দি ও করিমগঞ্জের বিভিন্ন অঞ্চলে শুরু হয় হরতাল, দিকে দিকে পিকেটিং করেন আন্দোলনকারীরা। অহিংস আন্দোলনকারীরা শুরু করেন অবরোধ ও সত্যাগ্রহ। নেমে আসে রাষ্ট্রীয় দমন পীড়ন। পুলিশের লাঠিচার্জ পরে নির্বিচারে গুলিতে মারা যান আন্দোলনকারীদের ১১ জন। প্রসঙ্গত উল্লেখ্য, সে সময়কার ভাষা শহীদরা হলেন- কমলা ভট্টাচার্য, শচীন্দ্র পাল, কানাইলাল নিয়োগ, হিতেশ বিশ্বাস, সুকোমল পুরকায়স্থ, তরণী দেবনাথ, চণ্ডীচরণ সূত্রধর, বীরেন্দ্র সূত্রধর, সুনীল কুমার, সত্যেন্দ্র দেব ও কুমুদ রঞ্জন দাস প্রমূখ। আহত হন অনেকেই। ঘটনার পর অবশ্য অসম সরকার বরাক উপত্যকায় বাংলাকেই সরকারি ভাষা হিসেবে স্বীকৃতি দিতে বাধ্য হন।\nউল্লেখ্য একটি বেসরকারি হিসেব বলছে সে সময় প্রায় ৫০ হাজার বাঙালি হিন্দু ব্রহ্মপুত্র উপত্যকা ছেড়ে পশ্চিমবঙ্গে আশ্রয় নিতে বাধ্য হন। প্রায় ৯০ হাজার বাংলাভাষী মানুষ অন্যত্র পালিয়ে যান শুধু বাঁচার তাগিদে। যেন আজও অসমে ভাষাগত ও ধর্মীয় সংখ্যালঘুরা জাতীয় নাগরিক পঞ্জী তালিকার বাইরে তারা যেন নিজ বাসভূমে পরবাসী। আত্মবিস্মৃত বাঙালির প্রতি আক্রমণ আজও অব্যাহত। ৪০ লাখ লোকের মধ্যে ২৫ লাখ মানুষই বাংলা ভাষায় কথা বলা হিন্দু সম্প্রদায়ের মানুষ। এনআরসি কেবল মুসলিমদের ঘরছাড়া করার জন্য নয় বরং তা বাংলাভাষী মানুষজনের নাগরিকত্ব কেড়ে অসমিয়াদের আগ্রাসনকেই প্রাধান্য দেওয়ার অপচেষ্টা।\n‘গ্রেট ক্যালকাটা কিলিংস’ হিন্দু-মুসলমান দাঙ্গা না পারস্পরিক অবিশ্বাসের রাজনীতি?


Shashi Kapoor: প্রকৃত অর্থেই সৎ অভিনেতা, জাতীয় পুরস্কারের মনোনয়ন কেন ফিরিয়ে দিয়েছিলেন শশী কাপুর!\nHome/Hoop Plus/Bollywood/Shashi Kapoor: প্রকৃত অর্থেই সৎ অভিনেতা, জাতীয় পুরস্কারের মনোনয়ন কেন ফিরিয়ে দিয়েছিলেন শশী কাপুর!\nসন্ধ্যা মুখোপাধ্যায় (Sandhya Mukherjee), হেমন্ত মুখোপাধ্যায় (Hemanta Mukherjee)-র মতো কিংবদন্তীরা অপমানিত হয়ে ‘পদ্মশ্রী’ ফিরিয়ে দিয়েছিলেন। কিন্তু এমন একজন অভিনেতা রয়েছেন যিনি নিজের অভিনয়ে সন্তুষ্ট না হয়ে ফিরিয়ে দিয়েছিলেন জাতীয় পুরস্কার। তিনি, শশী কাপুর (Shashi Kapoor)। ফিল্মের পর্দার নম্র, ভদ্র নায়কের মতোই কাপুর পরিবারের সবচেয়ে নম্র সদস্য ছিলেন শশী। সম্প্রতি ছিল তাঁর চুরাশি তম জন্মবার্ষিকী।\nশুধুমাত্র অভিনয় নয়, শশীর বিস্তার ছিল চারিদিকে। দেশি ও বিদেশি একাধিক ফিল্ম প্রযোজনার পাশাপাশি পৃথ্বী থিয়েটারে একাধিক নাটক প্রযোজনা, পরিচালনার পাশাপাশি অভিনয় করেছেন শশী ও তাঁর স্ত্রী জেনিফার কাপুর (Jennifer Kapoor)। ষাট ও সত্তরের দশক জুড়ে একের পর এক ফিল্ম উপহার দিয়েছেন শশী। অধিকাংশ ফিল্ম হিট হয়েছে। কিন্তু তাঁর কেরিয়ারের সবচেয়ে উল্লেখযোগ্য ফিল্ম হল যশ চোপড়া (Yash Chopra) পরিচালিত ‘ধর্মপুত্র’।\nA post shared by SHASHI KAPOOR FANS (@shashikapoorfanss)\n‘ধর্মপুত্র’ তৈরি হয়েছিল 1961 সালে। তার কয়েক বছর আগে হয়ে গিয়েছে দেশভাগ। পার্টিশানের আঁচ এসে পড়েছিল বলিউডেও। বহু মুসলমান কলাকূশলী ভারত ছেড়ে চলে যান পাকিস্তানে। এই ঘটনার প্রভাব পড়েছিল যশ চোপড়ার উপর। ফলে দেশভাগের প্রেক্ষাপটে তৈরি কাহিনী নিয়ে তিনি নির্মাণ করেন ‘ধর্মপুত্র’। দেশভাগের সময় মুসলমান পরিবারের পুত্রসন্তানকে বাঁচানোর জন্য হিন্দু পরিবারের শরণে দিয়ে দেওয়া হয়। পরবর্তী সময় সেই শিশু যুবাবস্থায় হিন্দুত্ব রক্ষায় ব্রতী হয়। ঘটনাচক্রে সে তার প্রকৃত পিতা-মাতাকে আঘাত করার পর জানতে পারে তার আসল পরিচয়।\nএই যুবকের চরিত্রে অভিনয় করেছিলেন শশী। প্রকৃত পরিচয় জানার পর তার অন্তরের দ্বন্দ্বকে নিখুঁত ভাবে ফুটিয়ে তুলেছিলেন তিনি। ‘ধর্মপুত্র’ জাতীয় পুরস্কার পেয়েছিল। পরবর্তীকালে শশী একটি সাক্ষাৎকারে জানিয়েছিলেন, এই ফিল্মে অভিনয়ের জন্য তিনি জাতীয় পুরস্কারের মনোনয়ন পেলেও তা গ্রহণ করেননি। কারণ তাঁর মনে হয়েছিল, তাঁর অভিনয় আরও নিখুঁত হওয়ার প্রয়োজন ছিল।\nDharmaputra national award nomination Shashi Kapoor\nতেষ্টায় কাতর ছোট্ট হাতি, পিপাসা মেটাতে নিজেই কল টিপে খেল জল, মুহূর্তে ভাইরাল ভিডিও\nSkin Care: মুখের উপরে হওয়া অবাঞ্ছিত লোম দূর করার টিপস


পরণে ‘হট প্যান্ট’ ও টিশার্ট! ছাদের উপর কোমর দুলিয়ে তুমুল নাচলেন ‘মা’ ধারাবাহিকের ‘ঝিলিক’! তুমুল ভাইরাল হল ভিডিও। – EiKolkata\nপ্রথম পাতা /নিউজ/পরণে ‘হট প্যান্ট’ ও টিশার্ট! ছাদের উপর কোমর দুলিয়ে তুমুল নাচলেন ‘মা’ ধারাবাহিকের ‘ঝিলিক’! তুমুল ভাইরাল হল ভিডিও।


অলির ‘মুক্তিমঞ্চ’ একাকার মুক্তিযোদ্ধা-জামায়াত!\nঅলির ‘মুক্তিমঞ্চ’ একাকার মুক্তিযোদ্ধা জামায়াত!\nপ্রকাশ : ১০ অক্টোবর ২০১৯, ১৯:২২\nজাতীয় মুক্তিমঞ্চের উদ্যোগে সংবাদ সম্মেলন করেছেন মঞ্চের আহ্বায়ক ও এলডিপি সভাপতি কর্নেল (অব.) অলি আহমদ। শুরুতে কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইব্রাহিম উপস্থিত নেতাদের সঙ্গে পরিচয় করিয়ে দেন। আর সংবাদ সম্মেলনে মঞ্চে অলি আহমদের ডানপাশে মুক্তিযোদ্ধা মেজর জেনারেল (অব.) সৈয়দ মুহাম্মদ ইব্রাহিম এবং বাম পাশে ছিলেন জামায়াতে ইসলামীর নায়েবে আমির মিয়া গোলাম পরওয়ার।\nবৃহস্পতিবার বিকালে জাতীয় প্রেসক্লাবে দলের পক্ষ থেকে আয়োজিত এক সংবাদ সম্মেলনে এ দৃশ্য দেখা যায়। সংবাদ সম্মেলনে অলি আহমদ বলেন, কিছুদিন আগে আমরা ঐক্য করেছি। আর ২০ দলীয় জোটের এক নেতা স্টেটমেন্ট দিয়েছিলেন যে, তাকে অনেক অনুরোধ করা হয়েছে আসার জন্য। কিন্তু তিনি আসেননি। আমরা এটাই বলতে চাই, কোনও ধান্দাবাজকে আমরা এই মঞ্চে আসতে দেবো না। যারা এসেছে, তারাই থাকবে। এরপর যদি কাউকে আসতে হয়, এখন যারা মঞ্চে আছে- এই দলগুলোর অনুমতি ছাড়া মঞ্চে তাদেরকে বসতে দেওয়া হবে না। আর সবচেয়ে বড় কথা ধান্দাবাজ ও রাজনৈতিক সাইনবোর্ডধারী কোনও দলকে এই মঞ্চের সদস্য হিসেবে গ্রহণ করা হবে না।\nতিনি বলেন, আমরা মুক্তিযুদ্ধ করেছি। একটাই লক্ষ্য ছিল, দেশকে স্বাধীন করা। আজকে দেশের দুর্দিন। এই দুর্দিনে মুক্তিযোদ্ধা হিসেবে আমাদের দায়িত্ব রয়েছে, জনগণের সামনে বিপদগামী সরকারের কর্মকাণ্ড সম্পর্কে তুলে ধরা এবং যত দ্রুত সম্ভব তাদেরকে ক্ষমতা থেকে বিদায় করা।\nক্যাসিনো প্রসঙ্গে অলি বলেন, ক্যাসিনো ব্যবসার সঙ্গে জড়িত আওয়ামী লীগের অনেক নেতাকে গ্রেফতার করা হয়নি। গ্রেফতার হওয়া আওয়ামী লীগের নেতারা বলছেন, তারা মন্ত্রীকে মার্সিডিজ গাড়ি দিয়েছেন, বস্তায়-বস্তায় টাকা দিয়েছেন। অনেক মন্ত্রী ও বড়-বড় নেতা শামিমের টাকার ভাগ পেয়েছেন। এখনও তারা কেন গ্রেফতার হচ্ছেন না?’\nবিএনপি নেতৃত্বাধীন ২০ দলীয় জোটের এই শীর্ষ নেতা বলেন, সম্রাট এখন ভিআইপির মর্যাদায় চিকিৎসা নিচ্ছে। এরকম একজনের জন্য বড়-বড় চিকিৎসকদের দিয়ে মেডিক্যাল বোর্ড গঠন করা হয়েছে। উচিত ছিল ইসলাম ধর্ম অনুযায়ী গলা পর্যন্ত মাটির নিচে রেখে জনগণকে পাথর নিক্ষেপ করতে দিতে। তারপরও তার পাপ মোচন হবে না।\nপ্রসঙ্গত, ২৭ জুন জাতীয় প্রেস ক্লাবে ‘জাতীয় মুক্তিমঞ্চ’র ব্যানারে নতুন জোটের আত্মপ্রকাশ ঘটান অলি আহমদ।


ঢাকার দুই সিটি করপোরেশন: রাজস্ব বিভাগে চাকরি হলেই কোটিপতি! - আমরা ঢাকা\nপ্রচ্ছদ > জনদুর্ভোগ > ঢাকার দুই সিটি করপোরেশন: রাজস্ব বিভাগে চাকরি হলেই কোটিপতি!\nঢাকার দুই সিটি করপোরেশন: রাজস্ব বিভাগে চাকরি হলেই কোটিপতি!\nঢাকার দুই সিটি কর্পোরেশনের রাজস্ব বিভাগের দুর্নীতি নিয়ে ১২ জুলাই ২০১৫ তারিখের কালের কন্ঠ পত্রিকায় প্রকাশিত প্রতিবেদনটি আমরা ঢাকার পাঠকদের জন্য তুলে ধরা হল-\nতবে আলীম আল রাজি কালের কণ্ঠকে বলেন, ‘আমরা রাজস্ব যা সংগ্রহ করি তা সাথে সাথে জমা দিয়ে দেই। আর আমার বাড়ি-গাড়ি যা আছে সবই বেতনের টাকায় বৈধ উপায়ে ক্রয় করা হয়েছে।’ আপনার মাসিক বেতন তো ২২ হাজার টাকা, তাহলে বেতনের টাকায় এত সম্পদ কিভাবে করা সম্ভব? এ প্রশ্নের জবাবে আলীম আল রাজি বলেন, ‘আমি চাকরি করছি ১৮ বছর ধরে। বেতন থেকে টাকা জমিয়ে এসব করেছি।’ বেতনের টাকা দিয়ে আদৌ সম্ভব কি না- জানতে চাইলে তিনি বলেন, ‘অসম্ভবের কিছু নাই।’\nডিএসসিসির আরেক কোটিপতি কর্মকর্তা মো. শাহজাহান আলী। বাড়ি-গাড়ির পাশাপাশি তাঁরও ব্যাংকে অঢেল অর্থ রয়েছে। কর কর্মকর্তার পাশাপাশি সংস্থাপন-১ শাখার সহকারী সচিব ও অঞ্চল-১-এর কর কর্মকর্তার পদও তাঁর দখলে। তিনি নিজেকে ডিএসসিসির প্রধান নির্বাহী কর্মকর্তা মো. আনছার আলী খানের ঘনিষ্ঠ আত্মীয় বলে পরিচয় দেন। তবে এ ব্যাপারে আনছার আলী খান কালের কণ্ঠকে বলেন, ‘শাহজাহান আলী নামে নগর ভবনে আমার কোনো আত্মীয় নেই। কেউ যদি পরিচয় দেয় তবে তাঁর ব্যক্তিগত ব্যাপার।’ কিন্তু নাম প্রকাশে অনিচ্ছুক এক কর্মকর্তা বলেন, ‘দুর্নীতিবাজ শাহজাহান আলীকে আনছার আলী খান সম্পূর্ণ বেআইনিভাবে উপকর কর্মকর্তা থেকে কর কর্মকর্মতা পদে পদোন্নতি দিয়েছেন। আবার একই কর্মকর্তাকে গুরুত্বপূর্ণ আরো দুটি পদের অতিরিক্ত দায়িত্ব দিয়েছেন। এ বড় কাজ আত্মীয় বলেই শাহজাহান আলীর পক্ষে সম্ভব হয়েছে।’\nতবে ডিএসসিসির কর কর্মকর্তা (অঞ্চল-১) শাহজাহান আলী বলেন, ‘আমি একসাথে কখনো তিনটি দায়িত্বে ছিলাম না। এখন দুটি দায়িত্বে আছি।’\nজানা যায়, রাজস্ব আয় বাড়ানোর জন্য উদ্যোগ নিয়েছে ডিএসসিসি ও ডিএনসিসি। দুই করপোরেশনে ‘ডোর টু ডোর’ হোল্ডিং নম্বর প্লেট স্থাপন কার্যক্রম শুরুও হয়েছে। তবে এ ক্ষেত্রেও উঠেছে দুর্নীতির অভিযোগ।\nরাজস্ব বিভাগের কর্মকর্তাদের দুর্নীতির বিষয়ে জানতে চাইলে উত্তর সিটি করপোরেশনের প্রধান নির্বাহী বি এন এনামুল হক কালের কণ্ঠকে বলেন, ‘রাজস্ব বিভাগের অনেক কর্মকর্তাই কোটিপতি, এমন তথ্য আমার কানেও আসে। কিন্তু সুনির্দিষ্ট অভিযোগ না পাওয়ায় তাদের বিরুদ্ধে ব্যবস্থা নিতে পারি না।’\nসিটি করপোরেশনের কর্মকর্তা-কর্মচারীদের অনিয়ম-দুর্নীতির বিষয়ে জানতে চাইলে সুশাসনের জন্য নাগরিকের (সুজন) সম্পাদক ড. বদিউল আলম মজুমদার কালের কণ্ঠকে বলেন, ‘সিটি করপোরেশন যে দুর্নীতির আখড়া তা বলার অপেক্ষা রাখে না। যেখানে করপোরেশন ঋণগ্রস্ত, দুর্বল হয়ে পড়ছে সেখানে কর্মকর্মতা-কর্মচারীরা কোটিপতি হচ্ছে। তবে যেকোনো প্রতিষ্ঠানের কর্তাব্যক্তিরা যদি অনিয়ম-দুর্নীতি বন্ধ করতে চায় তবে তা অসম্ভব হবে না। আমাদের দুই করপোরেশনের মেয়রদের ব্যাপারে আমাদের আস্থা রয়েছে, তাঁরা দুর্নীতির লাগাম টেনে ধরবেন। অন্যথায় করপোরেশনের ঋণের বোঝা আরো বাড়তে থাকবে।’


৩৫ বছর পর ধর্ষণ-খুনের কথা নিজেই স্বীকার করলেন খুনি! - নীলাকাশ টুডে\n৩৫ বছর পর ধর্ষণ-খুনের কথা নিজেই স্বীকার করলেন খুনি!\nআপডেট টাইম : অক্টোবর, ১, ২০২১, ১১:২৭ অপরাহ্ণ\nনীলাকাশ টুডেঃ কয়েক দশক ধরে কুখ্যাত এক সিরিয়াল কিলারকে ধরার চেষ্টা করছিল পুলিশ। অবশেষে পুলিশের ৩৫ বছরের অভিযান শেষ হয়েছে ওই ব্যক্তির আত্মহত্যার মধ্য দিয়ে। নিজের সুইসাইড নোটে ধর্ষণ ও খুনের স্বীকার করেছেন তিনি। ডিএনএ পরীক্ষাতেও মিলেছে ছয়টি ধর্ষণ ও চার খুনের সঙ্গে ওই ব্যক্তির জড়িত থাকার প্রমাণ।\nশুক্রবার একটি আন্তর্জাতিক গণমাধ্যমের প্রতিবেদনে বলা হয়েছে, ১৯৮৬ থেকে ১৯৯৪ সাল পর্যন্ত প্যারিসে ত্রাসের রাজত্ব কায়েম করেছিলেন ফ্রাঙ্কোয়া ভেরোভ নামে ফ্রান্সের সাবেক সামরিক পুলিশ কর্মকর্তা। সে সময় এসব অপরাধের কোনো কূলকিনারা পায়নি পুলিশ। দীর্ঘ ৩৫ বছর ধরে খুনী রয়ে গিয়েছিলেন ধরা-ছোঁয়ার বাইরে।\nফ্রাঙ্কোয়ার অপরাধের মধ্যে আলোচিত ছিল ১১ বছরের এক কিশোরীকে হত্যার ঘটনা। ১৯৮৬ সালে প্যারিসে স্কুলে যাওয়ার সময় নিখোঁজ হয় ওই কিশোরী। তবে ফ্রাঙ্কোয়ার ঠিক কয়টি অপরাধের সঙ্গে জড়িত তা খোদ পুলিশও জানে না অভিযোগ করেছেন বিবাদি পক্ষের আইনজীবী। তার মতে ফ্রাঙ্কোয়ার অনেক অপরাধ কখনো পুলিশের সামনেই আসেনি।\n৩৫ বছর আগের এসব অপরাধের সঙ্গে জড়িত সন্দেহে ২৪ সেপ্টেম্বর ফ্রাঙ্কোয়ার ডিএনএ’র নমুনা চায় পুলিশ। ২৭ সেপ্টেম্বর ফ্রাঙ্কোয়ার স্ত্রী জানান যে তিনি নিখোঁজ হয়েছেন। ওই দিনই একটি ভাড়া করা ফ্ল্যাট থেকে তার ঝুলন্ত লাশ উদ্ধার করা হয়। লাশের পাশ থেকে একটি সুইসাইড নোটও উদ্ধার করে পুলিশ। ওই সুইসাইড নোটে নিজের অপরাধের কথা স্বীকার করে গেছেন তিনি। এছাড়া ডিএনএ’তেও মিলেছে তার কথার প্রমাণ। বেশ কয়েকটি অপরাধ স্থলে তার ডিএনএন পাওয়া গেছে।\nশ্যামনগর উপজেলা শিক্ষক সমিতির ভোটে সভাপতিঃ দিনেশ চন্দ্র মন্ডল, সম্পাদক মামুনুর রশিদ\nবাংলাদেশ শিক্ষক সমিতি সাতক্ষীরার শ্যামনগর উপজেলা শাখায় নির্বাচন অনুষ্ঠিত হয়েছে।\nউক্ত নির্বাচনে সভাপতি হিসেবে নির্বাচিত হয়েছেন দিনেশ চন্দ্র মন্ডল এবং সাধারণ সম্পাদক হিসেবে নির্বাচিত হয়েছেন মুহাম্মদ মামুনুর রশিদ। আজ শুক্রবার সকালে শ্যামনগর উপজেলার নকিপুর সরকারি পাইলট মাধ্যমিক বিদ্যালয়ে উক্ত ভোট প্রদান করা হয়। সকাল ৮টা থেকে বিকাল চারটা পর্যন্ত উক্ত ভোট গ্রহণ চলে। ভোটারের সংখ্যা ছিল – ১০৬৮ জন৷ সভাপতি দিনেশ চন্দ্র মন্ডল মোট ভোট পেয়েছে ৪৮৮ তার নিকটতম প্রতিদ্বন্দ্বী মিজানুর রহমান লাভলু ৪১৮ ভোট। সাধারণ সম্পাদক মুহাঃ মামুনুর রশিদ ভোট পেয়েছেন ৫৮৫ তার নিকটতম প্রতিদ্বন্দ্বী মোহাদেচ্ছুর রহমান ভোট পেয়েছেন ৩৫৮। ভোটে কোনো প্রকার কারচুপির হওয়ার সুযোগ না থাকায় সুষ্ঠু ও নিরপেক্ষ ভোট হয়েছে বলে জানা গেছে। কঠোর নিরাপত্তার মধ্যে দিয়ে ভোট গণনা শেষ হয়।\nকয়েক দিনের টানা বৃষ্টিতে নিহত বেড়ে ৩৫\nবাজারে হামলায় নিহত ৪৩\nপ্রবল বৃষ্টিতে মৃত ৫\n২৪ ঘন্টার হামলায় নিহত ১৬০\nমসজিদে হামলায় নিহতের সংখ্যা বেড়ে ৩৭\nমসজিদে জুমার নামাজে হামলায় নিহত ১৬\nবিক্ষোভে আইনশৃঙ্খলা রক্ষাকারী বাহিনীর গুলিতে ৫ জন নিহত\nঅভিযানে ৫ ভারতীয় সেনা নিহত\nবাবাকে খুন করতে বেপরোয়া মেয়ের কাণ্ড!\nনামাজের সময় বোমা বিস্ফোরণের নিহতের ঘটনায় দায় স্বীকার


'আমাকে ঘৃণা করুন, কুশপুত্তলিকা জ্বালান, দেশের সম্পত্তি জ্বালাবেন না ',মোদীর গর্জন দিল্লি থেকে | Burn my effigies but don't burnapoor man's auto-rickshaw Modi , tells in RamLila Maidan - Bengali Oneindia\n'আমাকে ঘৃণা করুন, কুশপুত্তলিকা জ্বালান, দেশের সম্পত্তি জ্বালাবেন না ',মোদীর গর্জন দিল্লি থেকে\n| Updated: Sun, Dec 22, 2019, 16:09 [IST]\nএনআরসি নিয়ে সুপ্রিম কোর্টের নির্দেশ অনুযায়ী কেবলমাত্র অসমেই পদক্ষেপ নেওয়া হয়েছে। বাকি দেশের কোথাও এনআরসি নিয়ে কিছুই হয়নি। কারোর নাগরিকত্ব কেড়ে নেওয়া হবেনা। দিল্লির রামলীলা ময়দানে দিল্লির বিধানসভা নির্বাচনে বিজেপির হয়ে প্রচারের প্রথমদিনেই রীতিমতো গর্জন উঠে আসে নরেন্দ্র মোদীর বক্তব্যে। এদিন তিনি এনআরসি থেকে শুরু করে নাগরিকত্ব ইস্যুতে একাধিক মন্তব্য করে দেশকে অশান্তি থেকে সরে দাঁড়ানোর বার্তা দেন। একনজরে দেখে নেওয়া যাক মোদী এদিন কী কী বলেন।\n'দেশে ভেদাভেদের চেষ্টা করেছি.. এমন তথ্য থাকলে সামনে আনুন '\nদিল্লির রামলীলা ময়দানে মোদর হাইভোল্টেজ বৈঠকে প্রথম মুহূর্ত থেকেই কার্যত তিনি শক্তিশেল তাক করেছিলেন বিরোধী শিবিরের দিকে। তিনি এদিন সাফ জানান, 'যাঁরা মিথ্যা প্রচার করছেন, তাঁদের আমি চ্যালেঞ্জ দিচ্ছি , যান, আমার সমস্ত কাজ খতিয়ে দেখুনষ যদি কোথাও দেখেন যে আমি ভেদাভেদ করেছি, তাহলে তা দেশের সকলের সামনে আনুন।'\n'আমার কুশপুত্তলিকা পোড়ান , দেশের নয়'\nএদিন সকলকে শান্তি বজায় রাখাবার বার্তা দিয়ে নরেন্দ্র মোদী বলেন, 'আমার ঘৃণা করুন। পোড়াতে হলে আমার কুশপুত্তলিকা পোড়ান। তবে কোনও মতেই গরীবের রিক্সা জ্বালাবেন না।' তিনি বলেন, চাইলে মোদীকে ঘৃণা করুক বিরোধিরা তবে যেন কোনও মতেই দেশের সম্পত্তি জ্বালানো না হয়। তিনি প্রশ্ন তোলেন, 'গরীব অটোওয়ালাদের মেরে কী পাচ্ছেন আপনারা?'\n'কখনও ভেদাভেদ করিনি'\nএদিন তিনি বলেন, ' আমরা কোনও দিনই আলাদা নজরে কাউকে দেখিনি ধর্মের ভিত্তিতে। হিন্দু, মুসলিম, শইখ, খ্রিস্টান সকলেই 'আন অথারাইজড কলোনাইজ বিল' থেকে লাভ পেয়েছেন। এখানে যাঁরাই থাকেন, তাঁরা সুবিধা পেয়েছেন। আমার এটা কেন করব? কারণ দেশের প্রতি আমাাদের আন্তরিকতা রয়েছে বলেই আমরা সকলের জন্য কাজ করি। '\n'বৈচিত্রের মধ্যে একাত্ম'\nমোদী এদিনের সভা থেকে বলেন, 'দেশের বৈচিত্রের মধ্যে একাত্মতাই বারতের বৈশিষ্ট' । পাশপাশি তিনি সদর্পে ঘোষণা করেন , ভারতের মাটিতে যে সমস্ত মুসলিমরা জন্মেছেন তাঁদের কোথাও যেতে হবেনা। তাঁদের সঙ্গে এই নাগরিকত্ব সংশোধনী বিলের কোনও যোগ নেই।\nnarendra modi citizenship amendment bill 2019 delhi bjp নরেন্দ্র মোদী দিল্লি বিজেপি নির্বাচন নাগরিকত্ব সংশোধন বিল ২০১৯\nBurn my effigies but don't burnapoor man's auto-rickshaw Modi , tells in RamLila Maidan.


পদ্মা সেতুতে ধাক্কা: ফেরির মাস্টার-সুকানী বরখাস্ত\nঢাকা: মুন্সিগঞ্জের শিমুলিয়া-মাদারীপুরের বাংলাবাজার রুটে চলচলারত ‘ফেরি কাকলী’ সঠিকভাবে পরিচালনায় ব্যর্থ হওয়ায় ফেরির ভারপ্রাপ্ত মাস্টার মো. বাদল হোসেন ও হুইল সুকানী আব্দুর রশিদকে সাময়িকভাবে বরখাস্ত করা হয়েছে।\nবিআইডব্লিউটিসি শুক্রবার (১৩ আগস্ট) এ সংক্রান্ত আদেশ জারি করেছে বলে জানিয়েছেন নৌপরিবহন মন্ত্রণালয়ের সিনিয়র তথ্য কর্মকর্তা মো. জাহাঙ্গীর আলম খান।\nশুক্রবার সকালে পদ্মা সেতুর ১০ নম্বর পিলারে ধাক্কা লাগে ফেরি কাকলীর।\nএরপরই নৌপরিবহন প্রতিমন্ত্রী খালিদ মাহমুদ চৌধুরী মুন্সিগঞ্জের শিমুলিয়া ফেরিঘাট, শিমুলিয়া-বাংলাবাজার নৌরুট ও শরীয়তপুরের মাঝিরকান্দিঘাট পরিদর্শন করেন। এ সময় অন্যদের মধ‍্যে নৌপরিবহন সচিব মোহাম্মদ মেজবাহ উদ্দিন চৌধুরী, বিআইডব্লিউটিসির চেয়ারম‍্যান সৈয়দ মো. তাজুল ইসলাম, বিআইডব্লিউটিএ’র চেয়ারম‍্যান কমডোর গোলাম সাদেক ও পদ্মা সেতুর নিরাপত্তার ব্রিগেড প্রধান ব্রিগেডিয়ার জেনারেল মোহাম্মদ কামরুল হাসান উপস্থিত ছিলেন।\nনৌপরিবহন প্রতিমন্ত্রী বলেন, পদ্মা সেতুর নিরাপত্তা অনেক বড় কথা। এ সেতুতে আঘাত যেন আমাদের হৃদয়ে আঘাত। এতে হালকা আঘাত লাগলেও আমরা এটাকে হালকাভাবে দেখছি না। আমরা এতে বিব্রত হচ্ছি। পদ্মা সেতুর পিলারে ফেরির আঘাত; অসাবধানতা, নির্দেশনা গুরুত্ব সহকারে দেখা হয় না। দায়িত্বে উদাসীনতার কারণগুলো খতিয়ে দেখা হচ্ছে। পরবর্তীতে প্রয়োজনীয় ব‍্যবস্থা নেওয়া হবে।\nপদ্মা সেতু পুরোপরি চালু হলে মাদারীপুরের বাংলাবাজারঘাটের বাঁধ রক্ষায় শরীয়তপুরের জাজিরায় মাঝিরঘাটে ফেরিঘাট স্থানান্তরের বিষয়টি পরিকল্পনায় রয়েছে বলে জানান প্রতিমন্ত্রী।


সংবাদ অনলাইন » প্রয়াত রাষ্ট্রপতি মোহাম্মদ জিল্লুর রহমান\nপ্রয়াত রাষ্ট্রপতি মোহাম্মদ জিল্লুর রহমান\nমহান রাষ্ট্রনায়ক, স্থিতধি রাজনীতিবিদ, প্রখ্যাত জননেতা, ভাষাসৈনিক, বীর মুক্তিযোদ্ধা এবং দেশিকোত্তম ব্যক্তিত্ব, বাংলাদেশের ১৯তম রাষ্ট্রপতি প্রয়াত মো. জিল্লুর রহমান (৯ মার্চ ১৯২৯-২০ মার্চ ২০১৩) ছিলেন এ ভূখন্ডের এমন একজন ক্ষণজন্মা পুরুষ, যিনি ছিলেন আপন মহিমায় ভাস্বর। অমায়িক ব্যবহার, স্বল্পভাষী এবং সদালাপি। দেশ ও জাতির সংকটময় মুহূর্তে অত্যন্ত বিচক্ষণতার সঙ্গে, দৃঢ়তার সঙ্গে সবাইকে ঐক্যবদ্ধ করার ও রাখার ব্যাপারে অয়োময় প্রত্যয়ের অধিকারী ছিলেন তিনি।\nসেদিনের সে মাহেন্দ্রক্ষণের কথা মনে পড়ছে। বঙ্গভবনে ১২ ফেব্রুয়ারি ২০০৯ তারিখে দেশের ১৯তম রাষ্ট্রপতি হিসেবে শপথ নেয়ার পর রাষ্ট্রপতির আসন গ্রহণ করার আগের মুহূর্তে মহামান্য রাষ্ট্রপতি মোহাম্মদ জিল্লুর রহমান অচল পাহাড়ের মতো বুকটান করে দাঁড়িয়ে ছিলেন। তখন বিনম্র শ্রদ্ধায় এবং সুশীল আচরণে সরকারপ্রধান থেকে শুরু করে সবাই বাধ্য হয়ে দাঁড়িয়ে গেলেন। এভাবে নবনিযুক্ত রাষ্ট্রপ্রধান সবার সম্মান ও সমীহ অর্জন করেন। অর্থাৎ অত্যন্ত অমায়িক ব্যবহারের ঋজু প্রকৃতির মানুষটি রাষ্ট্রপ্রধানের পদকে দীপ্ত ও দৃঢ়চিত্ত সম্মান প্রদর্শনের দ্বারা ঐক্যবদ্ধ প্রেরণায় প্রলুব্ধকরণের পক্ষে ছিলেন।\nমেঘনা ও ব্রহ্মপুত্র বিধৌত কিশোরগঞ্জের ভৈরব বাজারের ভাটি থেকে উঠে আসা মো. জিল্লুর রহমান তার দলের সাধারণ একজন সদস্য হতে দেশের এক নম্বর ব্যক্তিতে পরিণত হয়েছিলেন। তিনি ১৯৫২ সালের ভাষা আন্দোলন, ১৯৫৪ সালের যুক্তফ্রন্টের নির্বাচন, ১৯৬২ সালের আইয়ুববিরোধী ছাত্র আন্দোলন, ১৯৬৬ সালের ছয় দফা, ১৯৬৯ সালের গণঅভ্যুত্থান, ১৯৭১ সালের মুক্তিযুদ্ধ, এমনকি পরিণত বয়সে ১৯৯০ সালের স্বৈরাচারবিরোধী আন্দোলনের সক্রিয় কর্মী ও নেতা ছিলেন। তিনি জাতির জনক বঙ্গবন্ধুর অত্যন্ত আস্থাভাজন ছিলেন; ছিলেন দলের বর্তমান সভানেত্রীরও। ওয়ান-ইলেভেনের পর সংকটকালীন দলের ভারপ্রাপ্ত সভাপতি হিসেবে কোমলে-কঠোরে অবস্থান গ্রহণের দ্বারা তিনি সময়ের সাহসী নেতৃত্বে আসীন হন। প্রয়াত রাষ্ট্রপতি জিল্লুর রহমান বাংলাদেশ আওয়ামী লীগের দুই-দুইবার (১৯৭২-৭৫ এবং ১৯৯৬-২০০১) সাধারণ সম্পাদকের দায়িত্ব পালন করেন সবচাইতে গুরুত্ববহ সময়ে। তিনি বঙ্গবন্ধু (১৭ মার্চ ১৯১৯Ñ১৫ আগস্ট ১৯৭৫) এবং জিয়াউর রহমান (১৯ জানুয়ারি ১৯৩৬Ñ৩০ মে ১৯৮১) সালের পর বাংলাদেশের তৃতীয় রাষ্ট্রপতি, যিনি রাষ্ট্রপতির দায়িত্ব পালনকালে মৃত্যুবরণ করেন।\n২০০১ সালের কথা, তিনি তখন স্থানীয় সরকার ও সমবায় বিভাগের মন্ত্রী। হোটেল পূর্বাণীতে বাংলাদেশের বিনিয়োগ পরিস্থিতির ওপর একটি সেমিনারে প্রধান অতিথি হিসেবে এসেছিলেন। বিনিয়োগ বোর্ডে বৈদেশিক বিনিয়োগ উইংয়ের পরিচালক হিসেবে আমি ওই সেমিনারে মূল প্রবন্ধ উপস্থাপন করি। কিভাবে সে সময় দেশে বৈদেশিক বিনিয়োগ প্রবাহ বৃদ্ধি পেয়েছে সে সংক্রান্ত তথ্য পরিসংখ্যানসহ বক্তব্য উপস্থাপনের পর মঞ্চে বসার সময় আমাকে সহাস্য ধন্যবাদ জানিয়ে ছিলেন এবং সেমিনার শেষে চলে যাওয়ার সময় পরম স্নেহে আমার পিঠে হাত রেখে শুভেচ্ছা জানিয়েছিলেন। আমাকে ব্যক্তিগতভাবে মনে রেখেছিলেন। পরবর্তীকালে যে কোন অনুষ্ঠান কিংবা বঙ্গভবনে জাতীয় দিবসগুলোতে সংবর্ধনা অনুষ্ঠানে যখনই দেখা হয়েছে সব সময়ই ব্যক্তিগত কুশলাদি জানতে চেয়েছেন। জাতীয় রাজস্ব বোর্ডে দায়িত্ব পালনের পর আমার স্বয়ম্ভর বাংলাদেশের প্রত্যাশায় ‘আমার এনবিআরের দিনগুলি’ নামে একটি বই বের হয় মওলা ব্রাদার্স থেকে। তাকে বইটি দিতে গেলাম বঙ্গভবনে। খুব খুশি হলেন এবং সেখানে উপস্থিত তার সচিব, সামরিক সচিব, প্রেস সচিব সবার সামনে আমাকে উপলক্ষ করে বললেন, ‘উনি আমার একজন প্রিয় ব্যক্তি।’ তিনি এ কথাও বললেন, রাজস্ব বোর্ডের চেয়ারম্যান থাকার সময় আমার উদ্যোগ ও প্রয়াস তিনি অবহিত হতেন, আমার বক্তব্য তিনি মনোযোগ দিয়ে শুনতেন এবং তার ভালো লাগত। আমার বইটি সময়ের দলিল হয়ে থাকবে বলে তিনি মন্তব্য করলেন এবং আমাকে বিশেষভাবে অভিনন্দন জানালেন। এরপর বঙ্গভবনে প্রতিবার বিভিন্ন জাতীয় দিবস উপলক্ষে আয়োজিত অনুষ্ঠানাদিতে গিয়ে তার সঙ্গে সালাম বিনিময় ও সাক্ষাতকালে তিনি আমার ও আমার স্ত্রীর সঙ্গে কিছু কথা বলতেনই। এটি তার সহজাত মহানুভবতা এবং আমাদের মতো নগন্য সুশীল সেবকদের আত্মবিশ্বাস ও মর্যাদার মহান অভিষেক।\nরাষ্ট্রপতি জিল্লুর রহমান এবং তার স্ত্রী মরহুমা আইভি রহমান (৭ জুলাই ১৯৩৬-২৪ আগস্ট ২০০৪) শিক্ষাবিদ ও সুফী সাধক খান বাহাদুর আহ্ছানউল্লার (১৮৭৩-১৯৬৫) অনুরক্ত ভক্ত ছিলেন। তারা উভয়ে নলতা শরীফ সফরও করেছিলেন। ঢাকা আহছানিয়া মিশন থেকে প্রকাশিত ‘খান বাহাদুর আহছানউল্লাহ স্মারক গ্রন্থ’ (২০০২)-এ তাদের দুজনের দুটি লেখাও সংযোজিত হয়েছে। বাংলাদেশের মহামান্য রাষ্ট্রপতি বাংলাদেশ এশিয়াটিক সোসাইটির প্রধান পৃষ্ঠপোষক। আমি যখন সোসাইটির ট্রেজারার তখন খান বাহাদুর আহ্ছানউল্লার শিক্ষা ও সমাজ চিন্তার ওপর একটি গবেষণা কর্মের দায়িত্ব পাই। তিনি এটা জেনে খুব খুশি হয়েছিলেন এবং নিষ্ঠার সঙ্গে এ মহান শিক্ষাবিদ ও সাধক ব্যক্তিত্বের বিভিন্ন দিক যাতে তুলে ধরতে পারি সেজন্য ইতিহাসের ছাত্র প্রয়াত রাষ্ট্রপতি মো. জিল্লুর রহমান আমাকে বিশেষ পরামর্শ দিয়েছিলেন। এশিয়াটিক সোসাইটি থেকে গবেষণাকর্মটি বই আকারে প্রকাশিত হয়েছে এটি তিনি জেনেছিলেন। বইটি তার করকমলে পৌঁছাতে যাব এমন সময় তিনি অসুস্থ হয়ে পড়েন এবং ২০ মার্চ ২০১৩ তারিখে সিঙ্গাপুরের মাউন্ট এলিজাবেথ হাসপাতালে ইন্তেকাল করেন।\nজনাব জিল্লুর রহমান ১৯২৯ সালের ৯ মার্চ কিশোরগঞ্জের ভৈরব থানার এক সম্ভ্রান্ত মুসলিম পরিবারে জন্মগ্রহণ করেন। তার পিতা মেহের আলী মিয়া ছিলেন প্রখ্যাত আইনজীবী ও তৎকালীন ময়মনসিংহ লোকাল বোর্ডের চেয়ারম্যান এবং জেলা বোর্ডের সদস্য।\nতার শিক্ষাজীবন শুরু হয় ময়মনসিংহ জেলা শহরে। ১৯৪৫ সালে ভৈরব কে বি হাইস্কুল থেকে তিনি ম্যাট্রিকুলেশন পাস করেন। তারপর ঢাকা ইন্টারমিডিয়েট কলেজ থেকে আইএ এবং ১৯৫৪ সালে ঢাকা বিশ্ববিদ্যালয় থেকে ইতিহাসে অনার্সসহ এমএ ও এলএলবি ডিগ্রি লাভ করেন।\n১৯৪৬ সাল। ভারতজুড়ে ব্রিটিশ খেদাও আন্দোলন জোরদার হয়ে উঠেছে। বৃহত্তর সিলেট ছিল তখন আসাম প্রদেশভুক্ত। মুসলিম লীগের ছাত্র সংগঠন অলইন্ডিয়া মুসলিম ছাত্রলীগের (দেশ ভাগের পর বঙ্গবন্ধুর নেতৃত্বে ১৯৪৮ সালের ৪ জানুয়ারি পূর্ব পাকিস্তান মুসলিম ছাত্রলীগ গঠনের মধ্য দিয়ে এ সংগঠনটি বিলুপ্ত হয়) নেতা শেখ মুজিবুর রহমান সিলেট মুসলিম লীগ নেতা মওলানা ভাসানীর সঙ্গে গণভোটে পাকিস্তানের পক্ষে জনমত তৈরিতে প্রচারণায় ব্যস্ত। ঢাকা ইন্টারমিডিয়েট কলেজের ছাত্র জিল্লুর রহমান এ গণভোটে প্রচারণার কাজ করতে গিয়ে সান্নিধ্যে আসেন শেখ মুজিবের। তারপর থেকে জীবনের শেষদিন পর্যন্ত যুক্ত ছিলেন বঙ্গবন্ধুর আদর্শ প্রতিষ্ঠার সংগ্রামে। ভাষা আন্দোলন থেকে শুরু করে বঙ্গবন্ধুর সংগ্রামী দিনগুলোর ক্লান্তিহীন কর্মী ছিলেন বাংলাদেশের বর্ষীয়ান এই রাজনীতিক। একজন আওয়ামী লীগার হিসেবে রাষ্ট্রপতি মনোনয়ন দেয়া হলেও রাজনীতির ভেতরের বাইরের সবার কাছে তিনি ছিলেন অভিভাবক।\n১৯৫২ সালে রাষ্ট্রভাষার দাবিতে ছাত্রদের চার বছর ধরে চলমান আন্দোলনের সময় দলীয় সিদ্ধান্তে ছাত্রলীগ নেতা জিল্লুর রহমান অত্যন্ত সক্রিয় ছিলেন এ আন্দোলনে। আন্দোলনের ধারাবাহিকতায় ১৯ ফেব্রুয়ারি ঢাকা বিশ্ববিদ্যালয়ের আমতলায় এক ছাত্র সমাবেশে জিল্লুর রহমান সভাপতিত্ব করেন। সেখানেই গ্রহণ করা হয় ২১ ফেব্রুয়ারির গণপরিষদ ঘেরাও কর্মসূচি। ঢাকায় তখন গণপরিষদের অধিবেশন চলছিল। নুরুল আমিনের সরকার এ কর্মসূচি বানচালের জন্য ঢাকা বিশ্ববিদ্যালয়ের আশপাশে ১৪৪ ধারা জারি করে। ২০ ফেব্রুয়ারিতে ফজলুল হক ও ঢাকা হলের পুকুরপাড়ে যে ১১ জন নেতার নেতৃত্বে ২১ ফেব্রুয়ারির ১৪৪ ধারা ভঙ্গের সিদ্ধান্ত নেয়া হয়, সেখানে জিল্লুর রহমান অন্যতম নেতা হিসেবে উপস্থিত ছিলেন। পরের দিন ২১ ফেব্রুয়ারি সাধারণ ছাত্রদের নিয়ে এ ছাত্রনেতারা তৈরি করেন ইতিহাস। ভাষার দাবিতে জীবন দেয় বাঙালি।\nভাষা আন্দোলনে সক্রিয়ভাবে অংশগ্রহণ করার অপরাধে জিল্লুর রহমান সেই সময় ঢাকা বিশ্ববিদ্যালয় থেকে বহিষ্কার হন এবং একই সঙ্গে তার মাস্টার্স ডিগ্রি কেড়ে নেয়া হয়। কিন্তু প্রবল আন্দোলনের মুখে বিশ্ববিদ্যালয় কর্তৃপক্ষ পুনরায় তার মাস্টার ডিগ্রি ফিরিয়ে দেয়।\n১৯৫৩ সালে তিনি বিনা প্রতিদ্বন্দ্বিতায় ঢাকা বিশ্ববিদ্যালয় ফজলুল হক হল ছাত্র সংসদের সহ-সভাপতি নির্বাচিত হন। এরপর ১৯৫৪ সাল। ঐতিহাসিক সেই গণপরিষদ নির্বাচনে যুক্তফ্রন্টের পক্ষে জিল্লুর রহমান বৃহত্তর ময়মনসিংহ জেলা নির্বাচন পরিচালনা কমিটির ভাইস চেয়ারম্যান হিসেবে অত্যন্ত সফলতার সঙ্গে কাজ করে বিজয় ছিনিয়ে আনেন। একই সময়ে তখন তিনি ছিলেন পূর্ব পাকিস্তান আওয়ামী স্বেচ্ছাসেবক লীগের প্রধান। ১৯৫৬ সালে তিনি কিশোরগঞ্জ আওয়ামী লীগের প্রতিষ্ঠাতা সভাপতি নির্বাচিত হন। ষাটের দশকে তিনি ঢাকা জেলা আইনজীবী সমিতির সাধারণ সম্পাদক নির্বাচিত হয়েছিলেন। এ সময়েই তিনি আইভি রহমানের সঙ্গে পরিণয় সূত্রে আবদ্ধ হন। বাংলাদেশ মহিলা আওয়ামী লীগের সাবেক সভানেত্রী এবং জাতীয় মহিলা সংস্থার সাবেক চেয়ারপারসন আইভি রহমান গ্রেনেড হামলায় মৃত্যুর পূর্ব পর্যন্ত বাংলাদেশ আওয়ামী লীগের মহিলা সম্পাদক হিসেবে দায়িত্বরত ছিলেন। ২০০৪ সালের ২১ আগস্ট গ্রেনেড হামলায় আইভি রহমান মারা গেলে তা বড় আঘাত হয়ে আসে জিল্লুর রহমানের জীবনে। তবু সেসব সামলে নিয়ে শেখ হাসিনার অনুপস্থিতিতে ১/১১ পরবর্তী সময়ে আবার হাল ধরেন আওয়ামী লীগের। ১৯৬২ সালের সামরিক শাসনবিরোধী শিক্ষা আন্দোলন, ১৯৬৬ সালের ছয় দফা আন্দোলন, ১৯৬৯ সালের গণঅভ্যুত্থানসহ প্রতিটি গণআন্দোলনে জাতির জনক বঙ্গবন্ধু শেখ মুজিবুর রহমানের পাশে থেকে তিনি অংশগ্রহণ করেন। ১৯৭০ সালে তিনি বিপুল ভোটে পাকিস্তান জাতীয় পরিষদের সদস্য (এমএনএ) নির্বাচিত হন।\nমো. জিল্লুর রহমান ছিলেন মুক্তিযুদ্ধের অন্যতম সংগঠক। মুজিবনগর সরকারের একজন গুরুত্বপূর্ণ নীতিনির্ধারক ছিলেন তিনি। যুক্ত ছিলেন মুজিবনগর সরকার পরিচালিত স্বাধীন বাংলা বেতার কেন্দ্রের পরিচালনা এবং জয় বাংলা পত্রিকার প্রকাশনার সঙ্গে। সেই সময় পাকিস্তান সরকার তার সংসদ সদস্য পদ বাতিল করে তাকে ২০ বছর কারাদন্ড প্রদান করেছিল এবং তার সব সম্পত্তি বাজেয়াপ্ত করেছিল।\nস্বাধীনতার পর ১৯৭২ সালে তিনি বাংলাদেশ গণপরিষদের সদস্য হিসেবে সংবিধান প্রণয়নে অংশ নেন। ১৯৭৩ ও ১৯৮৬ সালে তিনি জাতীয় সংসদের সদস্য নির্বাচিত হন। ১৯৮৬ সালে ৭ম জাতীয় সংসদে তিনি পুনরায় সংসদ সদস্য নির্বাচিত হন এবং স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী হিসেবে ২০০১ সাল পর্যন্ত দায়িত্ব পালন করেন। পাশাপাশি দায়িত্ব পালন করেন মহান জাতীয় সংসদের উপনেতা হিসেবে। ২০০১ সালে ৮ম জাতীয় সংসদ নির্বাচনে তিনি পুনরায় সংসদ সদস্য নির্বাচিত হন।\n২০০৭ সালের ১১ জানুয়ারি দেশে জরুরি আইন জারির পর ওই বছরের ১৬ জুলাই রাতে দলের সভানেত্রী শেখ হাসিনা গ্রেফতার হলে তিনি অত্যন্ত বিচক্ষণতার সঙ্গে দল পরিচালনা করেন। দীর্ঘ ১১ মাস শেখ হাসিনার জেলজীবন এবং চিকিৎসার জন্য আরও প্রায় ৬ মাস দেশের বাইরে অবস্থানকালে ভারপ্রাপ্ত সভাপতি মো. জিল্লুর রহমান দলকে ঐক্যবদ্ধ রাখেন এবং গণতন্ত্র পুনরুদ্ধারের সংগ্রামে গুরুত্বপূর্ণ দায়িত্বশীল অবদান রাখেন। ২০০৮ সালের ২৯ ডিসেম্বরের নবম জাতীয় সংসদ নির্বাচনে আওয়ামী লীগ অবিস্মরণীয় বিজয় লাভ করে। ওই নির্বাচনে তিনি ৬ষ্ঠ বারের মতো সংসদ সদস্য নির্বাচিত হন। রাষ্ট্রপতি হিসেবে দায়িত্ব নেয়ার পূর্ব পর্যন্ত তিনি নবম জাতীয় সংসদের সংসদ উপনেতা হিসেবে দায়িত্ব পালন করেন।\n২০০৯ সালে বাংলাদেশের ১৯তম রাষ্ট্রপতি হিসেবে জিল্লুর রহমান বিনা প্রতিদ্বন্দ্বিতায় নির্বাচিত হন এবং ওই বছরের ১২ ফেব্রুয়ারি শপথের মাধ্যমে দায়িত্ব গ্রহণ করেন।


বিদ্বেষের বিষ ঢুকিয়ে দেয়া হচ্ছে মুসলিম মানুষের মনে – শীর্ষবিন্দু\nপ্রচ্ছদ/ভারত জুড়ে/বিদ্বেষের বিষ ঢুকিয়ে দেয়া হচ্ছে মুসলিম মানুষের মনে\nশীর্ষবিন্দু আন্তর্জাতিক নিউজ ডেস্ক: সহিংসতা বন্ধের দাবিতে শান্তি মিছিল করেছে একটি মুসলিম সংগঠন। ভারতের রাজস্থানে এক মধ্যবয়সী মুসলমান ব্যক্তিকে নৃশংস হত্যার ভিডিও ছড়িয়ে দেওয়ার ঘটনা আজ শুক্রবার এক নতুন মোড় নিয়েছে।\nভাইরাল হয়ে যাওয়া ভিডিওটিতে ‘মাগো মাগো’ বলে কাকুতি জানাতে শোনা যাচ্ছে যাকে, তিনি মুহম্মদ আফরাজুল। রাজস্থানের রাজসমুন্দ জেলায় নিহত মধ্যবয়সী ওই ব্যক্তি মুসলমান, যাকে ভিডিও ক্যামেরার সামনে কুপিয়ে হত্যা করা হয়েছে গত বুধবার।\nভিডিওটির অন্য একটি অংশে এখন স্পষ্ট হয়েছে যে হত্যার আগে অথবা পরে নিজের ছোট মেয়েকে কোলে বসিয়ে শম্ভুলাল একটি লম্বাচওড়া ভাষণ দিয়েছিল, যেখানে তার মুসলিম বিদ্বেষ স্পষ্ট।\nগ্রেপ্তার হওয়া শম্ভুলাল বাবরি মসজিদ ধ্বংসের প্রসঙ্গ এনেছে, পদ্মাবতী ছবি নিয়ে বিতর্কের কথা বলেছে, আর তারপরে উল্লেখ করেছে লাভ জিহাদের – হিন্দুত্ববাদী সংগঠনগুলো ঠিক যেভাবে প্রচার করে থাকে যে হিন্দু মেয়েদের ভালবাসার জালে ফাঁসিয়ে বিয়ে করে জেহাদে উদ্বুদ্ধ করছে কট্টর মুসলিমরা।\nশম্ভুলালের পিছনে উড়তে দেখা যাচ্ছে একটি গেরুয়া পতাকা। নিহত মুহম্মদ আফরাজুল আদতে পশ্চিমবঙ্গের মালদা জেলার কালিয়াচক এলাকার সৈয়দপুর গ্রামের বাসিন্দা বলে পুলিশ নিশ্চিত করেছে।\nবিবিসি বাংলাকে তিনি বলছিলেন, মোবাইলে দেখলাম ওই লোক বলছে হিন্দু মুসলমানের মধ্যে সম্পর্ক তৈরি হওয়ার কথা। উনার [মৃত আফরাজুলের] তিনটে মেয়ে আছে বড় বড়, দুই জামাই, নাতি-নাতনী আছে – তিনি কি ওইসব করতে যাবে? আর গ্রামের এত লোক এক সঙ্গে থাকে সেখানে – ওইসব হলে কেউ জানতে পারত না? আমার স্বামীও তো আমাকে অন্তত বলত যে দাদার ওইসব ব্যাপার হয়েছে! সব মিথ্যা কথা।\nমিজ শ্রীবাস্তবের কথায়, বেশ কিছু বছর ধরেই মানুষের মনে বিষ ঢুকিয়ে দেওয়া হচ্ছে। বাবরি মসজিদ ধ্বংসের ২৫ বছরকে কেন্দ্র করে তা আরও বেড়েছে। লাভ জিহাদের প্রশ্নে হোক আর সাধারণভাবে মুসলিম বিদ্বেষ – একটা ঘৃণা ঢুকিয়ে দেওয়া হচ্ছে। আর শম্ভুলাল রেগর একজন দলিত – পিছিয়ে পড়া শ্রেণীর মানুষ – তাদের মধ্যেও বর্ণহিন্দুত্বের ধারণা কীভাবে ঢুকিয়ে দেওয়া হয়েছে – এই ঘটনা তারই প্রমাণ।\nমুসলমানদের মনে একটা আতঙ্ক তৈরি করা হচ্ছে, যাতে তারাও প্রত্যাঘাত করে, বলছিলেন কবিতা শ্রীবাস্তব।\nগত নয়মাসে রাজস্থানেই ৫টি ঘটনায় মুসলিম ব্যক্তিদের কখনও গরু পাচারের অজুহাতে কখনও বা লাভ জিহাদের অজুহাতে মেরে ফেলা হয়েছে বলে উল্লেখ করছিলেন মিজ শ্রীবাস্তব। আফরাজুলের হত্যার পরে, বৃহস্পতিবার সকালে পুলিশের গুলিতে আরও এক মুসলিম ব্যক্তি আলোয়ার শহরে নিহত হয়েছেন বলেও দাবি মানবাধিকার আন্দোলনের নেত্রী কবিতা শ্রীবাস্তবের।\nআর কোনও ঘটনাতেই আসল দোষীদের ধরা হচ্ছে না। তাতেই হিন্দুত্ববাদীরা এবং পুলিশ অব্যাহতি পেয়ে যাচ্ছে। একজন শম্ভুলালকে গ্রেপ্তার করা হয়েছে, কিন্তু যারা মানুষের মনে মুসলমানদের সম্বন্ধে এই বিষ ঢুকিয়ে দিচ্ছে, তাদের কী হবে? প্রশ্ন মিজ শ্রীবাস্তবের। রাজস্থানের অথবা জাতীয় পর্যায়ে বিজেপি আর তার সহযোগী সংগঠনগুলির বেশ কয়েকজন নেতার সঙ্গে এই বিষয়ে কথা বলতে চেয়ে যোগাযোগ করেও ব্যর্থ হয়েছি আমরা।\nChina's debt levels pose stability risk: says IMF


By সিনিউজ ডেস্ক 08 Sep 2019 387 0\nসিনিউজ, মৌলভীবাজার: মৌলভীবাজারের কুলাউড়ায় একটি প্রাথমিক বিদ্যালয়ের চতুর্থ শ্রেণির এক শিক্ষার্থীকে বিবস্ত্র করে ছবি তোলে সামাজিক যোগাযোগ মাধ্যম ফেসবুকে ছেড়ে দেওয়ার হুমকি দেওয়ায় বিদ্যালয়ের প্রধান শিক্ষক মন্তাজ আলীকে গ্রেফতার করেছে পুলিশ।\nগ্রেফতার মো. মন্তাজ আলীকে রোববার (৮ সেপ্টেম্বর) আদালতের মাধ্যমে জেলহাজতে পাঠিয়েছে। এর আগে শনিবার (৭ সেপ্টেম্বর) রাতে কুলাউড়া থানায় নারী ও শিশু নির্যাতন দমন আইনে কুলাউড়া থানায় মামলা (মামলা নং-১০) দায়ের করেন ভুক্তভোগী ওই স্কুলছাত্রীর ফুফু আমিনা আক্তার।\nমামলার অভিযোগে সূত্রে জানা যায়, গত ২০ জুলাই প্রধান শিক্ষক মন্তাজ আলী ফারজানাকে দ্বিতীয় সাময়িক পরীক্ষার ফি প্রদানে বিলম্বের কারণ জানতে তার ছেলে জাকারিয়াকে দিয়ে অফিস কক্ষে ডেকে নেন। এ সময় প্রধান শিক্ষক অফিসের দরজা বন্ধ করে বেত দিয়ে এলোপাতাড়ি মারপিট করলে ছাত্রীর পিঠে ও হাতের বিভিন্ন জায়গা ফুলে যায়।\nঘটনার তিনদিন পর বুধবার স্কুলছাত্রীর পিঠের জখম দেখার কথা বলে তার পরনের কামিজ খুলে স্পর্শকাতর স্থানে হাত দিয়ে শ্লীলতাহানি করে এবং মোবাইল ফোনে কয়েকটি আপত্তিকর ছবি তুলেন। এবং এসব কথা কাউকে না বলার হুমকি দিয়ে বলেন, কাউকে কিছু বললে ছবিগুলো সামাজিক যোগাযোগ মাধ্যম ফেসবুকে ছেড়ে দেয়া হবে।\nএবিষয়ে উপজেলা শিক্ষা অফিসার মো. আইয়ুর উদ্দিন জানান, একজন সহকারী শিক্ষা অফিসার ঘটনার তদন্ত করা করছে। তদন্ত প্রতিবেদনটি ঊর্ধ্বতন কর্মকর্তাদের কাছে প্রেরণ করা হয়েছে।\nওই স্কুলছাত্রী জানায়, স্যার ও তার ছেলে আমার আপত্তিকর ছবি তুলেছেন। ছবি না উঠালে আমাকে মেরে ফেলার হুমকি দেন। কিছুদিন আগে পরীক্ষার ফি দিতে দেরি করায় স্যার আমাকে মারধর করেছিলেন। স্যার বিভিন্ন সময়ে অনেক ছাত্রীদের সাথেও খারাপ আচরণ করেন। কেউ এর বিচার করে না।\nকোটালীপাড়ায় ইউপি চেয়ারম্যানকে গ্রেপ্তারের দাবিতে ঝাড়ুমিছিল


প্রাণিদেহে অ্যান্টিবডি তৈরিতে সক্ষম ব্যানকোভিড: বায়োটেক – newsnow24.com\nনিজস্ব প্রতিবেদক: ব্যানকোভিড ভ্যাকসিন প্রাণিদেহে অ্যান্টিবডি তৈরি করতে সক্ষম বলে দাবি করেছে গ্লোব বায়োটেক।\nএ জন্য কোনো ভ্যাকসিনের মডেল কপি করা হচ্ছে না বলেও জানিয়েছে প্রতিষ্ঠানটি। ইতিমধ্যে অ্যানিম্যাল (প্রাণী) মডেলে নিয়ন্ত্রিত ও পূর্ণাঙ্গ প্রি-ক্লিনিক্যাল ট্রায়াল সম্পন্ন হয়েছে।\nআজ সোমবার (৫ অক্টোবর) দুপুরে রাজধানীর হোটেল লেকশোরে এক সংবাদ সম্মেলনে এমন দাবি করেছে গ্লোব বায়োটেক।\nএ সময় নিজেদের উদ্ভাবিত টিকা ‘ব্যানকোভিড’ নিয়ে বিস্তারিত তথ্য তুলে ধরেন গ্লোব বায়োটেক লিমিটেডের সিইও ড. কাঁকন নাগ। সংবাদ সম্মেলনে স্বাগত বক্তব্য রাখেন নোয়াখালী-৩ আসনের সংসদ সদস্য মো. মামুনুর রশিদ কিরণ। আরো উপস্থিত ছিলেন গ্লোব ফার্মাসিউটিক্যালস গ্রুপ অব কোম্পানি লিমিটেডের চেয়ারম্যান মো. হারুনুর রশিদ, ব্যবস্থাপক ড. মোহাম্মদ মহিউদ্দিনসহ প্রতিষ্ঠানটির সংশ্লিষ্ট কর্মকর্তারা।\nসম্প্রতি গ্লোব বায়োটেক উদ্ভাবিত টিকা বিশ্বে প্রথম ডি ৬১৪জি ভ্যারিয়েনটস এমআরএনএ-ভিত্তিক ভ্যাকসিন ‘ব্যানকোভিড’ করোনাভাইরাস প্রতিরোধে সক্ষম বলে জানায় মার্কিন মেডিক‌্যাল জার্নাল বায়োআর্কাইভ। এ বিষয়ে নিজেদের ওয়েবসাইটে তারা একটি প্রতিবেদন প্রকাশ করে।\nকরোনার টিকাব্যানকোভিডরাজধানীর তেজগাঁও


শবে বরাত কবে ২০২২ বাংলাদেশে এবং সৌদি আরবে দেখুন। Sob-e-Barat Kobe 2022?\nHome Ramadan শবে বরাত কবে ২০২২ বাংলাদেশে এবং সৌদি আরবে দেখুন। Sob-e-Barat Kobe 2022?\nশবে বরাত কবে ২০২২\nRamadan Special Day\nByPro Tips June 28, 2022 June 28, 2022 WriteaComment on শবে বরাত কবে ২০২২ বাংলাদেশে এবং সৌদি আরবে দেখুন। Sob-e-Barat Kobe 2022?\nআসসালামু আলাইকুম। আজকে আপনাদের মাঝে আমরা একটি গুরুত্বপূর্ণ পোস্ট নিয়ে হাজির হয়েছি। অনেকেই জানতে চেয়েছেন যে 2022 সালের শবে বরাত কবে। সুতরাং আপনারা যারা বাংলাদেশে বসবাস করেন তাদের জন্য আমরা আজকে বাংলাদেশ শবে বরাত কবে পালিত হবে তা নিয়ে কথা বলবো। এছাড়াও একই দিনে বাংলাদেশের সাথে পাকিস্তান, ভারত, এবং অনুসৃত অঞ্চলেও এই পবিত্র দিবসটি পালন করা হয়।\nআপনি যদি না জেনে থাকেন যে শবেবরাত এবং রমজান মাস কবে শুরু হবে তাহলে আমাদের আজকের পোস্ট এর মাধ্যমে সকল তথ্য জেনে নিন। এছাড়াও আমরা শবে বরাতের ফজিলত সহ এর আমল সম্পর্কে আলোচনা করব। সুতরাং আজকের পোস্টটি সকল ধর্মপ্রাণ মুসলমান ভাইদের জন্য অত্যন্ত গুরুত্বপূর্ণ। তাই দয়া করে সম্পূর্ণ পোস্টটি পড়ার অনুরোধ রইল\nশবে বরাত কবে ২০২২?\nআজকে কি শবে বরাত?\n২০২২ সালে বাংলাদেশে শবে বরাত কবে?\nশবে বরাত আরবি মাসের কত তারিখ?\nসৌদি আরবে শবে বরাত কবে ২০২২?\nআমরা লক্ষ্য করেছি যে অনেকেই ইন্টারনেটে শবে বরাত কত তারিখে পালিত হবে তা খুঁজে বেড়াচ্ছেন। আপনাদেরকে জানাতে চাই যে ইতোমধ্যে বাংলাদেশ ইসলামিক ফাউন্ডেশন কর্তৃক জানানো হয়েছে যে 2022 সালের 18 মার্চ পবিত্র শবেবরাত পালিত হবে। আপনি চাইলে বাংলাদেশ ইসলামিক ফাউন্ডেশন অথবা বাংলাদেশ ধর্ম মন্ত্রণালয়ের অফিশিয়াল ওয়েবসাইটে ভিজিট করে তাদের অফিশিয়াল নোটিশ দেখতে পারেন। আগামী 18 মার্চ অর্থাৎ শুক্রবারে বাংলাদেশ শবেবরাত পালিত হবে।\nশবেবরাত সাধারণত ইসলামিক ক্যালেন্ডার এর অনুসারে পালন করা হয়ে থাকে। প্রতিবছর আরবি সালের শাবান মাসের 14 তারিখ দিবাগত রাতে পবিত্র শবে বরাত পালন করা হয়। আমরা জানি যে আরবি মাসের সাথে ইংরেজি মাসের মিল থাকেনা তাই প্রতিবছর ইংরেজি মাসের শবে বরাতের তারিখ পরিবর্তিত হয়ে থাকে। এবছর 18 ই মার্চ শুক্রবার দিবাগত রাতে পবিত্র শবে বরাত পালিত হবে বাংলাদেশ ইসলামিক ফাউন্ডেশন কর্তৃক গত3মার্চ 2020 তারিখে সন্ধ্যায় বায়তুল মোকাররম মসজিদে সভাকক্ষে চাঁদ দেখা কমিটির পক্ষ থেকে এই সিদ্ধান্ত গৃহীত হয়।\nআজকে 18 ই মার্চ 2020 তারিখ, অনেকেই ইন্টারনেটে আজকে শবে বরাত কিনা তা জানতে চেয়ে শবেবরাত আজকে নাকি কবে তা খুঁজতেছেন। তাই আপনাদেরকে জানাতে চাই যে আজকে 18 ই মার্চ দিবাগত রাতে শবে বরাত। নিজের অনেক গুরুত্বপূর্ণ তাৎপর্য রয়েছে এবং অনেকেই সারারাত ইবাদত বন্দেগির মাধ্যমে কাটিয়ে থাকে। আজকে আরবি ১৪ শাবান ১৪৪৩, ৪ চৈত্র ১৪২৮ তারিখ শবেবরাত পালিত হচ্ছে।\nপবিত্র শবে বরাতের রাতে অনেক মুসল্লিগণ সারারাত নফল নামাজের মাধ্যমে ইবাদত বন্দেগী করে থাকে। এ ছাড়াও অনেকে রোজা রেখেও শবে বরাত পালন করে থাকেন। আমরা লক্ষ্য করেছি যে বাংলাদেশের অনেক নাগরিক এবং যারা প্রবাসে থাকেন তারাও জানতে চেয়েছেন যে 2022 সালে শবে বরাত কবে পালিত হবে। তাই আমরা আপনাদের জন্য বাংলাদেশ ইসলামিক ফাউন্ডেশন এবং বাংলাদেশ ধর্ম মন্ত্রণালয় থেকে পবিত্র শবেবরাতের তারিখ টি সংগ্রহ করেছি। চলতি বছর 18 ই মার্চ বাংলাদেশের পবিত্র শবেবরাত পালিত হবে। আপনিও এবছর বিভিন্ন এবাদত বন্দেগীর মাধ্যমে এই শবে বরাত এর দিনটি পালন করতে পারেন।\nপ্রতিবছর আরবি সালের নিয়ম অনুসারে শবেবরাত পালিত হয়ে থাকে। কিন্তু অনেকেই জানেন না যে আরবি কোন মাসের কত তারিখে পবিত্র শবে বরাত পালন করা হয়। তাই অনেকে ইন্টারনেটে শবেবরাত আরবি মাসের কত তারিখে পালন করতে হয় এ সম্পর্কে জানতে চেয়েছেন। তাই আমরা আপনাদেরকে জানাতে চাই যে প্রতিবছর শবেবরাত আরবি সালের শাবান মাসের 14 তারিখ দিবাগত রাতে পালন করা হয়ে থাকে। আমরা জানি যে আরবি এবং ইংরেজি সালের মধ্যে অনেক তফাৎ থাকে তাই ইংরেজি তারিখ প্রতিবছর পরিবর্তিত হতে পারে। এবছর আগামী 18 মার্চ বাংলাদেশ পবিত্র শবে বরাতের দিন উদযাপিত হবে।\nবাংলাদেশ থেকে প্রতিবছর সৌদি আরবে অনেক প্রবাসী পথ পাড়ি জমায়। এজন্য সৌদি আরবে যে সকল বাংলাদেশী প্রবাসী ভাইরা রয়েছেন তারা জানতে চাইছেন যে সৌদি আরবে কত তারিখে পবিত্র শবেবরাত পালিত হবে। ইতোমধ্যে তারা ইন্টারনেটে তারিখের করতে ছিলেন। তাই আমরা আজকের পোষ্টে আপনাদেরকে জানাতে চাইছি যে 2022 সালের পবিত্র শবেবরাত সৌদি আরবসহ সংযুক্ত আরব আমিরাত, কাতার, মিশর এবং অন্যান্য অনুসৃত অঞ্চলে ১৭ মার্চ ২০২২ তারিখ পবিত্র শবে বরাত পালন করা হবে।\nসম্পুর্ন পোস্ট টি পড়ার জন্য আপনাকে অসংখ্য ধন্যবাদ। আজকের পোস্ট এর মাধ্যমে আমরা 2022 সালে বাংলাদেশে পবিত্র শবে বরাত কবে পালিত হবে এ সম্পর্কে জানানোর চেষ্টা করেছি। এছাড়াও আমরা পবিত্র শবে বরাতের ফজিলত সম্পর্কে এবং কিভাবে নামাজ আদায় করতে হয় এ সম্পর্কে জানিয়েছে। আশা করি আপনারা সবাই পবিত্র শবে বরাত কবে পালিত হবে এ সম্পর্কে জানতে পেরেছেন। পোস্টটি ভাল লেগে থাকলে দয়া করে সকলের সাথে শেয়ার করার অনুরোধ রইল।\nTagged Inশবে বরাত কবে ২০২২\nSehri and Iftar Time 2022 [All Districts] – Collect PDF\n(একুশের কবিতা) শহীদ দিবসের বিখ্যাত কবিতা ২০২২\nMay 28, 2022 May 28, 2022 Special Day কবিতা\nমঙ্গল শোভাযাত্রা ছবি, উদযাপনের কারণ ও ইতিহাস জানুন – বাংলা নববর্ষ ১৪২৯\nJuly 2, 2022 July 2, 2022 Special Day\nবরগুনা জেলার সেহরি ও ইফতারের সময় সূচি ২০২২


| আপডেট : ২১ মে ২০১৯, ২১:২২ | প্রকাশিত : ২১ মে ২০১৯, ২১:০৭\nখুলনার দিঘলিয়া উপজেলার গোয়ালপাড়া এলাকায় কিশোর ভ্যানচালক রমজান আলী (১৫) হত্যা মামলায় দুই জনকে ফাঁসিতে ঝুলিয়ে মৃত্যুদণ্ড কার্যকরের আদেশ দিয়েছে আদালত।\nমঙ্গলবার খুলনার অতিরিক্ত জেলা ও দায়রা জজ আদালত-৪’র ভারপ্রাপ্ত বিচারক বুশরা সাইয়েদা এ রায় ঘোষণা করেন।\nসাজাপ্রাপ্তরা হলেন, দিঘলিয়া উপজেলার গোয়ালপাড়া এলাকার চন্নু মিয়ার ছেলে মো. রাজু (২৪) ও সেকেন্দার আলীর ছেলে ইব্রাহিম তালুকদার (২৩)।\nএদের মধ্যে ইব্রাহিম তালুকদার পলাতক রয়েছেন।\nআদালতের বেঞ্চ সহকারী মো. এবাদাত আলী শিকদার জানান, আসামিদের বিরুদ্ধে দণ্ডবিধির ৩০২/৩৪ধারায় রাষ্ট্রপক্ষের আনীত অভিযোগ প্রমাতি হওয়ায় তাদেরকে মৃত্যুদণ্ডাদেশসহ পাঁচ হাজার টাকা করে জরিমানা করা হয়েছে।\nমামলায় রাষ্ট্রপক্ষের আইনজীবী ছিলেন, অতিরিক্ত পিপি হেমন্ত কুমার সরকার ও এপিপি শিউলী আক্তার লিপি।\nমামলার সংক্ষিপ্ত বিবরণী থেকে জানা গেছে, দিঘলিয়া উপজেলার গোয়ালপাড়া এলাকার মো. ইনতাজ শেখের ছেলে রমজান আলী (১৫) ভাড়ায় ভ্যান চালাতো। ২০১৫ সালের ১৫ ডিসেম্বর বিকেলে মো. রাজু (২৪) ও ইব্রাহিম তালুকদার (২৩) তাকে ভ্যানসহ ভাড়ায় ঠিক করে দিঘলিয়া থেকে খুলনা মহানগরীর দৌলতপুরে নিয়ে যায়। এরপর তাকে আড়ংঘাটা থানাধিন লতা বাইপাস ব্রিজ এলাকায় নিয়ে গলায় ফাঁস লাগিয়ে হত্যা করা হয়।\nএরপর কিশোর রমজানের লাশ ওই ব্রিজের পাশের বিলে ফেলে ভ্যান নিয়ে তারা দু’জন পালিয়ে যান। এ হত্যাকাণ্ডের আটদিন পর ২৩ ডিসেম্বর স্থানীয়দের কাছ থেকে সংবাদ পেয়ে আড়ংঘাটা থানা পুলিশ রমজানের অর্ধগলিত লাশ উদ্ধার করে। পরদিন পত্রিকায় দেখে রমজানের পরিবার খুলনা মেডিকেল কলেজ হাসপাতালের মর্গে গিয়ে লাশ শনাক্ত করেন। এ ঘটনায় নিহতের ভাই রাজিব শেখ বাদী হয়ে সন্দেহভাজন রাজু ও ইব্রাহিমের বিরুদ্ধে দিঘলিয়া থানায় হত্যা মামলা দায়ের করেন (নং-০৬)।\nমামলার তদন্তকর্মকর্তা সিআইডির পরিদর্শক আবুল বাসার তদন্ত শেষে ২০১৬ সালের ৮ডিসেম্বর এই দু’জনকে অভিযুক্ত করে আদালতে চার্জশিট দাখিল করেন।


গড় উপার্জন হার পদ্ধতি কী এবং কাকে বলে – Explain BD\nLeaveaComment\t/ অর্থনীতি / By admin\nগড় উপার্জন হার পদ্ধতি কী? অথবা গড় উপার্জন হার পদ্ধতি কাকে বলে? তাহলে চলুন জেনে নেওয়া যাক সাধারণত গড় বিনিয়ােগ অর্থের আয়ের শতকরা হারকে গড় উপার্জন হার বলে। যে পদ্ধতিতে এ হার নির্ণয় করা হয় তাকে গড় উপার্জন হার বলে। গড় উপার্জন হার পদ্ধতিকে মুনাফা হার পদ্ধতিও বলে। গড় মুনাফা হার পদ্ধতিতে মূলধনের ওপর বার্ষিক শতকরা মুনাফা হার বিবেচনা করা হয় এবং যে প্রকল্পের গড় মুনাফা হার অধিক সে প্রকল্পটিকে নির্বাচন করা হয়। গড় মুনাফার হার বা উপার্জন হার পদ্ধতিতে ব্যবসায় প্রতিষ্ঠানের আর্থিক বিবরণী থেকে প্রাপ্ত তথ্যাদি ব্যবহার করে প্রকল্প মূল্যায়ন করা হয়।\nএ পদ্ধতিতে মূলত নিট মুনাফা বিবেচনায় আনা হয়। অন্যদিকে যে সকল প্রকল্পের গড় উপার্জন হার কম হয় যেগুলাে বর্জন করা হয়। একাধিক প্রকল্পের ক্ষেত্রে প্রকল্পসমূহের গড় উপার্জন হারকে মানের ঊর্ধ্বক্রম অনুসারে সাজিয়ে বিন্যাস করা হয়। বিন্যাসিত প্রকল্পগুলাের সেটির গড় উপার্জন হার সর্বাধিক সেটি বিনিয়ােগের জন্য নির্বাচন করা হয়।\nপরিশেষে বলা যায় যে, বার্ষিক গড় কর পরবর্তী আয়কে গড় বিনিয়ােগ দিয়ে ভাগ করলে যা পাওয়া যায়। তাকে গড় উপার্জন হার বলে। বিনিয়ােগ প্রকল্প মূল্যায়নের যে কয়টি প্রকল্প রয়েছে গড় উপার্জন হার পদ্ধতি তার মধ্যে অন্যতম।\nআশা করি ভলভাবে বোঝাতে পেরেছি আরো জানতে নিচে কমেন্ট বক্সে কমেন্ট করতে পারেন আমরা চেষ্টা করবো আপনার সঠিক উত্তর দিতে। আপনি চাইলে আমাদের সাইটে শিক্ষা মূলক লেখা প্রকাশ করতে পারেন তার জন্য আপনাকে আমাদের সাথে যোগাযোগ করতে পারেন। ধন্যবাদ


শুভ ব্লগগুইন! | Martech Zone\nমঙ্গলবার, অক্টোবর 30, 2007 রবিবার, সেপ্টেম্বর 30, 2012 Douglas Karr\nআপনি যদি সুযোগ পান তবে আজ ব্লগে থামুন। আমি এই বছর হ্যালোইন জন্য সাজানোর সিদ্ধান্ত নিয়েছে।\nআমি অবাক হয়েছি যে লোকেরা উদযাপনের এবং ছুটির দিনে তাদের ব্লগগুলি সাজায় না। আমার ছেলে একটি বৃদ্ধ মানুষ হিসাবে পোশাক পরা (এমনকি তিনি শুভেচ্ছার একটি আইএইচপি কার্ডিগান খুঁজে পেয়েছিলেন), এবং আমার মেয়ে তার যৌবনের ইমো সাইকো কিলার পর্যায়ে রয়েছে।\nআমার কথা, আমি আগামীকাল আমার বিশ্বস্ত খাকিদের মধ্যে থাকব, সম্ভবত আমি সোয়েটারের জ্যাকেট নিয়ে বেরিয়ে যাব!\nDouglas Karr Tuesday, October 30, 2007 Sunday, September 30, 2012\nইয়াহুর সাথে শ্বেত তালিকা!\nহার্ড সুচ্যাম্বস তার নিজস্ব তত্ত্ব থেকে\nঅক্টোবর 30, 2007 এ 11: 17 PM\nএটি পুরোপুরি আপনার জন্য উপযুক্ত, ড। 🙂 শুভ হ্যালোইন!\nঅক্টোবর 30, 2007 এ 10: 44 PM\nআমি উন্নতির বিষয়ে ওহকে এতটা স্পষ্ট মন্তব্য করব না .. সত্যি বলতে আমি করব না 🙂\n31 অক্টোবর, 2007 6:01 পূর্বাহ্ণ\nহুমম, ফ্র্যাঙ্কেনস্টাইন একটি বিজনেস স্যুটে। ভাবুন যে মেরি শেলি কী ভেবেছিলেন ... আমি কেবল থ্যাঙ্কসগিভিং এবং ক্রিসমাসের পরিবর্তনগুলি অনুমান করতে পারি।\nছুটিরদিন শুভ হোক. সেই ডেন্টিস্টদের টাকায় রাখুন।\n31 অক্টোবর, 2007 6:40 পূর্বাহ্ণ\nতোমাকে ভাল দেখাচ্ছে. শুভ হ্যালোইন!\nজেসন (শিম কাপ)\n31 অক্টোবর, 2007 7:32 পূর্বাহ্ণ\nকমপক্ষে আপনার মস্তিষ্ক এখনই বাছাই করা আরও সহজ হবে।\n31 অক্টোবর, 2007 10:01 পূর্বাহ্ণ\nএ পর্যন্ত সেরা মন্তব্য!\n31 অক্টোবর, 2007 8:49 পূর্বাহ্ণ\nতাহলে পোশাকটি কোথায়? হা হা।\n31 অক্টোবর, 2007 9:25 পূর্বাহ্ণ\nঅক্টোবর 31, 2007 এ 2: 51 PM\nবিদ্বেষী হবেন না\n31 অক্টোবর, 2007 9:26 পূর্বাহ্ণ\nআপনার কাটা কাটা এটি সংক্রামিত হতে পারে তা একবার দেখে নেওয়া উচিত। গ্যাংগ্রেইন হয়তো? শুভ হ্যালোইন!\n31 অক্টোবর, 2007 10:09 পূর্বাহ্ণ\nআপনি মাঝে মাঝে আরএসএস পাঠককে মাঝে মাঝে রাখার জন্য এবং একটি প্রিয় ব্লগ দেখার জন্য সবেমাত্র দুর্দান্ত মামলা করেছেন। আমি এটিকে পুরোপুরি মিস করতাম! আমার আজকের সেরা হাসির জন্য ধন্যবাদ! 🙂\n31 অক্টোবর, 2007 10:49 পূর্বাহ্ণ\nআমি হ্যালোইনের জন্য আমাদের ব্লগটি সাজাইনি, তবে আমি ইমেইল বিপণন দলের 'ই-দল' সাজে একটি ফটো পোস্ট করেছি did\nঅক্টোবর 31, 2007 এ 1: 01 PM\nতাও খুব সুন্দর! দেখে মনে হচ্ছে কোনও মজাদার দোকানে কাজ করতে! আমাকে জাল দেওয়ার জন্য ধন্যবাদ যে আমি জালের চারপাশে একমাত্র বোকা নই।\nঅক্টোবর 31, 2007 এ 1: 29 PM\nবিশ্বাস করুন বা না করুন, আমরা গতকাল বিকেলে পুরো ধারণাটি স্বপ্ন দেখেছিলাম। আমি অবাক হয়েছি আমরা এটি একসাথে টানছি।\nঅক্টোবর 31, 2007 এ 1: 37 PM\nআপনি ঘাড়ের বোল্টগুলি ভুলে গেছেন, তবে তারপরে আবার আপনার সর্বদা একটি স্ক্রু আলগা হয়ে গেছে।\nশুধু মজা করছি!\nঅক্টোবর 31, 2007 এ 2: 19 PM\nতোমার আছে না। ধারণা কতটা সত্য, স্টার্লিং!\nঅক্টোবর 31, 2007 এ 6: 11 PM\nবাহ, ছুটির থিমগুলি সত্যিই কাজ করে বলে মনে হচ্ছে। আমি এখানে কিছুটা পাঠক হয়েছি তবে ব্লগগোইন পোস্টটি আমাকে মন্তব্য করতে এবং শেষ পর্যন্ত আমার নিজের বুদ্ধিগুলিকে আমার ব্লগে নতুন বছরের স্পিরিট তৈরি করতে অনুপ্রাণিত করেছিল। সতর্কতা: কাজের জন্য নিরাপদ নয়: (আমরা প্রাপ্তবয়স্ক বিনোদন বিপণন করি, কিন্তু ব্লগটি এখনও বিপণনের কেন্দ্রবিন্দু, পর্ন নয়) শুভ ব্লগগোইন, স্পোকি কাস্টম অ্যাডাল্ট স্টোরগুলি সাফল্য পেয়েছে.